
Ons is 'n gesin . 
van spaarders. 
Ons spaar 

by die regte plek 


Almal spaar. Ons spaar by Volkskas. Volkskas 
se diens is flink, vriendelik en alomvattend. 
Soos ons spaargeld oploop, staan ons 
finansieel al hoe sterker. Ons Volkskas- 
spaarboekies is bewys van Pa se finansiële 
selfstandigheid en Ma se onafhanklikheid, 

en bewys dat Boet en Sus verstandig 
grootgemaak word. 

ESESESEIESE SES 
BEPERKTE FINANSIES? 


MIN RUIMTE? 
U kan nog 'n egte pyporrel gebruik 


Die noedaaakllkheld vir bale gemeentes om 'n goedkeop errel 
te koop beteken hoegenaamd nle dat u u langer tevrede hoef 
te stel met 'n noodhulp eooë 'n harmonlum ef 'n elektronlese 
errel nle. As vu 'n bedrag van leta oor die R1,500.00 bysen kan 
bring, kan vu 'n egte pyporrel kry; 'n egte 8.A.O.B.-standaard- 
model-pyporrel (dieselfde as wat In die grootste kerke van 
Buld-Afrika eangetref word) - andere slegs In een epelg - 
formaat. In alle ander opsigte — materials, vakmanakap, klank, 
Intonasie - beskik dit oor al die beste slenskappe wat ken- 
merkend waa van pyporrela deur die eeus. 

Soos alle $S.A.O.B.-pyporrele, gee dit aelnsplreerde leiding 
aan die gemeentelike sang. DIt is gewasrborg vir 18 jaar maar 
sal 'n leeftyd hou. Die akele ls elektries - onderhoudskoste 
onbeduidend. Vir 'n rapsale meer kry u 'n padaalbord by - ef 'n 
losstaande spaeltafel én swelkaa. 


Suid-Afrikaanse Orrelbouers 


(EDMS.) BPK. 
Pretoriastraat 157, Sllverton 
Telegramme: Dlapason. Telefoon: Tê-4944 


Ook te Kaapstad, 68-2848; Bloemfontein, 7-4968; Durban, 7-9895; 
Potchefstroom, 7381 en Randburg, 48-3606. 

HY wat gekom het KOM 
WEER 


Kersfees bring die boodskap van die Gekomene 
en komende Christus, wat gekom het en weer kom. 
In wese is dit nie twee afsonderlike boodskappe, 
los van mekaar nie, maar een. 

Hierdie heilsboodskap is gehoor in die paradys 
en in Mesopotamië. Dit het weerklink in Jerusalem 
en in Nasaret, aan die Jordaan en op die Olyfberg, 
en eenmaal sal dit orals op die ganse aarde gehoor 
word. 

Aan Eva het die heilsboodskap gekom van Hom 
wat die kop van die slang sal vermorsel. Aan 
Abraham is die belofte gegee van die Seën vir alle 
geslagte van die aarde. Aan Jesaja was die blymare 
van die Man van smarte wat ons krankhede op Hom 
sal neem en aan Johannes die Doper is dit gegee 
om die Messias aan te wys met die woorde: Daar 
is die Lam van God wat die sonde van die wêreld 
wegneem. 

So is sy koms vir geslagte aangekondig onder 
verskillende beelde, maar Sagaria, die profeet, stel 
Hom vir ons voor as Koning: ,,Kyk, jou Koning 
kom na jou.” 

Vir hierdie Koning geld egter dat Hy geen ge- 
daante of heerlikheid sou hê nie. Hy is nie in 'n 
koninklike paleis in die hoofstad, Jerusalem gebore 
nie, maar in 'n stal in die dorpie Betlehem. Hy het 
sy intrede in Jerusalem nie op 'n trotse oorlogsperd 
gedoen nie, maar op 'n nederige vredesdier, die esel. 

Hy wou geen Koning van 'n aardse ryk wees nie, 
maar het gesê dat sy koninkryk nie van hierdie 
wêreld is nie. Daarom weier Hy keer op keer om 
Homself tot Koning te laat uitroep. Tog weier Hy 
nie die erkenning van sy koningskap deur die volk 
nie, ook nie deur Pilatus, die verteenwoordiger van 
die keiser van Rome nie, en selfs ook dié van die 
duiwels wat Hy uitdrywe, nie. 

Hy het egter nie as rewolusionêre leier gekom 
nie, soos baie Hom graag nou voorstel. Hy het im- 
mers nie gekom om deur die rewolusiegees as leier 
van terroriste op te tree nie. Nee, Hy laat juis die 
swaard in die skede steek, want Hy het nie gekom 
om bloed te vra nie, maar om sy eie bloed te gee 
tot versoening van sonde. Sy lewe predik die woord: 
Hy wat die swaard trek, sal deur die swaard ver- 


[] Blaai om 

HY WAT GEKOM HET KOM WEER 


gaan. Sy koninkryk is 'n ewige koninkryk waar daar 
vrede woon en geen geweld is nie. 


Die kerk bely sy koningskap met die woorde: 
,Wat sit aan die regterhand van die Vader vanwaar 
Hy sal kom om te oordeel die lewende en die 


dode.” 


Nou is sy koningskap nog wel verberg, hoewel 
aan Hom gegee is alle mag in hemel en op aarde. 
Maar met sy wederkoms sal dit duidelik aan die 
lig tree. Dan sal Hy as Koning geopenbaar word 
wanneer alle volke voor Hom sal buig en elke oog 
Hom sal sien en elke tong sal bely dat Jesus 
Christus die Here is tot heerlikheid van God die 
Vader. Dan sal Hy regeer tot aan die uiteindes van 
die aarde. 


[] Van vorige bladsy 


Met sy eerste koms is Hy nie verwag nie. Die 
prediking dat Hy gekom het is nie aanvaar nie. Die 
Here Jesus het self voorspel dat dit met sy weder- 
koms weer so sal wees, soos dit was in die dae 
van Noag. Hulle het geëet en gedrink, getrou en 
in die huwelike uitgegee tot op die dag dat Noag 
in die ark gegaan het. 

Die uur van sy wederkoms nader jaar na jaar. 
Die tekens van sy naderende koms word al duide- 
liker sigbaar. Die groot afval, waarvan die apostel 
Paulus aan die Thessalonicense skrywe, is al hier 
en die tyd word al ryp vir die koms van die antichris, 
die mens van sonde en seun van die verderf. 

Kersfees is op hande. Laat dit vir ons die voor- 
spel wees van die al naderkomende wederkoms 
van onse Heer op die wolke van die hemel. 


Joh. Dreyer. 

KERSFEESOORDENKING.... 


VREDE 


Tmkas 2143 ese 
Aarde...” 


en vrede op 


Is dit waar dat een en almal na 
vrede smag? Is dit so dat die hele 
wêreld werklik daarop ingestel is om 
vrede te maak? Veeleer het die mens 
'n sekere vrees vir vrede. As dit daar- 
om gaan dat vrede gesluit moet word, 
dan bring dit tog sekere opofferings 
mee. Dit ervaar selfs klein kindertjies 
as hulle vrede moet maak na klein 
geskilletjies. As vrede moet heers, 
dan moet een betaal. Een moet op- 
offer. Een moet die hand reik. Een 
moet bereid wees om te verloor ter 
wille van die ander een en ter wille 
van vrede met hom. Die mens het `n 
sekere, ja, kan ons sê `n groot vrees 
vir vrede. Elke mens of party het `n 
vrees vir vrede bloot omdat dit verlies 
kan beteken. Die vredesooreenkoms 
of die stap tot handreiking kos of verg 
baie. 

As vrede moet heers, dan moet daar 
betaal word, opgeoffer word, oorgegee 
word, verloor word. Een moet die 
skande van om te verloor op hom 
neem. En omdat die mens hardnekkig 
en trots van geaardheid is, omdat die 
vernedering, verlies en verlorenheid 
baie vereis, daarom kan daar geen 
ware vrede deur mense gebring word 
nie. Daar kan in elke vredesvoorstel 
of -ooreenkoms wat mense en partye 
maak 'n handige middel tot 'n doel 
gesien word, hoe gering die geskil 
w€Egruiming ookal mag wees. 

En as ons nou onsself leer ken uit 
Goeds Woord en die wêreld om ons en 
in ons aanskou, dan sien ons verwoes- 
ting en ellende. Dan sien ons dat ons 
die weg van vrede nie ken nie en dat 
ons voete haastig is om bloed te ver- 
giet. Dan sien ons dat ons na binne ge- 
rigtheid om iewers rus en vrede te 
soek nie gevind kan word deur ons of 
die wêreld se goeie hoedanighede of 
vroomheid nie, maar dat ons juis buite 
onsself na vrede moet soek. En dit 
alles bloot omdat geen mens of wêreld 
vrede op aarde kan bring nie. 


Maar nou hoef geen vrede deur ons 
soeke verkry te word nie, want dit 
word ons aangebied, uit genade ge- 
skenk. Diegene wat hierdie genadige 
handeling van God begelei, naamlik 
die engele, sing dan ook: ,, . .. en 
vrede op aarde, in die mens 'n welbe- 
hae!” Die goeie tyding van groot 
blydskap met kersfees die berig dan 
ook dat Een nie gevrees het om te 
betaal en vernedering te ondergaan 
nie, en Homself te offer en oor te 
gee nie, om tot skande vir ons te 


word nie. In die heilige nag breek 
die gebeurtenis van alle gebeurtenisse 
aan met die koms van hierdie Een. 
Hierdie Een lê in die krip in Betle- 
hemstal. En die weg wat daar in die 

stal begin, is die weg van die Een 
wat alles betaal, opoffer en Homself 
oorlewer sodat ons vrede kan hê. En 
lierdie Een is Jesus Christus wat 
vereid was om te verloor ter wille van 
ons vrede. Hy moes kom om te betaal 
vir ons ware vrede, ons vrede met 
God. So lief het God die wêreld gehad 
dat Hy op bierdie wyse sy Eniggebore 
Seun skenk om so vrede met die 
wéreld te maak. En oombliklik gaan 
die beloftes van die profete in vervul- 
ling dat Hy Vrede sal wees, ja, inder- 
daad die Vredevors self sodat daar 
vrede sal wees sonder einde. 

Omdat die kind in die krip lê, is 
die boodskap van die engele waarheid. 
Die kind in die krip is daarom reeds 
die versekering vir die mens dat daar 
vrede op aarde sal wees. Op `n plek 
waar `n mens die minste na vrede 
soek, daar bied God dit aan. Maar 
alles kom daarop aan dat ons sal 
weet waar ons waaragtige vrede ons 
aangebied word. En op die regte plek is 
daar waar God die mens ontmoet in 
Jesus Christus. Die sondares wat Jesus 
se voete gesalf het kan, nadat sy ver- 
oordeel is, op Jesus se Woord in vrede 
gaan. In die ontmoeting met Jesus 
kom `n mens tot vrede. En dit omdat 
die straf wat vir ons die vrede aan- 
bring op Hom was. In die wêreld het 
Hy ingekom om te stry en te ly in 
ons plek. En die prys wat Hy moes 
betaal sodat ons vrede met God kan 
hé, was sy lewe aan die kruishout op 
Golgota. Alleen langs die weg van 
erdie versoening staan die gelowige 
in `n betrekking van vrede tot God, 
want nou sien God ons alleen aan in 
Christus. Daarom moes Jesus Christus 
kom. 

Wat die mens van vandag kan laat 
juig, wat sy besoedelde denke kan 
heel, wat hom kan vertroos is die se- 
kerheid van vrede met God wat ons 
teëkom in die koms van Jesus Chris- 
tus na die wêreld. 

Waarom dit in die feesgety rondom 
kersfees gaan, is die verkondiging van 
die vredeverbond wat met ons gesluit 
is toe die kind gebore is in Betlehem- 
stal. Die boodskap van die engele wat 
sy refrein dwarsdeur die Woord het, 
wil ons die vrees vir vrede ontneem. 


OP AARDE 


Met kersfees word dit telkens opnuut 
deur die verkondiging bevesiig dat 
God onder ons kom woon het en nou 
met ons is. Alles tog is volkome ver- 
lore as God teen ons is, maar alles 
tewonne as God met ons is. Ons kan 
nou ook geen vrees meer hê om uit 
dankbarheid op te offer ter wille van 
die Vrede nie. 

Maar nou moet ons versigtig wees 
dat ons nie nou terwyl ons Jesus 
Christus, die Vredevors as ons Vrede 
verkondig, gaan onderskeid maak tus- 
sen Hom en vrede nie. Ons kan nie 
1edeneer dat ons enige vrede kan 
Fewerkstellig buite Jesus Christus om 
nie, dat dit buite die daad van God 
iu sy vredeverbond gedoen kan word 
nie. Hiervoor moet die gelowige lig- 
loop want ons leef te midde van sekere 
strominge wat jaag na vrede, vrede 
soek, daarvoor werk, betaal en selfs 
bewapen terwyl die eer aan God in die 
hoogste hemele geen een van hierdie 
dinge voorafgaan nie. So is die vrede 
van die volke en strominge juis vyand- 
skap teen God. Geen ware vrede tog 
kan daar wees as daar nie vrede met 
God is nie. Geen ware vrede as ons nie 
uit sy Woord verneem dat ons die 
oorsaak van haat en alles wat daarmee 
gepaard gaan, is nie, dat ons ook nie 
by magte is om vrede in ons hari te 
bewerkstellig nie. So dan ook geen 
vrede as ons nie vasklou aan die daad 
van God toe Hy vrede gesluit het 
met die wêreld deur die koms van 
sy Seun in die wêreld nie. 

Deur Christus vind ons ook inner- 
like vrede maar sonder Hom is ons 
verlore in hierdie wêreld waar ons 
nie versadig kan word deur wat die 
wêreld ons bied nie. En wat `n blye 
wete om te weet dat vrede ons steeds 
naby sal wees na sy hemelvaart omdat 
Hy dit nagelaat het sodat dit ook in 
ons harte mag heers. 

So word die vrees vir vrede juis 
deur die Vrede uitgesluit en kan daar 
vir ons almal vrede wees ,,wat in 
Christus Jesus is”. — Amen. 


Kersfees spreek oor die vleeswor- 
ding: Die Woord het vlees geword 
(Joh. 1:14). God het in die vlees in- 
gedaal! 

Pase en hemelvaart sê, dat die op- 
gestane en verheerlikte Heer ons vlees 
na die hemel meegeneem het, sodat 
ons 'n goeie verwagting mag koester. 
Ook vir ons vlees is daar verwagting, 
dit wil sê vir 6ns is daar verwagting, 
want ons is vlees. 

Prof. G. C. van Niftrik. 

Kersnag voor Parys, 


100 jaar gelede 


Die mooi verhaal speel hom af in 
die Kersnag van die jaar 1870. 'n Ver- 
woede oorlog was aan die gang tussen 
Duitsers en Franse. 

In Parys was die mense bang, sou 
die Duitsers deurbreek? Dan was dit 
verby met huile vryheid. Die Duitsers 
het `n ring van vuur en staal om die 
stad gelrek. 

Dit is Kersnag. Die lande lê wit van 
die sneeu. Die sterre fonkel aan die 
hemel cn die maan werp sy silwer 
lig oor die wêreld. Dit is so rustig 
en vredig in die natuur. Maar by die 
mense is daar geen vrede nie. Agter 
die struike lê die Duitse voorposte 
verskuil. Voor hulle lê heuwelagtige 
terrein en agter die golwende rug lê 
die voorposte van die Franse. Die 
vyande weet van mekaar waar hulle is 
en wat die bedoeling is. 


'n Pad vorm die skeidslyn tussen die 
voorposte. Die lyn was begroei met 
bome. Wee hom wat homself op die 
skeidslyn waag! Hy sou 'n kind van 
die dood wees. 

,Sien julle die bomelaning?” vra 
Karl Lindenau aan sy kamerade. Geen 
antwoord nie. Sou hulle die laning nie 
sien nie? Dit is die laning van die 
dood. ,Daar moet ek wees,” sê Karl 
verder. 

Wil jy dan sterf? Wat sou jy daar 
anders moet doen?” ,Ek wil daar die 
Kerslied sing!” Karl staan al op. ,Bly 
hier”, roep sy vriende. ,,Moenie so 
dwaas wees nie, man!” Karl luister 
nie. Hy lê sy wapens neer en gaan 
met vaste trap na die skeiding tussen 
die leërs. 

Sy kamerade hou die asem op. Hulle 
voel hoe hulle harte bons. Hulle volg 
hulle vriend swyend wat hulle in die 
maanlig sien loop. 

Daar bly hy staan. Hy weet dat die 
lope van duisende gewere op hom 
gerig is. Die vingers op die haan moet 
maar net gebruik word en `n salvo sal 
los breek. 

Dit is so stil dat jy die stilte kan 
hoor soos dit suis in die nag. 

'n Mansstem sit sag in, en ont- 
roerend klink die woorde: ,,Stille nag, 
heilige nag!” 

Die stem hou aan met sing, geen 
skoot word gelos nie. Die stem sing 
oor die wonder van die geboorte van 
Christus. 


Die Franse laat hulle gewere sak. 
Die verbittering op hule gesigte is 
weg. Die stem sing van vrede op 
aarde, van versoening en ewige blyd- 


skap deur die Kind van Betlehem. 
Karl keer terug. Hy het sy lewe behou. 
Hy is nie eens gewond nie. 

As die mocdige man ternouernood 
by sy vriende terug is, sien die Duil- 
sers tot hulle verwondering weer 
iemand staan op die skeidslyn. Hulle 
hou weer die asems op. Hulle laat 
hulle gewere met rus. Hulle kan nie 
skiet nie. Hulle hoor in die Franse 
taal: 

Stille nag, heilige nag!” 

Die Franse het geantwoord. Dit 
was die eggo op die sing van die Duit- 
ser, wat sy lewe gewaag het om die 
Heil te sing. 

In die voorposte van albei leërs is 
trane gestort, trane van ontroering. 

'n Wonderlike Kersdag! Honderd 
jaar gelede! 

Het die soldate iets gevoel van die 
heerskappy van die gebore Koning? 

Het hulle geleer om te buig vir 
hierdie Vredevors? 

(Oorgeneem uit De Kruisbanier). 












VOLLEDIG BEP 

enimeester 
VERSEKERAARS BEPERK 


Hoofkantoor: ER ku Bosmanstraat 219, Preterie. 
el. 


LANDE LEWENS- 
AE. VERSEKERING VERSKAF GEMOEDSRUS 





BUITEBLAD 


Die afgelope maand het hierdie bo- 
me in 'n room-wit bruidsluier gestaan 
— 'n lus vir die oog. In Januarie tot 
Mei sal die peule hang. 

Hulle kom voor in groot dele van 
Transvaal en Natal met `n variëteit 
tot in Oos-Kaapland — verder ook in 
Botswana en Midde-Afrika. 

Die wetenskaplike naam is Accacia 
Caffra (Thund.) Willd. Die populêre 
naam is Kaffer-wag-n-bieljie of Kat- 
doring met die Engelse vertaling 
Kaffiz-thorn of Cat-thorn. Die haak- 
dorings wat mens tot stilstand ruk 
verklaar die naam wag-n-bietjie as 
die dorings in die klere vasgeslaan 
is. Die woord ,,Kaffer” verbind aan 
die boom het waarskynlik te maak 
met die feit dat die bantoe die hout 
baie gebruik het om pype van te 
maak en die bas vir medisyne. 

Die hout is sterk en taai en is 
dikwels gebruik om jukke en skeie 
van te maak en is baie gebruik as 
draadpale want die harde pit is baie 
bestand teen verrotting en insekvreet. 
Dit het 'n baie mooi hout. 


Dikwels word die bome gebruik in 
tuine want gras en blomme groei mooi 
tot teen die stam want die blare vorm 
nie 'n digte sambreel nie. 


Laat 
RENTMEESTER 

u help om 
volkome rekenskap 
te gee van u 
rentmeesterskap 





betaal Julle Geloftes” 


dat wij die dag en datum elk 
jaar als een dankdag, zoals een Sabbat 
in Zijn eer zal doorbrengen . . ..” 


Dat Geloftefees jaarliks deur die 
volk as 'n fees van die volk gevier 
behoort te word is nie alleen vir Som- 
mige onaanvaarbaar nie, maar dit het 
weliswaar by `n groot deel van ons 
volk in onbruik geraak. Hiervoor word 
gewoonlik 'n hele aantal redes voor- 
gehou waarom mense dit as goeie reg 
beskou om hulle van die aan (God 
beloofde onderneming los te maak. As 
die saak egter in sy volle draagwydte 
en perspektief gesien en oorweeg 
word, dan is dit duidelik dat sowel 
die onderhouers as die onthouers van 
die fees weer eens ernstig sal moet 
nadink oor ons heilige plig en ge 
bondenheid voor en teenoor God as 
synde die nasate van hulle wat dit in 
erns aan God beloof het. 


Baie bly eenvoudig weg omdat, so 
beweer hulle, en dikwels ten regte, 
die bedoeling van die gelofte geweld 
aangedoen word deur optrede van 
sprekers wat die feesviering misbruik 
vir kleinlike en aanstootlike politieke- 
ry. Hier is natuurlik ewemin plek vir 
kleinsielige liggeraaktheid by die 
hoorder as laagvloerse mensverheer- 
liking en godvergetende grensoorskrei- 
ding by die spreker. Nalatige afwesig- 
heid is net so verkeerd as skadelike 
deelname. Slegs in die Wiskunde kan 
die produk van twee negatiewe 'n 
positief lewer. Hier kan die een ver- 
keerde optrede nie 'n ander verkeerde 
optrede uitwis of goed maak nie. Albei 
partye staan skuldig voor die ,,heilige 
God van hemel en aarde” aan wie 
die belofte gemaak is. 


Daar is gelukkig feeskomitees wat 
hulle verantwoordelikheid in hierdie 
verband besef. Sprekers word derhal- 
we by uitnodiging versoek om die be- 
doeling van die gelofte te eerbiedig. 
Toesprake van partypolitieke aard 
word afgewys. Daar is immers ander 
geleenthede en platforms daarvoor be- 
skikbaar en geskik. 





Cilliers, Andries Pretorius en die 
ander Voortrekkers aan die doen van 
'n gelofte voor en aan God gegee het, 
veral in die lig van Prediker 5:1 tot 
6 en Psalm 76:12, noop ons, die 
mede-egebonde nasate, om die regte en 
Suiwere instandhouding daarvan as 'n 
ereskuld en -plig te sien. 

'n Ander rede wat dikwels aange- 
voer word vir die onverskillige lou- 
heid ten opsigte van die Geloftedag- 
viering is dit: die reg van die voorge- 
slag om die komende geslagte hierby 
te betrek, word ernstig bevraagteken. 
Dit sou, volgens hulle wat beswaard 
voel, onvanpas wees vir iemand om 
'n onderneming te gee as hierdie 
onderneming verder reik as die lewe 
en verantwoordelikheid van die onder- 
nemer self. Ook hierdie aspek het die 
ernstige nadenke van die voorgeslagte 
nie ontglip nie. Op Bybelse gronde het 
hulle ook hier geweet dat God se 
ewige genade dit vir mense nou en in 
die verre toekoms moontlik maak. 
Die belofte van Hanna vir die nog 
ongebore Samuel was aan hulle be- 
kend, terwyl die doopbelofte, bindend 
vir ouer en kind, vir hulle `n spre- 
kende voorbeeld was. As `n volgende 


geslag dus hierin 'n onaanvaarbare 
belasting sien, gaan dit nie eerstens 
daarom dat hy wederregtelik deur 'n 
medemens buite sy eie verkiesing om 
by `n saak betrek is nie, maar dit wil 
eerder voorkom asof die ootmoedige 
dankbaarheid teenoor die God van sy 
lewe ontbreek. Dis dikwels nie soseer 
die binding van die belofte wat hinder 
nie, maar eerder die binding aan God. 
Opstandige ongeloof werk hierdie ge- 
dagte. Psalm 78 en veral verse 6 en 7 
leer ons dat die voorgeslagte hulle 
verantwoordelikheid voor God met 
betrekking tot die komende geslagte 
reg en goed gesien het. Onontwykbaar 
dra ons vandag nog die verpligting: 
,en dat wij het ook aan onze kinderen 
7zal zeggen, dat zij met ons erin moeten 
deelen”. Selfs ons kleinste kinders 
staan nie vry teenoor die gelofte nie, 
omdat hulle nie vry, dit wil sê, los 
staan teenoor God nie. 

Andere onttrek hulle aan die viering 
omdat die verrigtinge dan te afge- 
saagd en dood sou wees. Ons mag ons 
nie te gou deur dié foutvinders op 
sleeptou laat neem nie en vraagloos 
pogings aanwend om die vieringe op 
te vrolik en te stimuleer nie. Die dinge 
wat so bygekom het, het meestal nog 
net daartoe bygedra om die vieringe 
te vervlak en dit van die oorspronk- 
like bedoeling los te maak. Dit bly 
steeds `n fees in diens en tot eer van 
God. Die gees en gesindheid wat pas 
by die Sabbatdag moet bly. Dit mag 
nie plek maak vir enigiets anders nie. 
Die fees met en vir God, die barm- 
hartige Redder om Jesus Christus 
ontwil, bring die ware vertroosting 
en loutere vreugde. Hieruit kan ons 
volk waarlik lewe, eerder as van brood 
en sirkusspele. 











GELOFTEFEES OORDENKING... EER en ONDERWERP 


Ex. 20:12: ,Eer jou vader en jou 
moeder, dat jou dae verleng mag word 
in die land wat die Here jou God 
aan jou gee.” 


Rom. 13:1: ,,Laat elke mense hom 
onderwerp aan die magte wat oor hom 
gestel is, want daar is geen mag be- 
halwe van God nie ...” 


Geloftefees herinner ons jaar na 
jaar daaraan dat ons woon in 'n land 
wat die Here onse God aan ons gegee 
het. Dat ons met vreugde in hierdie 
wonderlike land mag woon is egter 
nie 'n doel op sigself nie, slegs maar 


'n uitnemende seën wat ons volk 
beskore is. Gods bedoeling met ons 
is dat die volk, wat Hy hier tot vandag 

toe gelei en trou bewaar het, sal be- 
antwoord aan die roeping wat Hy aan 
ons in hierdie land gegee het. Want 
dit gaan om die eer en verheerliking 
van dié God wat deur sy magtige dade 
wonders aan ons gedoen het. 


Nou moet ons onsself in hierdie dae 
ernstig rekenskap gee van die vraag 
of ons beantwoord aan sy doel met 
ons en of ons getrou is aan sy roeping. 
En dink daraan: dit is slegs 'n ge- 
hoorsame volk wat sy roeping kan vol- 
voer. Daarom moet ons die verlenging 
van ons dae in hierdie land nie net 
aan die trou van God verbind nie, 
maar ook aan ons gehoorsaamheid. 

Slaan ons die gees van ons tyd gade, 
dan is dit nodig dat ons ernstig ver- 
maan word tot gehoorsaamheid aan 
die vyfde gebod. Uit die Heidelbergse 

Kategismus verstaan ons dat hierdie 
gebod ons oproep tot gehoorsame on- 
derwerping aan alle gesag wat oor ons 
gestel is. Gesag is in die verordening 
van God gegrond. Dit behaag Hom 
om, asof deur sy Hand, ons sê ten 
goede te regeer. Maar in die wêreld 
van vandag het so `n weerstand teen 
gesag opgebou dat 'n mens sou sê 
dat gesag uit die bose is. As diegene 
wat, sonder waaragtige en gegronde 
gewetensbeswaar, geregverdig uit Gods 
Woord, in opstand gekom het teen 
gesag maar wou besef dat hulle teen 
God self wil opstaan! 

Hierdie wind van wetteloosheid en 
bandeloosheid wat oor die wêreld 
geswiep het maak nie vry nie, bring 
geen verkwikking nie, maar is 'n wind 
uit die hel wat verskroei. Gelukkig 
het ons volk, en dan word veral die 
jeug van ons volk bedoel, nog nie ver 
gevorder met hierdie soort van self- 
moord nie. Maar die tekens is daar dat 
ons sal moet waak. Hulle wat vryheid 
soek in bandeloosheid en permissiwi- 
teit en die gees op ruimtereise en 
paradysritte laat neem deur verdowing, 
vind te laat uit dat hulle, wat vry wou 
wees, slawe geword het. 

Gehoorsaamheid, ook aan die vyfde 
gebod, hou vir ons in hierdie land 
`n belofte in. Ongehoorsaamheid daar- 
enteen voorspel ondergang. Waarom 
sal ons dan soos dwase handel? Wyses 
weet dat die hoogste vryheid juis 
bestaan in die grootste gebondenheid. 
Dit mag paradoksaal klink en deur 
die bandelose uitgelag word, maar die 
gehoorsame weet dat die wil van die 
mens geen ander vryheid ken nie, as 
die harmonie van die wil van die mens 
met die Wil van God. 

Ongehoorsaamheid was die sonde 
van die eerste mense en in hierdie 
sonde en ongehoorsaamheid is ons 
ook gebore. Daarom sal ons van nature 
nie onderwerping begeer nie. Laat 
ons dus erns maak van die bevel soos 
vervat in die tekswoord. Hiervan hang 
aan ons kant in `n groot mate ons 
toekoms af in die land wat deur die 
magtige dade van Gods Hand in die 
verlede aan ons gegee is. 

Sal Hy ons dae verleng in hierdie 
land? Daar is doemprofete, gebore uit 
die gees van pessimisme, wat vel- 
kondig dat ons dae aan die Suidpunt 
van Afrika getel is. 

Maar vir ons is dit `n geloofsaak. 
Ons vestig ons vertroue, soos ons vooTr- 
geslag, op God. Ons laat ons weer deur 
Geloftefees oproep tot `n nuwe gehoor- 
saamheid. En hierdie gehoorsaamheid 
is nie in vrees gegrond nie, mar in 
liefde tot God, van Wie ons glo dat 
Hy nog vir ons 'n God wil en sal 
wees en ons vir Hom 'n uitverkore 
volk. — Amen. 


Gelofteviering by Bloedrivier 
Desember 1971 


Bloedrivier is die eerste van `n 
aantal historiese slagvelde in Suid- 
Afrika wat op So `n wyse ,herstel 
sal word, dat die geskiedenis wat 
daar afgespeel het min of meer vir 
homself sal spreek. 

Die waens wat daar opgerig word, 
is standaard grootte”. 


So berig die plaaslike Geloftefees- 


komitee, saamgestel uit die drie Afri 
kaanse Kerke. 





,Die wa se tyd is verby — maar die 


'n Geloftefeesbrosjure word vir die 
geleentheid opgestel, verkrygbaar by 
Feesbrosjure, Posbus 31162, Braam- 
fontein, Johannesburg teen R1.00 elk. 

Die volgende reëlings word onder 
die aandag van diegene gebring wat 
planne het om te gaan. 

'n Baie omvattende program word 
in vooruitsig gestel. Massakore; voor- 
trekkertjies met hulle gewilligheid; 
volkspelers wat kleur en fleur gee; 
fakkellope wat die vlam van beska- 
wing simboliseer. Leraars wat toepas- 
like boodskappe bring. Die Eerste 

voortstuwende pioniersgees — mag dit 


nooit in die nakomelinge van dir [rekkers verbygaan nie!” 

Minister met die Feesrede. 'n Bekende 
historikus wat `n oorsig gee van die 
gebeure rondom die Gelofte ... 
Die feeskomitee ontsien geen moeite 
om feesgangers van heinde en ver te 
akkommodeer nie: staanplek, tente, 
water- en sanitasievoorsiening; ook 
genoegsame verversings en eetware 
op die terrein, reeds voorberei, of om 
self voor te berei. Daar is geen dorp 
of geraas naby nie — net die rante, en 
die stilte wat saans toesak, en die 
rooidag van die soel somermêrens ... 


Die pad daarheen is maklik. Op die 
teerpad tussen Dundee en Vryheid, 19 
myl vanaf Dundee, net oor die Buffels- 
rivier, draai jy Oos met 'n grondpad 
vir nog so 12 myl. 

'n Tent, met standplaas vir `n motor, 
die hele tyd kos R7.00. 

'n Standplaas vir Of eie tent, 6f 
karavaan 6f motor: R3.00 elk. 


Die tente het nie beddens of ander 
slaapdinge op die koop toe nie — so 
u kan op u eie bekende kussing slaap. 

Indien u betaling u bespreking kan 
vergesel, sal dit die komitee veel help 
met die reëlings. 

DOEN SKRIFTELIK AANSOEK BY 
DIE SEKRETARIS, POSBUS 6, LADY- 
SMITH, NATAL. 


Ds. J. P. H. Gertenbach, voorsitter 
van die Gesamentlike Bloedrivierfees- 
komitee vat die betekenis van hierdie 
veldslag so saam: 

, . .. dit was `n buitengewone oor- 
winning. Dit was nie om te toon wie 
die meerdere of die heerser sou wees 
nie. Dit was nie 'n oorwinning oor 'n 
Zoeloenasie om hulle te onderwerp 
nie. Ook nie om uit te wis of om 
grondgebied te verower nie — want 
dié het hulle reeds by wyse van ʼn 
eerbare ooreenkoms verkry. Dit was 
eerder om veiligheid, vrede en be- 
stendigheid vir die toekoms van alle 
bewoners en tussen alle bevolkings- 
groepe te verseker. Hierdie oorwin- 
ning sou meebring die erkenning van 
reg en geregtigheid vir elkeen in hier- 
die land, en die eerbiediging van elke 
volk, nasie of stam se reg tot bestaan 
op eie grondgebied. Die oorwinning 
se sin was: om te kan lewe en te laat 
lewe”. 
` Ds. A. J. Nolte doen dit met die 
volgende woorde: ,,Die betaling van 
die gelofte van 16 Desember beteken 
dat ons opnuut as volk en as enkelinge 
aan God gebind word . As die 
viering van geloftefees ons nie terug- 
bring na God nie, dan help groot 
ookomstige en pragtige toesprake 
niks nie . Ons hele hart moet 
daarin wees, en daarin bly al die dae 
vorentoe.” 

Die geloftefeesbrosjure bevat die 
agenda en verdere besonderhede in 
verband met die komende groot 
volksfees, 


KRONIEK ...... 


Die Wortel van die Kwaad I1-Die Koninkryk van God 


Hoe is dit moontlik dat 'n kerk in 
protesoptogte en boikotaksies die ver- 
vulling van sy evangeliese taak en 
roeping sien? Hoe is dit moontlik dat 
die Wêreldraad van Kerke dit as hulle 
taak sien om die bestaande orde in 
Suid-Afrika omver te werp, ondersoek 





DR. A. J. G. DREYER 





in te stel na alle beleggings in Suid- 
Afrika, lidkerke opdrag te gee om 
ondersoek in te stel na hulle betrokke 
lande se verbintenisse met Suid-Afrika, 
die volle steun van die Roomse Kerk 
te soek, die voorgestelde Kunenedam 
ondersoek (met die oog daarop om 
soos by Cabora Bassa dit te probeer 
torpedeer?) en hande inmekaar slaan 
met allerlei wêreldmagte om hulle 
doel te verwesenlik. Dit alles word ge- 
doen in die Naam van Christus as `n 
openlike stryd teen apartheid en as 
`n stryd teen rassisme (of dit 'n stryd 
is teen rassisme of vir rassisme is ʼn 
vraag waarop ons later sal terugkom.) 
Die V.V.O. het 1971 uitgeroep as 'n 
internasionale jaar vir die stryd teen 
rassisme en die Wêreldraad van Kerke 
het sy vriendelike samewerking hier- 
aan verleen. Dat die kerk teen ras- 
sisme is, is reg. (Dat Suid-Afrika as 
die eksponente van rassisme beskou 
word, is 'n ander saak — daarop sal 
ons later terugkom.) 

Hoe beland die kerk dan in So `n 
vreemde geselskap as strydgenote van 
die V.V.O. met dwangmiddels, geweld 
en bloedvergieting as sy leuse? 

Die wortel van hierdie kwaad lê 
in `n foutiewe verstaan van die Ko- 
ninkryk van (God soos deur Jesus 
Christus verkondig is. Die wortels hier- 
van gaan alreeds ver terug in die ge- 
skiedenis van die kerk. 

Die Koninkryk van God is reeds 
baie vroeg in die geskiedenis van die 
kerk deur sommige verstaan as die 
heilstaat, die nuwe Utopië, die geluk- 
staat hier op aarde. Jesus sou dan ʼn 
gelukstaat, 'n werkersparadys, 'n nuwe 
orde (daar is so baie name in gebruik) 
hier op aarde gebring het en hierdie 
nuwe lewensorde sou Hy dan die Ko- 
ninkryk van God genoem het. 

Reeds in die jaar 380 n.C. het 
Ticonius wat tot die sekte van die 
Donatiste behoort het, gesê dat die 
Koninkryk van God niks anders is as 
die sogenaamde ,,ware gelowiges”, dit 
wil sê die sektariese kerk van die 
Donatiste. Hy het in Augustinus `n 
felle teenstander gevind wat weer be- 
weer het dat die kerk van sy tyd die 
Koninkryk is en nie die Donatiste nie. 
Volgens Augustinus kon iemand wat 


nie aan sy kerk behoort het nie geen 
deel hê aan die koninkryk nie. 

Veel later, naamlik aan die einde 
van die 18e eeu, het onder invloed 
van die filosoof Kant die gedagte aan 
die deug sterk na vore getree. Die 
Koninkryk van God is gelykgestel met 
die deugdelikheid — sedelike moraal 
— sodat wie sy plig gedoen het, eint- 
lik alreeds opgeneem is in en deel 
gehad het aan die Koninkryk van God. 
Die teoloog Albrecht Ritschl het weer 
beweer dat die Koninkryk van God 'n 
gemeenskap van mense is wat volkome 
deur die liefde beheers word en waar- 
in die vryheid en selfstandigheid van 
die mens tot uiting kom in sy mag 
oor die wêreld. Hierdie gedagtes leef 
nos by baie mense. Jesus word dan 
gesien as 'n leraar wat mense opge- 
roep het tot pligsbetragting en deug- 
saamheid gevorm deur die liefde: as 
elke mens maar sy plig doen en aan 
elkeen gee wat hom toekom, dan be- 
hoort hy aan die Koninkryk van God. 


In hierdie siening staan God nie in 
die middelpunt van die verkondiging 
nie, maar die mens. Die verkondiging 
van Jesus het dit juis bestry. Hy het 
juis ook by die gelowige 'n gespanne 
uitsien na die toekoms geskep, omdat 
die Koninkryk nie deur die mens ver- 
werklik kan word nie. Anders as hier- 
die mensgesentreerde koninkryk van 
Kant en Ritschl, koester die verkon- 
diging van Jesus geen optimisme oor 
die mens nie — Hy verwag alle heil 
slegs van God. 


Die Amerikaanse ,,Social Gospel” 
van Shailer Matthews, Peabody en 
McCown bou voort op die optimis- 
tiese menslike verwagtings van Ritschl 
en Kant. Die fenomenale groei van 
Amerika (V.S.A.) het hierdie optimis- 
me bevorder. Vandaar kom die ge- 
dagte by hulle dat God wil hê dat die 
mens die aarde moes beheers en daar 
gelukkig moet wees. As die aarde mak 
gemaak is en die mens dit met sy 
wetenskap kan beheer, dan is die 
ideaal van die prediking van Jesus 
bereik en breek die heilstaat aan. 
Die wetenskap en die tegniek word 
ten volle ingespan om hierdie heilstaat 
te verwesenlik. Die fabriek en die 
masjien speel dus sy belangrike rol 
om die lewe van die mens te verge- 
maklik en gelukkig te maak maar ook 
die hele wetenskaplike vakgebied werk 
saam om die lewenstoestande te rasio- 
naliseer en te verbeter en sodoende 
mee te werk in die opbou en daarstel- 
ling van die heilstaat. Die toekoms 
wat hulle ken is nie die toekoms 

DIE KONINKRYK VAN GOD 


van God nie, maar van die mens. Dit 
is die toekoms waar die foute en ge- 
breke van die hede uitgeskakel of 
vernietig moet word. Ter wille van 
die toekoms van die mens het die hede 
geen waarde nie — afbreek en ver- 
nietiging van die hede is van geen 
belang as die toekoms daardeur gouer 
verwesenlik kan word nie. In soverre 
en tot die mate waarin reg en gereg- 
ticheid die samelewing beheers, is die 
Koninkryk van God reeds gevestig — 
in soverre as wat dit nog ontbreek is 
dit die taak van die seloof om die 
maatskappy te verander sodat reg en 
geregtisheid kan inslag vind en die 
Koninkryk in sy volle glorie hier op 
aarde gesien kan word. 

By hierdie persone word die Ko- 
ninkryk van God gelyk gestel met die 
maatskaplike orde. Die middel waar- 
mee gewerk word is dus politieke mag, 
finansiële maatreëls, die fabriekswese, 
die vakbonde, sosiale voorsieninge, en- 
sovoorts. Die volgende stap, naamlik 
om die Koninkryk gelyk te stel aan 
die ,American way of living,” die 
Anelo-Sakse kultuur of die Westerse 
beskawing in die algemeen, volg by- 
kans vanselfsprekend. Waar die opti- 
misme oor die menslike moontlikhede 
die hoogste loop, daar is die aanbie- 
ding van die betrokke volk se kultuur 
en lewenswyse as deel van die evan- 
gelie, en selfs as voorwaarde vir die 
aanvaarding en uitlewing van die 
evangelie, deel van die sendingpro- 
gram en deel van die oprigting van 
die Koninkryk. 

Hulle het die Koninkryk van God 
SO 'n mensheidsideaal gemaak dat 
daar geen ooreenkoms meer is met 
die verkondiging van die Koninkryk 
in die Skrif nie. Om te verduidelik 
hoe hulle die kloutjie by die oor ge- 
bring het in hierdie proses waarin 
die Koninkryk omvorm is tot 'n mens- 
like ideaal, is buite die bestek van 
hierdie artikel. Tn die algemeen egter 
het hulle veral na die Ou Testament 
teruggegryp. In die Ou Testament vind 
hulle geen sodsdiens nie, maar wel 
die Godsryk op aarde in vreusde en 
vrede waar Hy oorwin het. Die nuwere 
navolgers gryp egter ook na die Nuwe 
Testament en probeer daarmee hulle 
sieninge handhaaf. 

By die nuwere eksponente van hier- 
die teologie is daar ook 'n sterk teen- 
kanting teen die amptelike Christen- 
dom, die kerk en sv prediking. Hulle 
wil die kerk binneste buite keer, die 
kerk laat opgaan in die gemeenskap 
en die kerk alleen erken as instru- 
ment ten dienste van die semeenskap. 
Vir hulle is die werk van Jesus nie 
herstel of herskepping nie. maar 'n 
nuwe begin. 'n nuwe skeppings. Daar- 
om het hulle ook geen geduld om te 
wa op 'n suurdeegaksie op en in die 

gemeenskap nie. Die nuwe skepping in 
Christus het met krag aangebreek en 
met krag sy weg gebaan. Die kerk 
moet die instrument wees wat met 
krag hierdie nuwe skepping voortsit 
in `n radikale verandering en vernu- 
wine van die sosiale verhoudinge in 
die gemeenskap. Hierdie verandering 
eis `n rewolusie, `n verandering, des- 
noods gewelddadig en desnoods met 
bloedvergieting om daarmee te bewys 
dat die kerk ten volle in diens van 
die onderdrukte in die gemeenskap 
en sy dienswerk aan hulle en ter wille 
van hulle gedoen het. 


Wat is die Koninkryk? 


Volgens die Skrif moct die mens 
tot erkenning van die Koningskap van 
God sebring word. Dit is die taak van 
die Messias om deur sy lewe en werk 
in te gryp in die lewe van die mens 
om die mens die krag van God te leer 
ken. Ty toon hierdie verlossende mag 
van God byvoorbeeld deur die uitdryf 
van bose geeste: ,as Ek deur die Gees 
van God die duiwels uitdryf, dan het 
die Koninkryk van God by julle ge- 
kom.” (Matt. 12:28). Deur sy dade 
word die mens gekonfronteer met die 
koningsheerskappy van God en tot be- 
lydenis daarvan gebring. 

Die wonders van Jesus is die bewys 
dat die dinge van die toekoms, naam- 
lik van Gods Koninkryk, besig is om 
werklikheid te word deur sy dade. Die 
bose, wat die koningsheerskappy van 
God probeer verbloem, se mag word 
telkens verbreek deur die dade van 
Jesus en hierdeur blyk dit dat God 
besig is om sy heerskappy deur te 
voer. Satan is van sy wapenrusting 
beroof en `n ander beskik tans oor sy 
buit (Luk. 11:21-29). Dit is die nuwe 
wêreld en die nuwe orde wat ont- 
staan, naamlik dat die satan in begin- 
sel sy mag voor God verloor het (Op. 
12:7 tot 12, 1 Joh. 3:8). Hierdie heer- 
skappy van God wat in Jesus Christus 
te sien is, moet in die wêreld ver- 
kondig word — al is dit noe net deels 
sisbaar en al is dit klein. maar die 
toekomstige grootheid en krag 1ê reeds 
hierin opgesluit en is hierin verseker 
(Mark. 4:30-82). 

Jesus, die Messias. sluit aan by die 
Ou Testament maar bring diepgaande 
korreksies aan die verwagtings van die 
Jode. Die Jode het gedink dat die 
wêreld ter wille van hulle geskape is. 
Alle ander volke kon slegs aan die 
heil deel kry deur deel van die Jode 
te word. Deur geboorte, besnydenis en 
doop kon 'n mens lid word van hierdie 
volk. Maar Jesus het hierdie enge 
siening verwerp. Die Konineskap van 
God is volgens Jesus nie gebonde aan 
die uiterlike volk Tsrael nie. maar is 
gebonde aan die Messias. Deur die 
geloof in Jesus as die Messias, word 

die mens ingetrek onder die konings- 
heerskappy van God. Dit is vir elke 
mens moontlik, ongeag aan watter 
volk hy behoort. 

Die Koninkryk van God is nie te 
verbind met enige politieke aspirasies 
van enige volk nie — Jesus verwerp 
hierdie gedagte summier: ,My Ko- 
ninkryk is nie van hierdie wêreld nie”. 

Hierdie erkenning van God as Ko- 
ning van 'n ryk wat nie van hierdie 
wêreld is nie, is by die mens nog 
gebrekkig as gevolg van die magte 
wat die koningskap van God wil teen- 
hou. Die mens erken God as Koning 
deur sy wil te doen. As gevolg van 
die sondige onmag doen die mens dit 
deur te bid: laat u Koninkryk kom, 
laat u wil geskied. God openbaar sy 
koningskap in die genade waardeur 
Tv die mens sy wil laat doen. Maar 
alle teenstand sal eers aan die einde 
oorwin word en die volle heerlikheid 
van die Koninkryk sal dan eers open- 
baar word. Om aan hierdie toekoms 
deel te kry, moet die mens reeds in 
die hede die wil van God as sy onder- 
daan doen (Matt. 7:21). 

Die doen van die wil van God word 
in die Skrif saamgevat op verskillende 
maniere. Terwyl dit in hierdie artikel 
ook gaan oor die sosiale implikasies 
van die evangelie, kan 'n mens moeilik 
'n beter woord neem as Matt. 6:33: 
,Maar soek eers die Koninkryk van 
God en sy geregtisheid, en al hierdie 
dinge sal vir julle bygevoeg word.” 
Hiermee word aan ons gesê dat die 
doel van die lewe is om God Koning te 
laat wees in die lewe van die mens. 
Die belangrikste van alles is die ge- 
regtigheid van God — bo alles gaan 
dit eers om in die regte verhouding 
tot God te lewe. Die soek na menslike 
gerestigheid — om in die regte ver- 
houding tot die mens te stan — kom 
nie in die prentjie nie. Dit gaan eers 
en bo alles om ons verhouding tot 
God en daarna, as dit reg is, sal al 
hierdie dinge vir julle bygevoeg word. 
Waar God werkik eerste is, kom die 
ander dinge vanself. As en wanneer 
die ander dinge nie reg is, nie vanself 
kom nie. dan help dit nie om oor die 
dinge self te lawaai nie — al wat dit 
vanself sal laat kom, is die oproep 
tot geloof en bekering om eers die 
dinge van die Koninkryk te soek. Wan- 
neer die bykomstige. sosiale dinge, 
die hoofsaak gemaak word wat buite 
die geloof om reggestel moet word 
deur middel van geweld. staatshulp, 
ensovoorts. dan het die bykomstiehede 
die hoofsaak geword wat met die ge- 
loof niks meer te doen het nie. Daar 
kom dan dwang. 'n wettiese sisteem, 
soos by die Fariseërs wat uiterlike 
handelinge tot gevolg het maar wat 
die liefde nie het nie — die liefde is 
juis die vervulling van die wet. 





EIE LIA. 


In die Hebreeuse kanon was hierdie 
twee boeke oorspronklik net een boek, 
soos blyk uit opmerkings van die 
Joodse Masorete of oorleweraars wat 
gewoonlik na elke Bybelboek voorkom, 
maar in hierdie geval aan die einde 
van die einde van die boek Esra ont- 
breek en eers aan die einde van 
Nehemia staan, asook uit diskussies in 
die Talmoed (traktaat Sanhedrin) 
waarom Nehemia benadeel word deur- 
dat sy naam nie in die boektitel Esra 
ook voorkom nie. Eers die kerkvader 
Origenes (derde eeu n.C.) vermeld dit 
as twee afsonderlike boeke in die 
Grieks, en sedert 'n manuskrip wat 
in 1448 gedateer word, vind ons die 
tweedeling ook in die Hebreeuse teks. 
Esra-Nehemia maak ook deel uit van 
'n groter kompleks, naamlik die Kro- 
nistiese geskiedwerk, en daarom is die 
teologiese agtergrond vir die Kroniek- 
boeke wat ons in die vorige drie af- 
lewerings bespreek het, ook hier van 
toepassing. 

In hierdie laaste gedeelte van sy 
geskiedwerk, laat die Kronis sy bron- 
ne meesal aan die woord kom met 
weinig kommentaar van sy kant. Ons 
kry hier meesal `n versameling van 
dokumente, soos byvoorbeeld dekrete 
van koning Artasasta (Artaxerxes) in 
Esra 7:11-26, verskillende naamlyste 
(o.a. van familiehoofde wat Esra na 
Jerusalem vergesel het, Esra 8:1-20, 
en van manne wat met nie-Israelitiese 
vroue getroud was, Esra 10:18-44) en die 
gedenkskrif van Nehemia. Hieruit volg 
vanself dat dit nie maklik is om hier 
van 'n bepaalde prediking te praat nie. 
Tog kan ons 'n paar dinge daaroor s€ 

Die Kroniks se getuienis dat God 
die Heer en beheerder van die geskie- 
denis is, kom in Esra-Nehemia net so 
duidelik na vore as in Kronieke. In 
Kronieke word die geskiedenis van 
Juda tot met die ballingskap geteken, 
terwyl die laaste twee verse daarvan 
gelyk is aan die begin van die boek 
Esra. Hierdie twee identiese gedeeltes 
bevat die proklamasie van die Persiese 
koning dat die Joodse volk in balling- 
skap na hulle land kon terugkeer. Die 


offerdiens is hervat, die fondamente 
van die tempel gelê, maar eers na vele 
hindernisse is die tempelbou voltooi 
onder koning Darius. Esra, die pries- 
ter, het ook bewerkstellig dat al die 
huwelike wat deur Jode met nie- 
Joodse vroue gesluit is, ontbind is. 
Behalwe in die boek Esra, lees ons in 
Neh. 8 van sy optrede: die wet van 
Moses is voorgelees en voortvloeiende 
daaruit is die loofhuttefees weer ge- 
vier. Die geskiedenis van Nehemia 
speel gedeeltelik af aan die hof van 
die Persiese koning Artaxerxes, waar 
Nehemia howeling was. Hy kry van 
die koning toestemming om die mure 
van die stad te gaan herbou. As stad- 
houer kry hy dit eers na baie teen- 
werking reg, en hy tref ook maatreëls 
vir die herbevolking van Jerusalem, 
gawes vir die tempeldiens en die 
kwytskelding van skuld vir die ver- 
armde bevolking (resp. Neh. 11, 10 
en 5). 


Waarin kom die leiding van God tot 
uiting? Soos Hy Nebukadneser, die 
koning van Babel, as `n instrument in 
sy hand gebruik het om Juda te straf, 
gebruik hy nou Kores die Pers om 
`n nuwe lewe te laat opbloei uit die 
verwoeste puin. Dit word as Gods 
daad gesien dat die Jode in Juda 
en die wat in Babilonië agtergebly 
het, nou weer `n godsdienstige middel- 
punt vir hulle erediens verkry het. Hy 
het die gees van Kores opgewek (Ehra 
1:1) om die Jode te laat terugkeer en 
Hy het hulle verbly met die heropbou 
van die tempel (Esra 6:22). Die Here 
het sy hand oor Esra gehou, daarom 
het die koning tot Esra se vesoeke 
ingewillig (Esra 7:6, 7:27v.). 
So was dit ook die Here wat Nehemia 
bewaar het aan wie hy al sy sukses 
te danke gehad het (Neh. 2:8), meer 
nog, van wie selfs die inisiatief tot 
sy dade afkomstig was (Neh. 8:12). Te 
midde van die beskrywing van al die 
inspanning en moeite van mensekant, 
preek Esra-Nehemia die HERE God 
as die een wat agter alle gebeure in 
die geskiedenis staan. 


DIE BOODSKAP 
VAN ESRA 
EN 
NEHEMIA 

Ons leer die Jode in hierdie na- 
eksiliese tyd as volk en as gemeente 
ken. Hulle voortbestaan moes beveilig 
word in `n heidense wêreld. Die bal- 
lingskap is gesien as straf daarop dat 
hulle die HERE verlaat en met die 
heidene en hulle gebruike meegedoen 
het. Daarom het hulle heil gelê in 
isolasie: in afskeiding van die heiden- 
wêreld en in trou aan die vervulling 
van die wet van Moses. Hier vind ons 
die kragte sterk aanwesig wat uiteinde- 
lik op die Fariseisme sou uitloop. 
Maar alleen so kon in die gang van 
Gods heilsgeskiedenis met Israel hulle 
geloof op hierdie tydstip teen sinkre- 
tisme (samesmelting met allerlei hei- 
dense elemente) bewaar word. Isolasie 
word hier dus nie as prinsipe verkon- 
dig nie, maar dit was noodsaaklik in 
dié tydsomstandighede. Op hierdie 
wyse is hulle godsdienstige erfgoed 
bewaar. 

In teenstelling met ander Bybel- 
boeke kom ons in Esra-Nehemia onder 
die indruk van `n sterk geestelike 
voorstelling van God. Hier ontbreek 
die origens sterk mensvormige VvOOr- 
stelling van God en die mededeling 
van bonatuurlike wonders. God kan en 
moet alleen in gees en in waarheid 
aanbid word. Waar vroeër die ware 
diens van God net moontlik geag is 
in die Heilige Land, veral in Jerusa- 
lem, kan Esra en Nehemia in vreemde 
lande sy nabyheid in die gebed er- 
vaar. Hierdie: geestelike kant van die 
openbaring van God kom ook uit in 
die uitdrukking ,,God van die hemel” 
waarmee die Jode God in die tyd 
na ballingskap aangedui het. 

Daar kom pragtige gebede voor in 
Esra 9, Neh. 1 en 9. Die Jode het 
die wet as hulle riglyn, die wysheid 
van God (Esra 7:25). Daarin open- 
baar Hy sy wil en daarvolgens moet 
hulle hul lewens inrig. En juis in die 
gebede kom tot uiting dat die wet 
die kennis van die sonde bring. Die 
sondebesef waardeur hierdie gebede 
gedra word is van blywende betekenis, 
veral vir ons tyd, waarin met die 
sonde geen erns gemaak word nie. 
Esra en Nehemia het die skuld van 
hulle vadere en van hulle geslag voor 
God bely en om genade gesmeek. 
Aanvaar ons ook verantwoordelikheid 
vir ons dade en vir die van ons volk? 

SKRIFVERKLARING...... 


Met die oproep tot aandag in 5:1 
word 'n nuwe profetiese uitspraak in- 
gelui: 

. 1. Hoor dit, o priesters, en let op, 
0 huis van Israel, en gee gehoor, 9 
huis van die koning! 


Die drie groepe wat so tot aandag 
opgeroep word, bestaan uit die kultiese 
leiers (die priesters), die staatkundige 
leiers (die koningshuis) en die volk 
(die huis van Israel). Omdat die volk 
as geheel nie so goed inpas naas die 
twee leiersgroepe nie, wou sommige 
verklaarders in die tweede reël 'n 
tekskorrupsie sien waardeur die aan- 
duiding van die leiersgroep uitgeval 
het, en byvoorbeeld lees: ,,en let op, 
0 oudstes van Israel”, of ,,en let op, 
0 profete van Israel”. Al die manu- 
skripte lees egter ,,huis” en daarom 
volstaan ons daarmee. Die volk en sy 
leiers op kultiese en politieke gebied 
word dus aangespreek. Die rede vir 
die oproep is: 

Want die vonnis raak julle, omdat 
julle vir Mispa 'n vangnet geword het 
en 'n uitgespreide net op Tabor. 

9. Ja, in verderflike praktyke ver- 
diep die afvalliges hulle, maar Ek sal 
hulle almal tot tugtiging wees. 


Die volk en sy leiers is dus opge- 
roep om 'n ,,vonnis” te hoor. Die von- 
nis word aangekondig in vers 2 en in 
besonderhede gestel in vers 6. Maar 
vooraf word nou eers die oortreding 
aangedui. Die aangesprokenes is skul- 
dig daaraan dat hulle 'n vangnet of 
uitgespreide net geword het. Die vang- 
net waarmee diere of voëls gevang is, 
word hier gebruik as `n beeld, maar 
dit is moeilik om vas te stel wat die 
beeld presies wil sê. Die twee plekke 
wat hier genoem word, Mispa en 
Tabor, was waarskynlik albei in die 
tyd van Hosea die tuistes van Ka- 
nainitiese vrugbaarheidsrites. Ons 
weet van vyf plekke met die naam 
Mispa of Mispe, naamlik Mispe van 
Gilead (Gen. 31:49), die land van 
Mispa (Jos. 11:8), Mispe in Juda (Jos. 
15:38), Mispe van Moab (1 Sam. 22:8) 
en Mispa van Benjamin (Jos. 18:26) 
Hier word een van die twee bedoel, 
naamlik Mispe van Gilead wat oos van 
die Jordaan geleë was, of Mispa van 
Benjamin wat deur opgrawings her- 
ontdek is op die ruineheuwel Tell en 
— nasbe, en wat in die tyd van Hosea 
waarskynlik tot die Noord- Israelitiese 
ryk behoort het. Tabor is die hoë kop 
wat oor die vlakte van Jisreël troon. 
Die optrede van volk en leiers op 
hierdie plekke het dus ooreengekom 
met die werking van `'n vangnet wat 
mense gevange gehou het, dit wil sê 
tot deelname aan die afgodery verlei 
het. 


Vers 2 sit vol probleme, wat ver- 
klaring sowel as vertaling betref. Met 
geringe wysiging kan die oorspronk- 
like teks vertaal word: ,,en 'n vang- 
gat in Sittim, `n diepe”, Dit gee `n 
netjiese parallel met die twee vooraf- 
gaande reëls en maak sake baie dui- 

deliker. Dit is egter een van die gulde 
reëls van die Ou Testamentiese teks- 
kritiek om steeds aan die moeiliker 
lesing voorkeur te gee. Daarom pro- 
beer ons die teks verstaan presies 
Soos hy daar staan. Die probleem is 
nou: wat staan presies daar? Ons 
Afrikaanse Bybel lees: ,,Ja, in verderf- 
like praktyke verdiep die afvalliges 
hulle”. Die New English Bible lees: 
,The rebels! they have shown base 
ingratitude.” My konsep vir die nuwe 
Bybelvertaling lees: ,,Soos die afval- 
liges die verdrukking verdiep het, sal 
Ek die tug vir hulle verdiep.” Die 
,verderflike praktyke” het dan te doen 
met die afgodsdiens op die genoemde 
plekke, maar as ons vertaal met ,,ver- 
drukking”, kom die beeld van die 
vangnet duideliker te pas. Mispa en 
Tabor was dan twee plekke waar daar 
naas afgodery ook onreg teenoor men- 
se gepleeg is. Alleen maar, ons weet 
nie watter onreg nie, en dit word in 
die volgende verse nie vir ons gesê 
nie. Ons moet dus volstaan met die 
wete dat Mispa en Tabor twee plekke 
was wat bekend was vir uiters growwe 
verbreking van die verhouding tot die 
Here. Daar kom dus tugtiging vir 
almal daarby betrokke. 


In verse 3-5 word dan weer die 
woord gebruik wat ons so dikwels by 
Hosea kry, naamlik hoerery. Hier 
staan dit naas ander woorde: veront- 
ontreinig, trotsheid, ongeregtigheid. 


3. Ek ken Efraim, en Israel is vir 
My nie verborge nie; want nou het jy 
owerspel bedrywe, o Efraim! Israel is 
verontreinig. 


4. Hulle dade gedoog geen terug- 
keer tot God nie, want daar is 'n gees 
van hoerery in hulle binneste, en hul- 
le ken die Here nie. 


5. En die trotsheid van Israel getuig 
openlik teen hom: en Israel en Efraim 
sal struikel deur hulle ongeregtigheid, 
ook Juda sal saam met hulle struikel. 


Die ontrou van Efraim, wat as die 
grootste van die Noord-Israelitiese 
stamme hier vir die hele Noord-Israel 
staan, is aan die Here bekend. Israel 
is in die verhouding tot die Here 'n 
verontreinigde wat nie meer geskik 

HOSEA seer 


is om aan sy diens deel te neem nie. 
Tussen hulle en die Here staan hulle 
dade wat openlik brutaal was. Hulle 
ken die Here nie, met ander woorde, 
die gemeenskap tussen hulle en God 
is afgesny van hulle kant. Daarom 
kom nog die inleiding tot die oordeels- 
uitspraak: hulle sal struikel oor hulle 
skuld. Tussen hulle en die Here lê 
nou hulle skuld as 'n hindernis, `n 
struikelblok. 


Die oordeel is, soos so dikwels in 
die Bybel, die logiese voltrekking 
van die gebroke verhouding tussen die 
Here en sy volk: 


6. Met hulle kleinvee en hulle 
beeste sal hulle heengaan om die Here 
te soek, maar Hom nie vind nie. Hy 
het Hom aan hulle onttrek. 


Weer word dit duidelik dat dit nie 
daarom gaan dat Israel nie aan die 
Here geoffer het nie, maar dat hulle 
Hom as een van die gode beskou en 
behandel het. Die oordeel vir hulle 
,owerspel” is dat die Here Homself 
onttrek. Hy eis eksklusiewe diens. Hy 
wil alleen God wees, en daar is geen 
ander naas Hom nie. 


In die laaste vers van hierdie peri- 
koop word dan `n afsluitende opsom- 
ming van die oortreding en 'n finale 
oordeel gegee: 


7. Hulle het troueloos gehandel teen 
die Here, want hulle het onegte kin- 
ders verwek; nou sal die nuwemaan 
hulle met hulle velde verteer. 


Die vermenging van die Here se 
diens met die van Bail is soos die 
troueloosheid van 'n ontrou vrou wat 
haarself gee aan elke minnaar wat 
voorkom. Uit so `n verbintenis kom 
onegte kinders tevoorskyn — nie kin- 
ders van die Here nie. Die bedoeling 
van die oordeel hier is totale vernieti- 
ging : een maand sal genoeg wees om 
hulle saam met hulle landerye te ver- 
teer. Die oordeel staan voor die deur! 

Die Evangelie en die Moderne Mens 


Soos op alle gebiede en terreine 
van denke en lewe van die heden- 
daagse mens is daar ook op teologiese 
gebied `n bonte verskeidenheid van 
rigtings en standpunte. So vinning 
volg verskillende standpunte en insig- 
te mekaar op dat dit nouliks moontlik 
is om op hoogte te bly met die hele 
ontwikkeling. So is een van die vele 
rigtings die sogenaamde Nuwe Teolo- 
gie. Daar is al baie verskillende name 
aan hierdie teologie gegte. Daar word 
ook dikwels gepraat van die Teologie 
van die Rewolusie, die God-is-Dood 
Teologie, die Moderne Teologie enso- 
voorts. 

By bykans alle verteenwoordigers 
van die Nuwe Teologie tree die be- 
geerte op beslissende wyse op die 
voorgrond om hulle denke in diens 
te stel van die vertolking van die 
evangelie vir die moderne mens. Die 
strewe na vernuwing in die Teologie 
is veral gerig op die prediking, met 
as agtergrond die sendingopdrag van 
die kerk. `n Algemene strewe na die 
vertolking van die evangelie vir die 
moderne, hedendaagse mens. 


Bloot op grond van hierdie boge- 
noemde motief, naamlik om vir die 
moderne mens die evangelie verstaan- 
baar te maak, is dit noodsaaklik dat 
die kerk van hierdie Nuwe Teologie 
sal kennis neem. Hierdie volgende 
reeks artikels is 'n poging om vir die 
lidmaat van die kerk insig te probeer 
gee in hierdie nuwe rigting. Insig ook 
in sommige van die agtergronde van 
die Nuwe 'Teologie. Dikwels word 
daar in die kategese en in die predi- 
king van die kerk kennis van al 
hierdie dinge by die lidmaat van die 
kerk veronderstel, terwyl hy in werk- 
likheid totaal vreemd daarmee is. 


Uit aie aard van die saak is dit 
moeilik om vir ,,Die Hervormer” 
artikels oor die Nuwe 'Teologie te 
skrywe. Die mense wat hierdie teolo- 
gie beoefen en skryf, doen dit nie 
altyd in die mees verstaanbare en 
eenvoudigste taal nie. Die taal, uit- 
latings en begrippe van hierdie teoloë 
is ook nie net altyd moeilik en onver- 
staanbaar nie. Dit is en dit sal dikwels 
vir die lidmaat van ons kerk wat dit 
lees ontnugterend, aanstootlik, selfs 
lasterlik wees. Dit is egter selfbedrog 
as ons meen dat ons op die duur ge- 


Die Nuwe Teologie 


spaar kan bly en afsydig kan bly 
staan teenoor die inhoud en invloede 
wat van hierdie moderne teologie 
uitgaan. Die invloed daarvan slaan 
reeds oral uit. Daarom is dit nodig 
dat die lidmaat van die kerk daarmee 
kennis sal maak. 

Dit is ook nie altyd geregverdig en 
verantwoordelik om `n onderwerp soos 
hierdie te laat, net omdat dit te moei- 
lik is vir baie lidmate nie. 

Daar is 'n baie groot persentasie 
van die lidmate van die kerk wat dit 
wel verstaan. Hoe dikwels is dit ter 
wille van die uitsondering wat kla 
dat so `n onderwerp gelaat moet word. 

Die doel en uitgangspunt van hier- 
die artikels is beslis nie om byvoor- 
baat bevooroordeeld te staan teen die 
Nuwe Teologie nie. Dit sou egter mis- 
leidend en onverantwoordelik wees 
om nie aan die einde van elke artikel 
enkele kritiese opmerkings te maak 
nie. 

`n Mens sou nie kan sê dat die 
vraagstukke van apostolaat en ver- 
kondiging die enigste motiewe is wat 
aan die vernuwingspoging in die teolo- 
gie ten grondslag lê nie. As `n mens 
die Nuwe Teologie lees, blyk dit dat 
verskillende skrywers verskillend 
klem 1é. Die een lê meer klem op 
die evangelie wat verkondig word, 
die ander een lê weer meer klem 
op die mens wat die adres is van die 
verkondiging, tot wie die verkondiging 
gerig word. In die algemeen kan `n 
mens dit ook so stel dat die Nuwe 
Teologie ondersoek, sterker as wat 
miskien vroeër in die teologie die 
geval was, rekening hou met die 
kerklike praktyk. 

Ons kan sê daar het in die teologie 
`n rewolusie gekom. Hierdie rewolusie 
kom tot uiting in die kreet dat God 
dood is. Hierdie Nuwe Teologie, Re- 
wolusie Teologie, God-is-dood Teologie 
is in opstand. Dit is in opstand teen 
die onverstaanbaarheid van die predi- 
king, dit is in opstand teen die feit 
dat so baie christene 'n houding van 
afwending teenoor die wêreld inneem; 
dit is in opstand teen die erkenning 
van die sakrale, die godsdienstige; dit 
wil dat die sekularisering, die verwê- 
reldliking, die wêreldwording van die 
wêreld en lewe erken en aanvaar word. 
Dit wil die skeiding tussen subjek en 
objek oorwin; die skeiding tussen Hier 
en Daar. Die Nuwe Teologie is ateis- 
ties. 'n Afteisme, nie in die sin van: 
daar is geen God nie, maar 'n ateisme 
wat ons sogenaamd oorgelewerde 
Godsvoorstelling wil ontken. 


'n Mens kan die saak ook van `'n 
ander kant af bekyk. Naamlik dat in 
die Nuwe Teologie die ou rewolusie 
teen die Dogmatiek weer herleef. Na- 
dat dit 40 jaar lank in die sentrum 
van die teologiese belangstelling ge- 
staan het, word die Dogmatiek in ons 
dae weer op die agtergrond geskuif. 
Die etiek word die beslissende: Nie 
wat ons glo nie maar wat ons doen is 
belangrik. 

Die Nuwe Teologie hou hom egter 
ook veral besig met die probleem van 
die verstaan: ,The concern for under- 
standing.” Hulle sê: God is daar. 
Maar die mens is ook nog daar. Hier- 
die mens van die 20ste eeu; enersyds 
is hy dieselfde mens van vroeër. An- 
dersyds is hy tog totaal anders. Hy 
is mens in `n totaal ander samehang. 
'n Samehang waarin tegniek, weten- 
skap, samelewingstruktuur so veran- 
der is, dat die mens weer totaal anders 
is as in die 18de eeu. 

Vir die Nuwe Teologie het baie van 
die dinge uit die Ou en Nuwe Testa- 
mentiese tyd ongeloofwaardig geword. 
Nie net ongeloofwaardig nie, maar 
ook onmoontlik. Met krag word daar 
gewys op die geslote werklikheid van 
die moderne wêreld. 'n Geslote werk- 
likheid met 'n ononderbroke same- 
hang van oorsaak en gevolg. Hierdie 
geslote werklikheid beteken dat daar 
geen rekening gehou word met `n 
moontlike ingryping van bonatuurlike, 
transendente magte, — engele, demo- 
ne, duiwel, God — in die orde van 
natuur en geskiedenis nie. Dit is die 
metodiese ateisme van die moderne 
wetenskap — en so leef ons. Die 
mens van vandag, so word beweer, 
verwag geen wondere meer wat die 
samehang van oorsaak en gevolg op- 
hef en deurbreek nie. Hy vertrou nie 
daarop dat God sal ingryp nie. Die 
wêreld het die mens se taak en vel- 
antwoordelikheid geword. 

Nou vra die Nuwe Teologie: moet 
ons `n model van die werklikheid wat 
nie meer ons s'n is nie voorhou en 
met ons meesleep, of kan dit anders? 
En die Nuwe Teologie antwoord: dit 
kan wel en dit moet wel anders, want 
die geloofswaardigheid van die evan- 
gelie in die 20ste eeu staan daarby 
op die spel. 

Voordat ons kan begin met `n kort 
behandeling van die vernaamste ver- 
teenwoordigers, net die volgende kri- 
tiese gedagtes na aanleiding van hier- 

Sending ,Geëkonomiseer”? 


Die skrywer verwys na die gedagtes 
in verband met ons toekomstige sen- 
dingaksie soos in Die Hervormer van 
Mei 1970, bl. 15vv. uiteengesit, en ook 
Op die Algemene Kerkvergadering 
1970 gestel. Vervolgens het die vol 
gende gedagtes gedien voor die Sen 
trale Raad vir Kerstening in Oktober 
1970: 

* Die uitbreiding van die huidige 
metiode moet in sekere opsigte bevries 
word. 

* Ons moet let op en aanpas by die 
huidige politieke ontwikkeling in ons 
land. 

* In die toekoms kan die situasie 
in volkome afhanklike Bantoelande 
dalk ontstaan dat geen blanke bemoei- 
ing, ook van kerklike aard, toegelaat 
sal word nie. Dan moet ons tog nog 
sending doen. 

* Hierom behoort ons sendingaksie 
stelselmatig gekonsentreer te word op 
die daarstelling van 'n sendingsentrum 
met `n verskeidenheid-potensiaal. So 
'n inrigting moet die kanaal wees 
waardeur ons voortgesette sending- 
werk sal kan doen. 

Na aanleiding van hierdie gedagtes 
waaroor die Sentrale Raad gehandel 
het in opdrag van die Algemene Kerk- 
vergadering, het die Raad onder an- 
dere besluit: ,,. . . dat met die werk 
voortgegaan moet word (soos tot 
dusver) terwyl die gedagte van 'n 
sendinginrigting ondersoek kan word.” 

Graag wil ons `n paar verdere ge- 
dagtes opper om hierdie moontlike 
ondersoek rigting te gee. 

Interessant was dit om te verneem 
dat daar in die Gereformeerde Kerk 
ook iets min of meer in hierdie rig- 
ting bedink word: ,Maar vir baie van 
die werksaamhede sal ons nodig hé `n 
sendingsentrum wat kan help met die 
opleiding van helpers, reëling van 
samesprekinge, die bewaring van die 
nodige kontak met simpatieke Bantoe- 
leiers op verskillende gebiede, voor- 
ligting aan die blanke lidmate wat 
wil help in die sending, reëling van 
korrespondensiekursusse vir die hon- 
derde sekteleiers wat 'n verdere op- 
leiding verlang, reëling van simpo- 
siums, studie van sendingprobleme en 
dies meer.” (Prof. H. du Plessis, Die 
Kerkblad, 21 Julie 1971, bl. 9). 

Die Here wil dat die kerk op 'n 
skoolse, of sal ons sê wetenskaplike, 
wyse lede van die kerk toerus om die 
boodskap verder te dra. $S6 is byvoor- 
beeld profete in die Ou Testamentiese 
tyd in profeteskole toegerus. (2 Kon. 
2:1vv.; 4:43; e.a.). Jesus het sy dis- 
sipels vir `n tyd lank ,,skools” toege- 
rus vir hulle taak. (Calvyn Inst. IV, 
IIT, 12). Ook Paulus is ,,skoolasties” 


bo en behalwe alles anders waarskyn- 
lik vir drie jaar in Arabië onderrig. 
(Gal. 1:12, 17vv.). Paulus byvoorbeeld 
het op sy beurt weer ander weten- 

skaplik onderrig soos onder andere 
biyk in die uitdrukking ,my seun” 
wat herinner aan die ,,profeteseuns” 
van die Ou Testament. (Vgl. 1 Kor 
4:17, e.a.). ,Evenals Paulus leerlingen 
om zich had verzameld, Zoo moest ook 
'Timotheus getrouwe mannen opleiden, 
die op hunne beurt weer aan 
anderen de waarheid hadden toe te 
betrouwen .. . ” (Ds. G. Doekes). 

Eén feit minstens is hieruit duide- 
lik naamlik dat die kerk as sodanig 
op 'n kerklike wyse en verantwoorde- 
likheid die boodskap ook ,,wetenskap- 
lik” moet bevorder. 

Op grond hiervan onder andere 
kan die kerk dink aan `n wetenskap- 
like sendingsentrum waar byvoorbeeld 
aan die Apollosse uit die heidendom 
noukeuriger die weg van God uitge- 
1ê” word. (Hand. 18:26). 

Miskien moet die kerk dink aan 
een of ander sendingsentrum gesien 
ons politieke gestel. Sienderoë word 
Bantoelande opgebou tot onafhank- 
likheid. Feite moet ons aanvaar. Die 
ekonome en ons almal saam (as kerk- 
mense) praat van grensnywerhede. 
Maar ons as kerk dink nie daaraan nie 
dat ons die ,,grens” aan die nywer- 
hede oorlaat in 'n sekere sin. Moet die 
kerk nie soos Paulus wat vir almal 
alles geword het (1 Kor. 9:20-28), vir 
die nywerheidsmens 'n ,,nywerheids- 
kerk” word nie? En in hierdie geval 
is nie die moderne Blanke nywer- 
heidsmens van Europa ter sprake, 
soos ons so lief is om oor te debat- 
teer en te teologiseer nie, maar die 
bantoenywerheidsmens van Ons toe- 
koms. Moet die kerk nie sy ,nywer- 
heid” gaan oprig in die grensnywer- 
heidsgebied nie? Daêr waar hy ,,trek- 
arbeiders” kan kry en waar hy nie 
verbied kan word nie, omdat dié 
gebied nie in toekomstige onafhank- 
like Bantoelande is nie? 

Hoe sal die kerk ,,trekarbeiders” 
kry na sy ,grensnywerheid” (sending- 
sentrum)? Die nywerhede bied werk- 
geleentheid, maar die kerk? Die kerk 
kan hieroor besin. Miskien sal die kerk 
vind dat hy nie net die tyd moet 
uitkoop in 'n gebruiklike sin nie. Die 
opdrag: ,,Wandel in wysheid teenoor 
die wat buite is, en koop die tyd uit” 
(Kol. 4:5), kan vir ons dalk beteken 
dat ons diegene buite ons bereik in 
'n Bantoeland as mensemateriaal moet 

Koop” om beskikbaar te wees vir die 
boodskap. Moet die Sending nie in 
hierdie sin geëkonomiseer word nie? 

So `n sendingsentrum as ,,nywer- 
heid” op die grense, sal dus ook sy 
,Arbeiders” trek deur dalk hulle te 
betaal om te kom ,,werk”, Groot en 
kleiner, man en vrou wat in dié ,,ny- 
werheid” vir 'n langer of 'n korter 
tyd ,,werk” word deur spesialisasie in 
verskeidenheid, geskool om sout te 
gaan wees in 'n moontlike ontoegank- 
like land. 

Terwyl die Rooms Katolieke en 
ander denominasies naarstiglik aan- 
soek doen in die tuislandgebiede vir 
kerklike fasiliteite, sit politici verleë 
en wag op Protestantse aansoeke. Die 
vraag is of ons aan ons kant nie in 
hierdie hele opset van die Sending 
gans te stadig beweeg in `n tyd met 
'n vlietende tempo nie. 

Koop die (moderne) tyd uit! 

Huisbesoek as 'n onderdeel van die Herderlike sorg 
in die Nederlandse Hervormde Kerk 


6. ELEMENTE WAT DIE HUISBE- 
SOEK BEMOEILIK. 


Soms ontbreek die bereidwilligheid 
nie by predikante, ouderlinge of dia- 
kens om die gemeentelede by hulle 
huise te besoek nie, maar is daar 
ander verskynsels wat huisbesoek be- 
moeilik of selfs onmoontlik maak. Ons 
noem enkele elemente: 


1. Nederland staan bekend as `n 
welvaartstaat. Hier praat die mense 
van versorging van elke mens ,,.van die 
wieg tot in die graf”. Die sosiale 
voorsieninge is sê toereikend dat daar 
van armoede byna geen sprake is nie 
Die diakonie het dus weinig of niks 
om te doen nie. Gereelde besoeke aan 
die minderbevoorregete gesinne, is dus 
uitgesluit. Daar is ook nie sprake van 
die maandelikse insameling van die 
offergawes nie. Die mense wat offer- 
gawes wil gee, kan dit aan die ge- 
meente oorlaat, betaal deur 'n bank 
of poskantoor of hulle kan dit tydens 
die erediens in die offergawesakkie 
plaas. Waarneming van toestande” 
in 'n gesin kan dan ook nie aan die 
kerkraad deurgesee word nie en waar 
'n besoek nodig is, kan dit nie geskied 
nie, omdat die ampsdraers van die ge- 
meente buite die huis bly. Dit is byna 
onnodig om te sê dat `n klein persen- 
tasie ouderlinge hulle wyke van huis 
tot huis besoek v66r die viering van 
die heilige Avondmaal. Waar stoflike 
bystand benodig word, klop die mense 
nie by die kerk aan vir hulp nie, maar 
hulle gaan direk na die instansies toe, 
wat deur die staat daargestel is om 
finansiële- en ander materiële steun te 
verleen. Ons kan byna sê dat in sê 'n 
bedeling die kerklike barmhartigheids- 
diens nie nodig is nie! Besoekgeleent- 
hede word hierdeur in die gemeentes 
in die wiele gerv. Dit is miskien ook 
die rede waarom die kerk in Neder- 
land sê gesteld is op die sogenaamde 
,Werelddiaconaat”. Dit beteken: hulle 
gee geld ensovoorts aan onderontwik- 
kelde lande dwarsdeur die hele wêreld, 
omdat hulle eie mense nie meer nodig 
het nie! Ja. alles en almal in Neder- 
land word deur die staat gesubsidieer! 
Hierdie welvaart veroorsaak dikwels 
dat die esebondenheid aan die kerk 
verwaarloos word. Baie mense leef nog 
met die waansinnige idee dat `n mens 
God en die kerk nie meer nodie het 
as dit op materiële gebied met jou 
goed gaan nie. Hierdie welvaart sluit 
baie deure vir die mense oop: deure 
van stoflike voorspoed, maar die deure 
gaan meer en meer toe vir die kerk 

en sy ampsdraers, wat per slot van 
rekening ook `n uiters belangrike taak 
het om te verrig. Ek keur nie ,,wel- 
vaart” van mense af nie, maar as dit 
die deure van die gemeentelede vir 
die ampsdraer sluit, is dit 'n saak wat 
die broodnodige balans verstoor. Dan 
is dit myns insiens van die duiwel en 
moet dit met wortel en tak uitgeroei 
word! Ook die ,,welvaart” moet in 
diens gestel word van die Heer van 
die kerk. 

2. Die televisie bemoeilik die huis- 
besoek ontsettend! Dit kan die skrywer 
nie genoeg beklemtoon nie! Ds. Gij- 
mink, 'n predikant wat nog huisbe- 
soek doen, sê vir my dat hv nie sy 
sakboek raadpleeg vir die reëling van 
sy huisbesoek nie, maar meesal die 
gids, wat die televisieprogramme aan- 
gee. As 'n predikant op 'n groot voet- 
balaand wil huisbesoek doen, word die 
deur net nie vir hom oopgemaak nie, 
want almal sit voor daardie kassie, wat 
soms sê betowerend en soms sê af- 
stootlik kan wees. Soms word die 
dominee in die huis ingenooi, maar 
dan moet hy maar saam na die 'tele- 
visie kyk. Na afloop van die program 
word dan gesê: ..Dominee net voordat 
jy vertrek moet jy eers `n koppie 
koffie saam met ons drink”. 'n Duide- 
like skimp! 


Party mense het darem die ordent- 
likheid om die klank af te skakel, 
maar die beelde is noe duidelik op 
die skerm te sien. Terwyl die dominee 
of ouderling dan nog aan die praat is, 
word daar met een oog na die spreker- 
en met die ander ooe na die televisie 
gekvk! Wie kan onder sulke omstan- 
dighede met vrue sy kerkwerk verrig? 
Tn Suid-Afrika sal hierdie uiters steu- 
rende element goed in gedagte gehou 
moet word. Dié eemeentelede moet op 
sê `n wyse onderrig word. dat hulle 
nie sal toelaat dat 'n televisiestel tus- 
sen hulle en die kerklewe staan nie. 


3. Die vraag is nou: waarom doen 
die ampsdraers nie jets aan die saak 
nie? Waarom skep die predikant nie 
die nodige atmosfeer” jn 'n huis. 
sodat hy sv besoek verantwoordelik 
kan afhandel nie? Ty is tog besie met 
belydende lede van sy kerk en sulke 
mense moet die geleentheid waardeer 
om van tyd tot tyd rondom die Woord. 
en boonop in hulle eie huise, met die 


predikant en/of ouderling te wees. 
Ons is van mening dat dit in baie 
gevalle in Nederland van vandag nie 
meer moontlik is nie, want die mense 
hier is baie gesteld op hulle mondig- 
heid. En die ,mondige mens” van die 
twintigste eeu laat hom nie meer voor- 
sê deur enige ander mens nie. Hierdie 
beroep op die mens se mondigheid 
het meegebring dat baie predikante 
moedeloos geword het, want by die 
huisbesoek kan hy sake nie meer be- 
spreek nie. Hy moet meer argumen- 
teer en redeneer. Byna elke uitlating 
van die kerklike ampsdraer word be- 
vraagteken en dikwels met agterdog 
bejeën. Die skrywer van hierdie ar- 
tikel is die mening toegedaan dat dit 
in die meeste gevalle 'n saak van 
respek is. As 'n mens daarin belangstel 
om ander mense met disrespek te 
behandel, sonder dat hulle dit verdien, 
dan begin sê 'n mens se selfrespek 
ook verminder. Die mense wat wél nog 
met vreugde en verlange wag op die 
besoek van 'n predikant (en sulke 
mense is nog volop in Nederland te 
vind). moet ongelukkig in baie gevalle 
sê: De dominee komt niet meer!” 


4. 'n Ander element, wat huisbesoek 
bemoeilik, is gesprekstegniek. Die pre- 
dikant en/of ouderling weet nie altyd 
presies hoe om met die gemeentelede 
tuis 'n gesprek aan te knoop nie; veral 
nie 'n gesprek oor kerklike aange- 
leenthede nie. Die ampsdraers weet 
soms ook nie hoe om die gemeente- 
lede aan die praat te kry nie. Dit is 
moeilik om die mense sê te lei dat 
hulle spontaan sal deelneem aan 'n 
gesprek oor 'n voorgelese Bybelge- 
deelte, byvoorbeeld. Daar word dan 
lank en breed oor alles en nog wat 
pepraat en ,.ter afsluiting” neem die 
dominee die Bybel, lees 'n paar verse, 
bid en sê dat hy weer verder moet 
gaan. Miskien wou of sou 'n gemeente- 
lid noe oor 'n geloofs-, kerklike-, huis- 
of Bybelse probleem gepraat het, maar 
die geleentheid is hom nie gebied nie, 
omdat sulke sake nie ter sprake ge- 
kom het nie. 


5, Kontakprobleme. Daar is predi- 
kante wat moeilik kan kontak maak 
met mense. S6 'n predikant kan dik- 
wels met die grootste selfversekerd- 
heid preek. Hy kan ook bekend staan 
as 'n besonder eoeie prediker, maar hy 
sien op teen die huisbesoek, juis om- 
dat hy van huis tot huis en van mens 

tot mens met sy gemeente gekonfron- 
teer word. Hierdie kontakprobleem 
kan veroorsaak dat `n predikant baie 
ander dinge sal doen en miskien nog 
verskonings sal opdis (te veel ander 
werk ensovoorts) net om nie te gou 
by die huisbesoek uit te kom nie. 
Hierdie verskynsel kom voor onder `n 
deel van die jong predikante in Ne- 
derland. Kontakprobleme met mense 
is `n element wat huisbesoek kan 
bemoeilik. Dit stimuleer ook `n uiters 
stywe-, geforseerd-formele, soms on- 
nodig-onpersoonlike verhouding tus- 
sen predikant en gemeente. Familiari- 
teit is natuurlik ongesond en onge- 
wens, maar ons kan net nie help om 
te dink aan die apostel Paulus se 
,wees hartlik teenoor mekaar met 
broederlike liefde” nie. Dit geld ook 
vir die predikant van `n gemeente. 


6. Die laaste element, wat ons wil 
noem, is die saak van die ,,buitewerk?” 
van die predikant. In die Nederlandse 
Hervormde Kerk kan 'n predikant 6 
ure lank per week, onder andere, 
Godsdiensonderrig by `n skool gee en 
met die toestemming van die sinode 
kan hy selfs langer as 6 ure per week 
buitewerk doen. Hierdie 6 ure sluit 
nie voorbereiding ensovoorts in nie. 
Ons vra met of dit goed is vir die 
dominee om sê iets te aanvaar, terwyl 
hy nie die tyd kan vind om huisbe- 
soek in sy gemeente te doen nie. As 
huisbesoek minder gereeld gedoen 
word vanweë te veel ander gemeente- 
like verpligtinge of kerklike werk- 
saamhede in breër verband. is dit nog 
verstaanbaar, maar verwaarlosing van 
die huisbesoek ter wille van ,,ander 
werk”, is, volgens my, onaanvaarbaar. 
'n Predikant se eerste- en grootste ver- 
antwoordelikheid 1ê in sy gemeente. 


Nuwe benaderingswyses. 


Die proses van ontkerkliking en die 
daarmee gepaardgaande dekonfessio- 
naliserings in Nederland word elke dag 
deur al hoe meer mense raakgesien 
Die probleem van `n predikant wat 
nie al sy gemeentelede kan besoek 
nie, word in 'n oorbevolkte land as 
byna vanselfsprekend aanvaar. Die 
tekort aan kerkraadslede is ook iets 
waaraan die gemeentes al gewoond 
geraak het. Die dinge is nou maar 
eenmaal so! En nou kom daar mense 
na vore wat sê dat nie net die amps- 
draers nie. maar die hele meelewende 
kern van die gemeente ingespan moet 
word om huisbesoek te doen. Volks- 
kerk moet dus ruimte maak vir die 
kernkerk en hierdie kernkerk moet 
deur middel van huisbesoek, onder an- 
dere, probeer om die gemeentes van 
onder af op te bou. Dit wil voorkom 

asof hierdie manier van bearbeiding 
in baie gevalle sal neerkom op evange- 
lisasiewerk. Dit kan suksesvol wees 
as die Nederlandse Hervormde Kerk 
sal besef dat hy primêr sy krag moet 
gebruik om sy lidmate met toegewyd- 
heid en onverdeelde aandag te be- 
arbei. Ons voel dat die wese van die 
probleem hier 1ê. Mag ons `n Engelse 
spreekwoord gebruik om ons bedoe- 
ling oor te dra? ,,Charity begins at 
home!” 


Omdat huis tot huis besoek meesal 
nie moontlik is nie of gewoonweg net 
nie uitgevoer word nie, word meer en 
meer gewerk in die rigting van groeps- 
gesprekke. Die predikant tree op as 
'n gespreksleier en almal in die groep 
praat saam oor `n onderwerp. So wys 
'n predikant dat hy ook saam met 
sy gemeente op weg is. Dit is `n 
100dmaatreël, maar dit kan `n oplossing 
wees. Ek dink net aan die mense 
wat nie so maklik in `n groep praat 
nie (en daar is baie van hierdie 
mense). Daar is ook baie mense met 
dié soort probleem, wat net eenvou- 
dig nie in `n groep bespreek kan word 
nie. Dit lyk vir my asof die groepsge- 
sprek en die persoonlike gesprek met 
die predikant en/of ouderling ewe 
belangrik is. Die een sluit die ander 
nie noodwendig uit nie. Albei kan met 
veel vrug in die gemeente gebruik 
word. Daar moet nie net na alterna- 
tiewe gesoek word nie. maar ook en 
eintlik na OPLOSSINGE. 


Slotopmerkinge. 


In hierdie artikel is `n poging aan- 
gewend om die situasie rondom die 
huisbesoek in die Nederlandse Her- 
vormde Kerk onder die vergrootglas 
te plaas. Verder het die skrywer ook 
probeer om die lesers van .Die Her- 
vermer” aan die dink te sit oor die 
toestande in hulle eie gemeentes. Dit 
sal miskien goed wees om hierdie 
artikel te bespreek by 'n kerkraads- 
vergadering. Wat ookal die mening 
oor die artikel mag wees. hoon die 
skrywer net dat ons jn Suid-Afrika 
altyd sal streef na deeelike-. gereelde- 
en verantwoordelike huisbesoek, wat 
sal dien tot die opbou van die liggaam 
van Christus en ook tot die eer en 
verheerliking van God Drieënig. 


REK A 


Sonde is altyd 'n leuen omdat die 
sondaar dink sy sonde sal hom ge- 
lukkig maak, terwyl dit op die ou 
end die lewe verwoes. sowel vir hom- 
self as ook vir ander. in hierdie sowel 
as in die toekomende wêreld. 


— William Barclay, 

die inleidende opmerkinge. Dikwels 
wo1d daarop gewys dat die Nuwe 
Teologie dit ernstig en waragtig be- 
doel en dat die kerk dit nie durf 
miskyk nie. Hierdie teoloë maak vol- 
ledig erns met die gesekulariseerde 
(verwêreldlikte werklikheid van wê- 
reld en lewe). Die Nuwe Teologie keur 
die sekularisering goed en wil dat 
dit positief aanvaar sal word. Daarom 
sê prof. Van Niftrik ons sal hierdie 
rewolusie moet beantwoord en hierdie 
teologiese rekening moet betaal. 


Daar is egter weer vrae wat gevra 
moet word. Is die sogenaamde Nuwe 
Teologie werklik so nuut, of is dit 
maar net die nuwe variasie van `n 
baie ou spel? Wat met die Renaissance 
begin het herleef telkens weer, net in 
verskillende variasies. Die mens is die 
maatstaf en middelpunt van alles. Dit 
sal later blyk dat die Nuwe Teologie 
met sy ateisme, nie-religieusiteit in we- 
se presies dieselfde doen. Die Nuwe 
Teologie kan daarvoor krediet kry dat 
dit die situasie van die moderne mens 
skerp gesien en geformuleer het. Daar- 
na kan die kerk ook met vrug luister. 
Maar as die diagnose gemaak is en 
die Nuwe 'Teologie stel vas dat ons 
geslag van mense die werklikheid van 
God uit die oog verloor het, is dit juis 
die laaste geneesmiddel wat daar kan 
wees, om naamlik die mens in die 
middelpunt te plaas. 
EE Ed EE 

Wat meer is: alles wat ernstig be- 
doel word. kan tog nie net ter wille 
van die feit dat dit ernstig bedoel is 
goedgepraat word nie. `n Mens kom 
nie weg van die oordeel dat baie van 
hierdie teoloë onverskillig is en hulle 
skuldig maak aan die moderne neiging 
om te probeer skok deur middel van 
uitlatines wat grof en bvna lasterlik 
is nie. Daardeur is eindelose verwar- 
ring geskep, en baie gelowiges tot 
struikeling gebring. 


Die Nuwe Teologie is behep met 
die geloofwaardigheid van die evan- 
gelie in die 20ste eeu. Maar die evan- 
gelie was in die wêreld nooit aanvaar 
en geglo nie! Dit sal ook vir die 
moderne mens niks anders as `ʼn 
dwaasheid en ergernis en 'n struikel- 
blok bly nie. Daaraan kan en durf 
geen nuwe teologie iets verander nie. 


(VERVOLG). 


Die mens wat God uit sv lewe ban. 
raak nie net godsvrug kwyt nie; hy 
raak sy manlikheid kwyt. 


— William Barclay. 





VROUERUBRIEK...... 


In die kerk van Rome word die per- 
soon van Maria tot so 'n mate vereer 
dat sy geword het die koningin van 
die hemele, die moeder van God en 
die verklaring dat Maria na die hemel 
opgevaar het, dat sy selfs sondeloos 
ontvang en gebore is en volkome 
sonder sonde geleef het. Hulle het 
haar so verhef dat sy geword het die 
koningin van die hemele, die moeder 
van God en die medemiddelares. In 
plaas van Christus is sy eintlik die 
voorspraak vir die gelowiges by God. 


Dit is dan ook geen wonder dat `n 
goeie protestant by die aanhore van 
die bekende ,,Ave Maria,” wat by 
ors soms so onvanpas en verkeerd 
gesing kan word, ril van ontsteltenis. 
Maar dit is ook waar dat ons 
soms so bang is vir die Roomse ge- 
vaar dat ons die persoon van Maria 
eintlik meer op die agtergrond druk 
as wat nodig is. Dit is ook hier goed 
om na die Skrif te luister en die Skrif 
te laat spreek. 

Wat sê die Nuwe 'Testament oor 
Maria? 

Uit die Evangelie van Lukas weet 
ons dat Maria 'n bloedverwant was 
van Elizabet die moeder Johannes die 
Doper (vel. Luk. 1:36). Maria word 
deur die engel by die aankondiging 
van haar aanstaande moederskap, 'n 
begenadigde en 'n geseënde onder die 
vroue genoem (Luk. 1:28). Die woord 
begenadigde, wys daarop dat sy deur 
God begenadig is en deur sy besker- 
ming omvou is. Dit wys nie op enige in- 
herente krag of deug aan die kant van 
Maria wat haar vir God aanneemlik 
gemaak het as mens om moeder van 
die Verlosser te word nie. Die teen- 
deel van hierdie bewering van Rome 
is waar. God sien juis hierdie vrou 
nie aan na die mate van haar sonde 
nie. Hy sien haar nederigheid aan! 
Daarom oorklee Hy haar met die 
kleed van sv geregtigheid wanneer 
Hy haar oorskadu. Die engel vermeld 
niks van haar onbevlekte ontvangenis 
en geboorte nie. Die Skrif swyg oor 
hierdie aanspraak van Rome. Die 
engel vermeld wel duidelik dat God 
aan hierdie vrou sv genade skenk op 
`n wyse soos dit aan geen ander vrou 
gedoen is nie, want Hy kondig aan 
dat sy die moeder van die Verlosser 
sal wees. 

Hierdie magtige en ongelooflike aan- 
kondigine. beluister sy. Sv betoon 
haar gewone en eg menslike daarin 
dat sv vra hoe hierdie tyding bewaar- 
heid kan word. Haar ontwoord: ..Hier 
is die diensmaagd van die Here. Laat 
dit met my gaan volgens u woord.” 
(1:38 eetuig wel van haar diepe ge- 
loof). 


Maria Geseënde onder die Vroue 


Die tweede deel van die woorde van 
die engel, word net so gebruik deur 
haar bloedverwant Elizabet. Sy noem 
Maria ook geseënde onder die vroue 
en voeg daar by: ,en geseënd is die 
vrug van jou skoot. En wat het my 
oorgekom dat die moeder van die 
Here na my toe kom? Want, kyk, toe 
die geluid van jou groet in my ore 
klink, het die kindjie in my skoot 

van vreugde opgespring. En salig is sy 
wat geglo het, want die dinge wat deur 
die Here vir haar gesê is, sal vervul 
word?” (1:42-45). 

Hierdie herkenningsgroet van Eliza- 
bet is die werk van die Heilige Gees. 
(Het Paulus dan ook nie later gesê dat 
niemand kan sê dat Jesus die Here 
is nie behalwe deur die Heilige Gees 
nie?) Die Gees van God bring haar 
tot die erkenning dat Maria die moe- 
der van die Verlosser is. Sy prys die 
geloof van Maria; 'n geloof wat vir die 
verloop van die wêreld van ingrypende 
betekenis was. Weens die grootheid 
van die genade van God wat haar oor- 
dek het, sal sy as 'n geseënde onder 
die vrouens bekend wees. Met hierdie 
beskrywing van beide die engel en 
Elizabeth, ontvang Maria `n unieke 
posisie onder die vrouens. 


Hierdie unieke posisie word deur die 
Kerk van Rome uitgebuit en saam 
met die woorde van Elizabet: ,,die 
moeder van die Here” gebruik om 
Maraia as die sondelose vrou te verhef 
tot die moeder van God. 


Die Skrif weet hiervan egter niks. 
En daarom mag ons ook nie verder 
gaan nie. Die Skrif stel dit wel duide- 
lik dat sy wat so deur God begenadig 
was en so `n groot geloof aan die dag 
gelê het, tog nog ten volle bewus was 
van haar sondigheid en daarmee van 
haar eg menslikheid. In Luk. 2:22 lees 
ons dat Maria na die dae van haar 
reiniging die gewone offer van 'n arm 
gesin in die tempel gebring het (vgl. 
Lev. 12:6-8). Alhoewel sy 'n geseënde 
is, moet sy soos alle vrouens gereinig 
word en die nodige offer daarvoor 
bring. Sy is 'n sondaar soos die ander. 
Hierdie offer beklemtoon ook die volle 
menswording van Christus. 


Hiermee is dit duidelik dat die leer 
van Rome van die onbevlekte ont- 
vangenis van Maria beslis meer wil 
leer as wat die Skrif ons toelaat. 
Daarom moet dit ook summier ver- 
werp word. 

Die profesie van Simeon dat daar 


'n swaard deur haar eie siel sal gaan 
dui ook dat Maria nie sal ontkom aan 


die stryd van die geloofskeuse in die 
persoon en werk van haar Seun waar- 
voor ander mense gestel sal word nie. 
Sy roeping en taak sal vir haar mee- 
bring smart en vertwyfeling. 


Die eerste steek van die swaard tref 
haar reeds as Jesus as twaalfjarige 
kind in die tempel sy ontstelde en 
ongeruste moeder ontmoet. Hy, wat 
sy ouers in alles onderdanig was, 
(Luk. 2:51) en sy liefde selfs in die 
smart van die kruis vir sy moeder 
uitgespreek het deur haar aan die 
sorg van die geliefde dissipel op te 
dra, gee as 'n jong kind `n ontnugte- 
rende antwoord aan sy besorgde moe- 
der: ,,Waarom het u my gesoek? Het 
u nie geweet dat Ek in die dinge van 
my Vader moet wees nie? (Luk. 2:49). 


Reeds hier is 'n distansiëring van 
sy moeder. Die aardse bande moet 
geleidelik deurgehaak word. En: ,,SY 
moeder het al hierdie ding in haar 
hart bewaar.” Sy het nog nie die volle 
konsekwensie van die lewe van hierdie 
Kind van haar gesnap nie. 


In die gedeeltes wat beskryf word in 
Mark. 3:31-35, Matt. 19:46-50. Luk. 
8:19-21 en Luk. 11:27-28 word hierdie 
swaard nog dieper ingedryf. Tn Mark. 
3:90v. word berig dat die sesinsgenote 
van Jesus onder die indruk is dat Hy 
buite Homself is. Daar kom twvfel in 
die gesinsverband oor die lewe en 
werk van Jesus (vel. ook Joh. 7:3v). 
In die volgende gedeelte saan Maria 
met die broers van Jesus om Hom te 
sien. Die skare maak hulle aanwesig- 
heid aan Jesus bekend. Hierop ant- 
woord Jesus: ,,wie is my moeder of 
my broers . . . Elkeen wat die wil 
van God doen. die is my broer en my 
suster en moeder.” 


Die woord ..broer”, wat in Tsrael 'n 
wye betekenis gehad het. kon naas 'n 
eie broer ook 'n manlike bloedverwant 
aandui. Dit is deur Rome aangegryp 
om die ewige maagdskap van Maria 
hieruit af te lei. Sy sou dan geen 
ander kinders gehad het nie. Die 
name van die broers en susters wat in 
Matt. 13:55v genoem word. sou dan die 
name van neefs en niggies aandui en 
moontlik selfs die name wees van 'n 
paar van die dissipels van Jesus. Die 
bostaande teksverse waarin die moe- 
der uitdruklik saam met die broers 
vermeld word. staan in 'teensteline 
tot die skare wat Tesus omrine. Deur 
hierdie breedvoerige verwysing van Je- 
sus na die normale gesinsverband wil 
Hy dit duidelik stel dat hierdie normale 
familiebande nie tel nie wanneer die 
geloof ter sprake kom. Die antwoord 
van Jesus wat én moeder én broers 
én susters insluit, bepaal die hele ge- 

MARIA GESEENDE ONDER DIE VROUE 


sinsverband van Maria teenoor die 
omringende menigte. Die geloofs- 
bande gaan egter bo die vleeslike 
bande uit en trek die gelowiges in `n 
nuwe verband met Jesus. 


Vir Maria is dit egter nog 'n swaard- 
steek deur haar siel. Die eis wat Jesus 
aan sy volgelinge stel om die geloofs- 
band hoër te ag as die normale gesins- 
verband, het Hy self ook moes doen. 
Die geloofsband met die Vader, eis 
ook van Jesus om sy moeder nie be- 
langriker te ag as die medegelowiges 
nie. 


1] 


Wanneer `n vrou uit die skare 
Maria salig prys ter wille van haar 
Seun (Luk. 11:27) dan laat Jesus 
hierdie verheffing van Maria wel toe 
in Sy ,,ja.” Sy is immers die geseënde 
onder die vroue. Maar Hy laat hierdie 
lofprysing nie toe om die belangrikste 
in die geloof te verdring nie, naamlik 
maar salig is hulle wat die woord 
van God hoor en dit bewaar.” 


Hierdie twee uitsprake waarsku 
teen 'n oorbeklemtoning van die be- 
langrikheid van Maria. Dit waarsku 
teen die oordrewe vorm van verheer- 
liking van die verhouding moeder en 
Seun en die moederskap van Maria. 
By twee geleenthede spreek Jesus 
Hom uit teen die eg menslike tendens 
om hierdie gelowige vrou en moeder 
tot voorwerp van verheerliking te 
verhef. Elke vorm van Mariologie 
word hiermee verwerp. Die klem word 
deurgaans geplaas op die hoor van 
die Woord van God. 


In die Johannes evangelie kom die 
naam van Maria net tweekeer voor 
Saam met die van Jesus naamlik in 
9:1-12 en 19:95-27. 


Die aanspreekvorm ,,vrou” wat Je- 
eus by die huwelik te Kana gebruik, 
doen vir ons enigsins vreemd aan. 
Maar dat hierdie woord nie van min- 
asting setuig nie, is duidelik uit die 
woord aan die kruis waar Jesus sv 
moeder met dieselfde woord aan- 
spreek. By hierdie geleentheid is Hy 
vol ontferming vir sy moeder en dra 
haar aan die sorg op van sy geliefde 
dissipel. 


Die opmerking: ,,wat het Ek met u 
te doen?” is nie so maklik te verklaar 
nie. Moontlik wys dit daarop dat Maria 
Jesus nog as `n .,,wonderdoener” ge- 
sien het. Sy wou van hierdie uit- 
staande kragte van haar Seun gebruik 
maak om 'n klompie mense 'n guns te 
doen. Sy het nos nie die volle beteke- 
nis van die krag van Jesus besef nie. 
Haar opdrag aan die dienaars: ,,Net 
wat Hy vir julle sê, moet julle doen” 
wys tog daarop dat sy die antwoord 
van Jesus nie as 'n afstootlike of af- 
wysende antwoord beskou het nie. 


Dit is meer waarskynlik dat die op- 
merking van Jesus eintlik staar in 
teenstelling tot die opmerking in Luk. 
2:51 dat Hy as kind sy ouers onder- 
danig was. Jesus wil hiermee sê dat 
Hy nie langer in staat is om onder 
die gesag van Maria op te tree nie 
of in antwoord op haar begeertes nie. 
Die tyd van haar gesag oor Hom is 
verby. Sy moet haar Seun verloor 
(vel. Luk. 2:85). Die tyd het aange- 
breek dat Hy die uur van God moet 
afwag. Slegs as `n teken van wat sal 
gebeur as die uur van God aangebreek 
net, is dit in sy mag om te doen wat 
Sy vra. Daarom gebruik Hy die kanne 
van die reinigingswater, wat dien om 
die feesgangers daaraan te herinner 
dat alles nie wel is nie en dat daar 'n 
groter behoefte is as die vrolikheid 
van die feeswyn, om tog die wyn te 
voorsien. 


Die opdra van Maria aan die sorg 
van Sy geliefde dissipel is ook die 
teken van sy liefde en sorg vir sy 
aardse moeder. Maar dit is ook die 
finale breuk met hierdie aardse bande. 
Dat hierin, soos Rome leer, 'n moeder- 
skap van Maria oor die ganse christen- 
dom opsesluit 1ê, is vergesogte onsin. 
Dit is bowendien ook in stryd met 
alles wat die Skrif tot dusver oor 
Maria geleer het. 


Tn die boek Handelinge word Maria 
slegs in hoofstuk 1:13-14 genoem saam 
met die geroep wat volhard het in die 
gebed. Ook in hierdie eerste vergade- 
ring van die selowise volgelinge van 
Jesus word haar geen spesiale plek 
toegeken nie. 


Paulus verwys slegs een enkele keer 
na Maria, en dan nog sonder om 
haar by name te noem. Hy skryf in 
Gal. 4:4 om die volle mensheid van 
Christus te beklemtoon ,,maar toe die 
volheid van die tyd gekom het het 
God sy Seun uitgestuur, gebore uit 'n 
vrou, gebore onder die wet...” Geen 
verdere aandae word op Maria geves- 
tie nie. 


Sommige skrifverklaarders wil nog 
in die persoon van die vrou wat in 
Openbaring 12:1-5 verskyn Maria her- 
ken. Dit lyk my wel te vergesog. Hier- 
die vrou is die beeld van die volk 
Tsrael. 


Die Skrif ken aan Mria 'n eervolle 
plek toe, 'n geseënde onder die vroue, 
as die moeder van die Verlosser. Die 
lofsang van Maria sê: ,,van nou af 
sal al die geslagte my salig noem” 
(Luk. 1:43). Daarom ontvang Maria 
ook alle respek en eerbied wat aan die 
moeder van die Verlosser toekom. Sy 
word in die geloofsbelydenis van die 
kerk met dank en met blydskap ver- 
meld — inderdaad 'n geseënde onder 

die vroue — 'n gelowige vrou wat 
haar lewe tot die beskikking van God 
gestel het sonder om te weet wat die 
gevolge van haar geloofskeuse alles 
van haar sou inhou. Sy is geseënd om- 
dat God die nederige toestand van sy 
diensmaagd aangesien het en haar 
in sy groot genade as `n instrument 
in sy diens gebruik het om Sy ver- 
lossingsplan in die wêreld en vir die 
wêreld tot uitvoer te bring. 


Hy wat God as die maatstaf en 
norm vir sy lewenshouding verwerp, 
verloor ook elke maatstaf en norm 
in sy handelswyse. 


— Prof. A. F. N. Lekkerkerker. 





Blindederm- 


ontsteking 


Die Dr. Mullers- 
Blindedermmiddel 


TYDENS die afgelope kwart-eeu 
het die Dr. Mullers-Blindederm- 
middel vrywel honderde lewens 
gered. Dit het duisende lyers in 
staat gestel om die doktersmes vry 
te spring. Hierdie middel het dit 
moontlik gemaak dat blindederm- 
lyers deesdae 'n deskundige 
behandeling kan ondergaan teen 
geringe koste. 

JEUGRUBRIEK...... 


Miskien moes ek die titel van hier- 
die artikel gemaak het: Kerk of Volk? 
Of miskien soiets as: Afrikaner of 
Christen of albei? Die vraagtekens 
moes dan daarby gekom het, want 
deesdae word hierdie twee begrippe 
liefs nie saam genoem nie. Al meer 
mense gaan van die standpunt uit 
dat wanneer jy jou trou aan die kerk— 
en daarom aan Christus gegee het, jy 
moet vergeet van jou lojaliteit teenoor 
jou volk. Die verhouding met Christus 
is die grootste en diepste verbintenis 
waarin enige mens hom kan begewe, 
en alle ander verhoudinge moet dan 
noodwendig ietwat van 'n relatiewe 
betekenis verkry. Aldus, die voorstan- 
van hierdie gedagte. 


Met hierdie standpunt van hulle 
soos hierbo omskryf, kan mens baie 
min fout vind, want die verhouding 
met Christus is die diepste verhou- 
ding waarin mens jou kan begewe, en 
dit is so dat hierdie oorkoepelende 
verhouding sy stempel moet afdruk 
op alle ander verhoudinge. Maar hulle 
afleidings moet mens darem bevraag- 
teken. Dit is nie so duidelik dat alle 
ander lewensverhoudinge nou heelte- 
mal onbelangrik word nie. Soos by- 
voorbeeld die verhouding tot jou volk 
nie. By baie sogenaamde Christene 
het die woord ,,nasionalisme” `n vloek- 
woord geword — 'n woord wat eintlik 
niks anders as `n afgod aandui nie. 
Die Christen mag hom nie ook nog 
verbind aan 'n volk nie. Dit is teen 
die wil van God, teen die bedoeling 
van Christus en teen die wese van 
die kerk, ensovoorts. 


Ek dink hierdie afleiding van hulle 
is krimineel verkeerd. En in elk geval 
— wanneer hulle ,,nasionalisme” by 
die venster uitgooi, laat hulle iets 
anders by die agterdeur in. Dan begin 
hulle glo aan ,internasionalisme”, wat 
nasionalisme op groot skaal is, en 
selfs aan kommunisme, wat in 'n be- 
paalde sin van die woord ook 'n soort 
internasionalisme is. 


Later meer hieroor. Die vraag is: 
Hoe kom hierdie mense tot die gevolg- 
trekking dat nasionalisme en volks- 
trots iets uit die bose is? Laat ek dit 
onmiddellik baie duidelik stel: Skrif- 
tuurlik kan daar geen gegewens aange- 
dui word wat direk `n uitspraak op 
hierdie raaisel bied nie. Die gevolg- 
trekkings wat hulle maak, berus op 'n 
bepaalde eksegese van die beskikbare 
skriftuurlike gegewens, gepaard met 
bepaalde vooronderstellings. 


Hulle is lief daarvoor om daarop 
te wys dat Israel nie `n etniese een- 
heid was nie, maar 'n geloofsgemeen- 


KERK en 


skap. Dit is natuurlik heeltemal kor- 
rek. 'n Jood is nie soseer iemand wat 
na afkoms 'n Jood is nie, maar iemand 
wat die Joodse geloof aangeneem het. 
Wanneer God in die Ou Testament, 
die Jode verbied om omgang met die 
ander volke te hê, gaan dit nie soseer 
daarom dat hulle hulle bloed moet 
Suiwer hou nie, maar dit gaan om 
hulle gehoorsaamheid aan God. Hy is 
hulle Koning, en vermenging met die 
ander volkere sal beteken dat hulle 
van Hom wegdwaal. Die ander is egter 
by hulle welkom, as hulle tot geloof 
in die enige God kom, en hulle laat 
besny. 

Van hieruit maak hulle die afleidine 
dat die geloof in Christus, wat in elk 
geval alle grense oorskry — ook die 
grense tussen volkere, alle grense 
inderdaad afbreek, sodat dit sonde 
is om jou volk voor 'n ander volk te 
stel. 


Dit is hierdie afleiding uit `n kor- 
rekte uitgangspunt, wat totaal en al 
verwerp moet word. Al moet 'n mens 
nou 'n bietjie filosofeer om daarby 
uit te kom, lyk dit vir my vanself- 
sprekend dat 'n mens én `n goeie 
Christen, én 'n goeie Afrikaner kan 
wees. 


Kom ons gesels 'n bietjie hieroor. 
Dit is moeilik om so `n stelling te 
bewys maar ons mag tog seker ook 
uitgaan van `n bepaalde uitgangspunt. 
Die feit dat daar verskillende volkere 
is, is die wil van God. Hy wil hê dat 
daar Afrikaners, Engelse en Duitsters 
sal wees. Hulle sou nie daar wees as 
dit nie God se wil was nie. 


Die oomblik as mens dit sê, kom die 
antwoord van die andersdenkendes: 
Maar die bestaan van verskillende vol- 
kere, is juis `n teken van die sondig- 
heid van die mensdom. Dink aan dit 
wat by Babel gebeur het. Die spraak- 
verwarring, en die gevolglike verwy- 
dering tussen die volkere het juis 
gevolg op die sonde van die mense. 
Ons mag dus nie tevrede wees met 
die voortbestaan van die verwydering 
nie, ons moet dit as doel en ideaal 
hê om die verwydering te beëindig. 


Maar al is dit die gevolg van die 
sonde van die mens, is dit nogtans 
die wil van God dat die toestand is 
wat dit op die oomblik is. En die 
toestand sal so bly voortbestaan vir 
solank as wat Hy dit begeer. Ons moet 
nie probeer om God te speel en dinge 

wat Hy bepaal het, probeer omvergooi 
nie. Die resultaat van so 'n poging om 
God te wees en self die sake reg te 
stel, gee altyd aanleiding daartoe dat 
sataniese magte in die wêreld losge- 
laat word. 


Ons is Afrikaners. Afrikaner-Chris- 
tene. Daardie twee woorde hoef me- 
kaar nie noodwendig te kanselleer nie. 
Dit kan egter gebeur. Dit kan gebeur 
as jy van jou volk 'n afgod maak. 
Dit kan gebeur as jy in jou godsdiens, 
jou diens aan jou volk voorop stel. As 
jy argumenteer dat jy eers Afrikaner 
is, en dan Christen. 


Dan gebeur dit dat jou Afrikaner- 
skap voorwaarde word vir jou chris 
tenskap. Dan word dit 'n bedenklike 
saak. Dit word nog bedenkliker as 
jou Afrikanerskap jou verhinder om 
christelik op te tree teenoor die ander. 
Dan het die andersdenkendes rede om 
te huil en te verwyt. Dan is nasiona- 
lisme iets satanies — soos dit in Nazi- 
Duitsland geword het. 


Maar dit hoef nie noodwendig so 
te wees nie. Dit kan so maklik anders 
wees. En dit is normaalweg anders. 
Omdat ek Christen is is ek ook 'n 
goeie Afrikaner. Omdat ek my liefde 
aan Christus gegee het, gee ek dit ook 
aan my volk. Dan kleur my christen- 
skap my Afrikanerskap. Dan is ek 'n 
Christen-Afrikaner. Dit is wat ons 
moet wees. En dan wil ek 'n bietjie 
met woorde speel: Ek moet 'n Chris- 
ten-Afrikaner wees — So moet ons 
dit sê — en nie 'n Afrikaner-Christen 
nie. My christenskap moet my volks- 
liefde kleur. My volksliefde moet nie 
my christenskap kleur nie. 


Ons moet ons volk en ons vaderland 
liefhê. Ons moet hulle tot die dood 
toe liefhê. Dit is iets groots en iets 
moois wat God aan ons gegee het. Dit 
was sy wil dat ons sal wees wat ons is, 
waar ons is. Dit is deel van sy plan 
met die kerk en met die wêreld dat 
ons hier is op hierdie plek, en in 
hierdie hoedanieheid. Maar moet my 
nou nie beskuldig van oorwoekering 
van die eie volk se posisie nie. Wat 
waar is van ons, is waar van elke 
ander volk in die wêreld. Omdat God 
dit gewil het. is hulle daar. Ons is 
dus ons volkswees en volksaard ook 
aan Hom verskuldig. Die liefde vir 
die eie en die trots op die eie — is 
dus ook in bepaalde sin van die woord, 
gehoorsaamheid aan die wil van God. 


Die toekoms sal bes moontlik nog 
die jonge Afrikaner, groot offers vra; 
omdat hy 'n Afrikaner is; omdat hy op 

S$wyeleitot Ondergans 


Regdenkende mense staan verbaas 
en is besorg oor die vloedgolf van 
permissiwiteit, pornografie en perver- 
se immoraliteit wat tans oor die Wes- 
terse wêreld spoel. Dit is asof die hel 
sy mond oopgemaak en `n stroom 
dodelike gif uitgespuug het wat alles 
voor hom wegvee. 

Om weerstand te bied, is noodsaak- 
lik. Skaars minder skuldig as diegene 
wat die stygende gety van immorali- 
teit steun, is diegene wat passief toe- 
kyk en nég hul stem verhef 
nég hul pen 'jin protes daar- 
teen opneem. Hierdie ruggraatlose, 
kleurlose, passiewe mense staan alge- 
meen bekend as die ,,Swygende Meer- 
derheid” en vorm die brug waaroor 
die stroom van verdorwenheid voort- 
beweeg om die lewens van die opko- 
mende geslag te ondergrawe en tot hul 
ondergang te lei. 


Westerse Agteruitgang. 


Ons optrede vandag bepaal toekoms- 
tige toestande. Ons moet NOU optree, 
terwyl optrede nog doeltreffend kan 
wees. In sommige Westerse lande sou 
die soort protes en aksie wat ons in 
gedagte het, belaglik voorkom, omdat 
hulle toegelaat het dat dinge te ver 
gaan. Onder die opskrif ,,Sodom Re- 
visited” het die welbekende tydskrif 
Christianity Today (29 Januarie 1971) 
die weiering van die Examiner van 
San Francisco om voort te gaan om 
ontaarde vermaaklikhede te adverteer, 
aangehaal. Dit het die volgende inge- 
sluit. 

,Bioskope wat vroue in seksdade 
met diere vertoon: films wat wys hoe 
groepe afwykendes vuige dade verrig 
om sodoende homoseksuele, wat `n 
hoër leefwyse nastreef, te demorali- 
seer; films waarin straatvroue sekere 
dade pleeg wat `n mens nie durf be- 
skryf nie. 

Wanneer 'n mens die bostaande lees, 
voel jy lus om uit te roep: Lank lewe 
die Suid-Afrikaanse Raad van Beheer 
oor Publikasies en Films! Die vensters 
van sekswinkels in Europa stal foto's 
van lesbiane in aksie en ander vorms 
van ontaarde moraliteit uit. Hierdie 
verlagende liederlikhede is oop en 
bloot vir almal om te sien en te koop, 
en in baie gevalle lei dit daartoe dat 
hulle dit probeer na-aap. Daar is een 
gemeenteblad in Brittanie wat uitge- 
breide sodomie propageer om sodoen- 
de die gevreesde bevolkingsontplof- 
fing teë te werk! 


Die redakteur van 'n bekende Suid- 
Afrikaanse koerant het onlangs aan 
my gesê: ,As `n mens van die litera- 
tuur sien wat in hierdie land inge- 
smokkel word, besef jy dat mense laer 


as diere kan daal.” Terwyl militêre 
terrorisme op ons grense sterk teenge- 
staan word, is geestelike en morele 
terrorisme besig om ingehinderd on- 
der die dekmantel van demokrasie in 
te sypel. 


F. GRIM 








Lenin het geskryf: 

,In `n tydvak wanneer magtige ryke 
verkrummel, wanneer ou verhoudings 
van oorheersing ondermyn word, wan- 
neer `n hele wêreld op verwoesting 
afstuur, in so 'n tyd neem 'n aanwak- 
kerende dors na afwisseling op ver- 
maaklikheidsgebied op haas onkeer- 
bare wyse toe.” 

James Howarth skryf in ,,Europe's 
Millions”, No. 8, 1971: 

.'n Klein rooi boekie word heim- 
lik in sommige van die hoër skole en 
kolleges van Frankryk en ander Euro- 
pese lande versprei. Dit moedig jong- 
mense aan om alle gesag te trotseer, 
om mee te doen aan pornosrafie, om 
halsoorkop in die sonde in te storm — 
wat slegs hul eie lewens kan vernietig 
en ongekende hartseer aan hul dier- 
bares kan besorg. 'n "Tier is 'n dier 
om te vrees, sê die handboek. maar 
as dit maar net 'n papiertier is, hoef 
jy dit nie te vrees nie. En ouers 
is eintlik maar net papiertiere, soos 
trouens alle volwassenes wat jou wil 
dwing om hulle te gehoorsaam. Re- 
belleer `n bietjie; jy sal gou uitvind 
dat dit waar is. En so spuit die duiwel 
sy diaboliese gif in jong harte en 
verstande in. 


Waarskuwing uit Viëtnam. 

Daar is tans ongeveer 60.000 soldate 
van die V.S.A. in Viëtnam wat aan 
heroine verslaaf is. Die Kommunis- 
tiese element het met opset die ver- 
spreidines van dwelmmiddels onder die 
Amerikaanse soldate aangemoedig. 
omdat dit seblyk het dat dit bvna 
net so doeltreffend is as die vyande- 
like koeëls. 

Dwelmsmouse in Suid-Afrika ver- 
sprei hul dodelike ware ook onder 
kinders en die eroeiende aantal tien- 
derjariee hippies is genoeg bewys. 

Met die derduisende Chinese Kom- 
muniste wat Oos-Afrika binnestroom 
en honderde Russiese skepe wat om 
ons kus vaar (en beide beoos wêreld- 
oorheersing). mas ons binnekort in 
die felste stryd on lewe en dood in 
ons geskiedenis gewikkel wees. Ons 
kan nie bekostiz om beneweld en 
bedwelmd te wees wanneer ons met 

sOntset 
Moegheid”? 


verdwyn 


'n Veeleisende voltydse werk stel 
hoë eise aan 'n vrou bo vyftig. 
Dit was beslis die geval met mev. 
S. A. Steyn van Zoeloeland — 
totdat sy Salusa 45 ontdek het. 
Mev. Steyn sê: ,,Die afgelope 
4 of $ maande het ek Salusa 45 
gereeld gebruik, en geweldig 
daarby gebaat. 

Ek is vyf-en-vyftig en het 'n 
veeleisende werk wat my van 
8 vm. tot $ nm. besig hou. 
Vandat ek Salusa 45 neem, 
kom ek agter dat ek die dag se 
werk kan afhandel sonder om 
so ontsettend moeg en gespanne 
SOOS vroeër te voel.” 

Mev. Steyn sê sy stem volkome 
saam met die vervaardiger se 
bewering dat Salusa 45 ideaal is 
vir mense in hulle middeljare. 


LEWENSLUS VIR DIE MIDDELJARE 


NEW VIGOUR FOR THE MATURE YEARS 


Beskikbaar by alle apteke. 


4573/a 











SWYE LEI TOT ONDERGANG 


hierdie werklikheid gekonfronteer 
word nie! Pornograwe, dwelmsmouse 
en die voorstanders van permissiwiteit 
is die grootste interne bedreiging vir 
ons nasionale veiligheid en voortbe- 
staan. 


Terwyl militêre terrorisme op ons 
grense afgeweer word, is geestelike en 
morele terrorisme besig om onder die 
dekmantel van demokrasie in te sypel.” 


Sinistêre Strategie. 


Dis 'n betekenisvolle en onheilspel- 
lende feit dat, terwyl die Kommuniste 
elke vorm van permissiwiteit in die 
Weste, insluitend Suid-Afrika, aanmoe- 
dig, hulle terselfdertyd agter die Ys- 
ter- en Bamboesgordyn strenge waak- 
saamheid uitoefen. Sodoende bou hulle 
sterk, lewenskragtige nasies op wat 'n 
losbandige en kragteloste Weste sal 
oorwin. Hul sameswering teen die 
Weste bestaan uit permissiwiteit, daar- 
na geweldpleging en uiteindelik anar- 
gie. Permissiwiteit en geweld in `n 
gemeenskap gaan saam. Ons moet die 
vullishandelaars wat op hierdie oom- 
blik spook om 'n vastrapplek in Suid- 
Afrika te kry, beveg. Neem kennis 
van die inhoud van sommige van Suid- 
Afrika se populêre tydskrifte en teken 
protes aan by die Raad van Beheer 
oor Publikasies, Thomas Boydellgebou 
541, Kaapstad! 


Edward Gibbon, 'n beroemde his- 
torikus, het die volgende redes vir die 
val van die Romeinse Ryk aangehaal: 

'n Snelle toename in gevalle van 
egskeidings. 

Steeds hoër belastings. 

`n Intense jag op plesier. 


Die beklemtoning van die noodsaak- 
likheid van wapens, terwyl die inner- 
like, sedelike verbrokkeling die eint- 
like vyand van die mens was. 


Die agteruitgang van die godsdiens, 
terwyl die geloof slegs vorm geword 
het. 


Teenaanval. 


'n ,.Vereniging vir die Behoud van 
Sedelike Norme” is onlangs in Suid- 
Afrika in die lewe geroep. Die adres 
van hierdie beweging is: 

Die vereniging vir die Behoud van 
Sederlike Norme, Posbus 25082, Monu- 
mentpark, Transvaal. 


Mnr. J. B. Watson het die benoe- 
ming as sekretaris van hierdie be- 
weging aanvaar en die komitee wat 
hom bystaan, bestaan uit: Dr. Louw 
Alberts, Vise-president, Raad op 
Atoomkrag; Dr. J. C. van der Spuy, 
Hoof Departement 'Torakchirurgie, 
Universiteit van Pretoria: Mnr. Fran- 
cis Grim, Voorsitter Christelike Hos 
pitaalbond van. Suid-Afrika. 


C] Van vorige bladsy 


Uitdaging en Oproep. 

U ondersteuning is in hierdie kritie- 
ke tyd noodsaaklik. Die stryd vind op 
geestelike sowel as op materiële vlak 
plaas, beinvloed ons nasionale lot, 
die toekoms van ons kinders en ons 
persoonlike veiligheid. Ons voortbe- 
staan hang van die gesamentlike 
teenaanval af. U durf nie passief wees 
en deel van die ,,Swygende Meerder- 
heid” bly nie. U gebede en hulp aan 
die kant van reinheid en geregtigheid 
is dringend nodig. Skryf asseblief aan 
bostaande adres en verseker ons van 
u belangstelling. 

(Op versoek geplaas, oorgeneem in 
verkorte vorm uit Die Kerkbode. — 
Redakteur). 





KERK EN VOLK 

hierdie plek woon; omdat hy in hierdie 
tyd woon. Ons kan op die roepstem 
van ons land antwoord, ons kan offer 
wat hy vra. Ons kan vir hom sterwe. 
Ons kan nasionaliste wees (en daar- 
mee bedoel ek nie noodwendig lid- 
maatskap van `n bepaalde politieke 
party nie!) Dit bring nie ons ver- 
houding met Christus in die gedrang 
nie. Dit sal nie van ons slegte Chris- 
tene maak nie. Ons moet net onthou: 
In die eerste plek `n Christen; in die 
tweede plek Afrikaner. Hierdie woor- 
de mag nie omgedraai word nie. Dan 
loop die dinge van die spoor af. 








PISTORIUS 


POSBUS 9 POTGIETERSRUS 


Koëperatiewe, Private en 
Staatsverskaffers: 


tt 95-62% LEO Dolomitiese 
Landboukalk 
96.6% ALLESCA Super 
Kalistiese Lbk. 

* KALKSTEENAMMONI- 
UM NITRAAT 26% N. 

ro AMMONIUMSULFAAT 
21% N. 

4 SINK Bemestingstof. 


ONS PRESTIGE 
U WAARBORG! 


Etlike treinvragte daagliks. 
Geen vertraging. 


DM ME SE SE ME ME AE ME ME ME Mr Pa, 

















Elke deel van u liggaam kry 
sy lewensenergie van die suur- 
stof en voedingstowwe in die 
bloedstroom. Bloed sirkuleer om- 
dat dit gepomp word deur die 
hart — die wonderbaarlike, ge- 
spierde masjien wat jaar in jaar 
uit onophoudelik werk om lewe 
en gesondheid te bewaar. 

Soms word die hart wel `n 
bietjie moeg, sy klopping swak 
of onreëlmatig. Dit is egter nie 
altyd aan `n ernstige hartkwaal 
('n saak vir die spesialis!) te 
wyte nie. Dikwels dui dit een- 
voudig op verswakte hartspiere 
en gevolglike ondervoeding van 
u liggaam . . . en dit kan u baie 
afmat en uitput. 

In sulke gevalle gee Dr. Allens- 
Watersugpille doeltreffende ver- 
ligting. Dr. Allens - Watersugpille 
belemmer nie enige ander behan- 
deling wat u ondergaan nie, maar 
as u wel 'n dokter raadpleeg, sê 
hom dat u hulle gebruik. 


Dr. Allens- 
Watersug- 
Pille 


” 

Gee Julle vir Hulle om te eet” 


TER INLEIDING: 


1. `N OORSIG OOR DIE BETEKENIS 
VAN DIE BOEK JOSUA: 


Hierdie boek is nie `n blote geskie- 
denisboek nie, want dit vertel van die 
handelinge van God met mense en nie 
bloot van mense se doen en late nie. 
Dit is dan 'n boek wat prediking bevat, 
dit wil sê verkondiging van God se 
genade met sy volk. Dit sal ons telkens 
teenkom by al die onderafdelings van 
hierdie boek. Ons kan die materiaal 
in drie groot onderafdelings verdeel: 


DS. J. A. LOADER 


Toofstuk 1-12: Tsrael se intoe in 
Kanain en hul verowering van die 
land wat God as erfenis aan hulle 
gegee het. 


13-21: Die verdeling van die land 
onder die stamme sodat elkeen `n deel 
kon kry aan die erfenis wat God hulle 
gegee het. 


99-24: Die vrede wat gevolg het, en 
'n vermaning om die Here te erken 


en Hom te dien, want Hy het alles aan. 


sy volk geskenk. 


Die betekenis van die boek Josua 
kan eers vasgestel word as sy verband 
met die boeke rondom hom in bereke- 
ning gebring word. Hy is met die 
eerste vyf boeke verbind; daarin word 
vertel van die aartsvaders, Gods be- 
lofte dat hul nageslag die land Kanain 
sal beërwe, die groei van die volk, hul 
verlossing uit Egipte, en hul koms tot 
by die drumpel van die beloofde land. 
Dan kom Josua om te beskryf hoe 
God sy belofte aan die aartsvaders 
gestand gedoen het, en dus sv hande- 
linge met sy volk voortgesit het. Die 
hoofgedagte van die boek is dan dat 
God retrou is aan sy woord en sy be- 
loftes hou. 


Maar ons boek is ook met die vol- 
gende boeke verbind: daarin word 
weer vertel hoe Israel die vermaning 
om die Here te dien in die wind ge- 
slaan het en. ooreenkomstig die woord 
van Hoofstuk 23, in ballingskap weg- 
gevoer is. Maar ons weet dat die boek 
eers in die donker tvd van die balling- 
skap finaal op skrif gestel is. As 
die skrywer dan in hierdie moeilike 
tvd hy hoofsedaste verkondig (naam- 
lik dat Gods setrouheid aan sv woord 
die rus van die beloofde land aan SV 
volk gesee het), dan beteken dit dat 


VIR DIÉ KATEGESE 


Die Raad vir die Kategese betuig 

sy opregte dank aan ds. PA. R. 

C. van Wyk vir sy aandeel om 

die kategetiese stof byeen te 

bring en aan almal wat geskryf 
het. 


Hier volg die uiteensetting van 
die kategetiese stof vir Januarie 
1972 vir kinders, ouers en kate- 


gete. 
Vir die ouer kinders — bokant 
12 jaar — word verwys na die 


uiteensetting in Weiding 1971. 


hy in die nood sy hoop op die Here 
bou. So verkondig hy dat die rus, ten 
spyte van hul ontrouheid, weer vir 
die volk herstel sal word. 


In die Nuwe Testament is dit veral 
die Hebreërsbrief wat sê hoe dit ein- 
delik plaasgevind het. Daar hoor ons 
dat die volk van God in werklikheid 
die gelowiges van Christus Jesus is, en 
dat die rus wat God vir hulle sal her- 
stel, die rus in die beloofde land van 
die hemele is. 


9 JANUARIE 1972. 


TT. DIE DEURTOG DEUR DIE JOR- 
DAAN EN DIE INNAME VAN 
JERIGO. Jos. 3-6. 


Hierdie deel van die geskiedenis 
kan ons in vyf onderafdeling verdeel: 
Hoofstuk 3:1-5:1 handel oor die ge- 
beure by die Jordaan, 5:2-9 oor die 
besnydenis naby Gilgal, 5:10-12 oor die 
pasga, 5:13-15 oor die ontmoeting met 
die generaal van die Here. en hoof- 
stuk 6 oor die inname van Jerigo. 


1. Hoofstuk 3:1-5:1: Die Jordaan is 
die eintlike grens van die beloofde 
land. Wanneer 'Tsrael daar oortrek, 
gaan die belofte van (God aan die 
aartsvaders tot vervulling oor. In 5:3 
sê Josua uitdruklik dat die Here 'n 

wonder gaan doen, en dit gebeur dan 
ook wanneer die waters van die Jor- 
daan opdam sodat die volk droogvoets 
daardeur kan gaan. Dit was nie `n 
gewone trek van mense nie, Soos ons 
kan sien uit die feit dat die volk hulle 
moes heilig en dat die ark so `n 
belangrike rol speel; want die woorde 
,heilig” en ark” is godsdienstige 
woorde. Ook die gedenkteken wat hulle 
moes oprig sodat hulle nageslag die 
wonder nie vergeet nie, toon dat dit 
'n godsdienstige saak was waar die 
krag van die Here aan die werk was. 


2. Hoofstuk 5:2-9: Die volk moes 
besny word, want dit is gedurende 
die lang tog deur die woestyn nage- 
laat. Dit was om twee redes nodig. 
Die intog was alleen iets vir die volk 
van God, en daarom moet die lede van 
hierdie volk die teken dra dat hulle 
daaraan behoort. Dit is die besnyde- 
nis. En bowendien kan `n Israeliet al- 
leen aan godsdienstige handelinge 
deelneem as hy besny is, en ons het 
juis gesien dat die hele inname een 
groot godsdienstige saak is. Die klip- 
messe wat daarvoor gebruik is, is die 
oudste menslike instrument. So word 
weer aangetoon dat wat hier gebeur, 
iets te doen het met die ou tyd. Met 
ander woorde dit word onderstreep 
dat die dinge wat nou plaasvind, `n 
vervulling is van Gods beloftes aan die 
aartsvaders van die ou tyd. 


3. Hoofstuk 5:10-12: Daarna is die 
pasga gevier — die fees waarop die 
verlossing uit Egipte gedenk is. By dié 
fees kon Israel van die produkte van 
Kanain gebruik. Toe dit gebeur, het 
die mannavoedsel van die woestyntyd 
opgehou. Dit was nie meer nodig nie 
want die manna was alleen daar om 
die volk op pad na die land te ver- 
sorg. Nou is hulle in die land en 
daarom kan hulle die voedsel daarvan 
eet. 


4. Hoofstuk 5:14-15: Voordat die ver- 
owering begin, ontmoet Josua die 
generaal van die hemelse leërmagte. 
Dit beteken dat dit nie die menslike 
generaal Josua is wat op die punt 
staan om groot oorwinnings te behaal 
nie, maar dat dit deur Gods krag 
gedoen gaan word. 


5. Hoofstuk 6: Dan volg die hoogte- 
punt van die afdeling. Die stad Jerigo 
word deur Israel verower. Dit gebeur 
nie met stormramme nie, maar n4 
'n plegtige seremonie wanneer die volk 
van God saam met die ark rondom die 

stad trek. Wanneer die mure inval, 
is dit dan ook 'n wonder wat deur die 
Here bewerkstellig word. Daarom 
moet alles wat binne in die stad is, 'n 
offer vir Hom wees en nie gebuit 
word vir die voordeel van mense nie. 


So sien ons dan in die eerste fase 
van die verowering van die land wat 
ons reeds in die inleiding gesien het, 
en wat ook verder by elke afdeling 
van die boek sigbaar sal word: Alles 
wat gebeur, is die werk van die Here. 
Daarom is alles ook deurtrek van 
godsdienstige woorde en handelinge. 


16 JANUARIE 1972. 


II. WAT BY AI GEBEUR HET. 
Jos. 7-8. 


Die inname van die land is `n 
godsdienstige saak, en daarom moet 
alles in ooreenstemming met die wil 
van God gedoen word. Die verhaal 
van wat by Ai gebeur het, is 'n vel- 
haal van aanvanklike mislukking en 
latere sukses. Dit is bedoel as 'n waar- 
skuwing. 

Agan was ongehoorsaam aan die 
verbod om iets uit Jerigo te vat. Met 
ander woorde hy het vir hom gevat 
wat aan die Here behoort (dit is wat 
die woorde ,,bangoed” en ,,ban” be- 
teken — 7:1, 11-12), en so is die ver- 
dere verowering nie aangepak vol 
gens die wil van die Here nie. Daarom 
was dit vir Israel onmoontlik om die 
stadjie Ai in te neem, want hulle was 
totaal afhanklik van die genade van 
die Here om iets reg te kry. Maar nou 
gaan die Here se genade so ver dat 
Hy aan Josua bekend maak wie die 
skuldige is. By `n godsdienstige by- 
eenkoms ('n parade van die lot) word 
Agan aangewys. Hy en alles wat aan 
hom behoort, word gestraf vir die 
oortreding. Sy familie moes saam met 
hom gestraf word, want in die Bybelse 
tyd was die mense baie vas aan me- 
kaar verbonde en daarom het hulle 
saam met hom skuldig geword. 


Nadat die oortreding uitgewis is, 
tree die Here weer vir Israel op: Hy 
sê hulle hoef nie bang te wees nie, 
want dié keer gee Hy die stad aan 
hulle. En verder sê Hy ook wat die 
Israeliete se taktiek moet wees (8:1-2). 
Hierdie keer kry die volk ook die 
vergunning om die buit van die stad 
vir hulleself te neem. Ons kan dan 
ook verwag dat daar sukses sal kom, 
want nou is dit die Here se krag 
en nie net mense se krag wat optree 
nie. Die hinderlaag wat die Here voor- 
geskryf het, werk uitstekend en die 
tweede stad van die land word aan 
Israel geskenk. 

NA die gebeure by Ai het Josua die 
bevel wat Moses reeds in Deut. 27 
oorgedra het, uitgevoer. Volgens hier- 
die bevel moes Israel, wanneer hulle 


oor die Jordaan trek en die beloofde 
land ontvang, vir die Here 'n altaar 
bou. Dit het nou in die sentrale deel 
van die land by die berge Ebal en 
Gerisim gebeur. Die belangrike is 
hier dat hulle `n erediens gehou het 
om die Here te dank vir sy gawe, 
en dat die wil van die Here neerge- 
skryf is sodat die volk dit in die toe- 
koms kon onthou en uitvoer. So kyk 
hulle terug na die sukses wat die Here 
reeds gegee het, en vorentoe na die 
toekoms waarin hulle Hom moet dien 
as die Gewer van die gawe, 


LW, Ook in hierdie afdeling gaan 
dit om die wil en die krag en die 
diens van die Here. Net soos by die 
vorige afdeling wemel dit hier van 
godsdienstige woorde en handelinge. 

IV. DIE BEDROG VAN DIE GIBEO- 
NIÉTE EN DIE SONSTILSTAND. 


Jos. 9-10. 


Die Hewitiese inwoners van Gi- 
beon het gesien dat hulle nie voor 
Israel sou kon standhou nie. Met die 
doel om Israel te bedrieg, het hulle 
hul voorgedoen as mense wat van `n 
ver land af kom terwyl hulle in werk- 
likheid net om die draai gewoon het. 
Israel het hulle geglo sonder om die 
Here te raadpleeg (9:14), en vir hulle 
gesweer dat hulle nie doodgemaak sou 
word nie. Maar net daarna het die 
Gibeoniete se bedrog uitgekom, en 
hulle is verplig om dienaars van die 
huis van die Here te word; so is hulle 
buitendien aan die Here toegewy. 
Hierin 1ê 'n waarskuwing dat mense 
wat alleen in die krag van die Here 
kan optree, nie moet dink dat hulle 
so goedsmoeds en agtelosig kan aan- 
gaan sonder om te dink aan die woord 
van die Here nie. Want die fout het 
juis gekom omdat Israel nie éérs na 
die woord van die Here geluister het 
nie. 


Hierdie vredesverdrag het gou vir 
die Israeliete gevolge gehad. Toe vyf 
heidense konings (dié van Jerusalem, 
Hebron, Jarmut, Lagis en Debir) teen 
Gibeon optrek omdat hulle met Israel 
'n verbond gesluit het, was Josua 
verplig om sy nuwe bondgenote te 
gaan help. Nou was dit vir Israel 
'n krisisoomblik, want nie minder as 
vyf stede se leërs het nou gelyk 
gekom nie. Hier sou Israel net mOés 
wen, want anders sou hulle uitgeroei 
word. Maar omdat dit ook 'n saak 
van die Here is, gee Hy magtige hulp 
aan sy volk. Hy sê hulle moenie be- 
vrees wees nie (10:9), Hy bring ver- 
warring onder die sterk vyand tydens 
Josua se verrassingsaanval, Hy stuur 
'n haelstorm onder die heidene, en 


Hy laat die dag langer duur as ge- 
woonlik sodat Israel die oorwinning 
deeglik kan behaal. So kom die natuur 
ook tot Israel se hulp, want die natuur 
is onder die mag van die Here en 
,die Here het vir Israel gestry” (10:8). 
Na hierdie groot oorwinning kan die 
Israeliete dan ook maklik die sentrale 
en suidelike vestings van die heidene 
inneem. 

Dit word genoem `n heilige oorlog. 
Want alles draai om die krag van God 
wat vir sy volk stry en genadiglik 
vir hulle sorg, 

DIE RIGTERS: DEBORA EN BARAK. 
(Rigt. 4 en 5). 
Inleiding: 


Die skrywer van die boek Rigters 
wou nie alleen die geskiedenis van sy 
volk vertel nie, maar veral ook aan- 
toon hoedat die Here daardie geskie- 
denis bestuur het. 


DS. P. A. R. C. VAN WYK 





Wanneer die volk afvallig geword 
het, afgode gedien het of ander soort 
sondes gedoen het, dan het die Here 
een of ander vyandige nasie gestuur 
om hulle land te plunder en hulle 
op allerlei wyse te verdruk. As hulle 
dan tot inkeer kom en die Here aan- 
roep om hulp, dan het die Here ge- 
help deur 'n uitverkore persoon, 'n 
rigter, wat besonderlik toegerus was 
vir sy (of haar) taak met die Gees van 
God. Hierdie toegeruste persone het 
leiding geneem en deur 'n magsdaad 
van God die vyand verslaan en so 
vrede en rus gebring. 

So het dit telkemale gebeur in die 
tyd van die rigters. Die rigters is 
ook verlossers genoem. Maar let wel 
hulle het slegs tydelike verlossing ge- 
bring van uitlandse vyande. Die rig- 
ters, die verlossers van die Ou Testa- 
ment, het eintlik heengewys na die 
groot Verlosser van die Nuwe 'Testa- 
ment, na Jesus Christus. Hy het die 
permanente verlossing gebring, nie 
van uitlandse vyande nie, maar van 
die vyande van die hart, van die 
sonde. 

Debora en Barak: 

Na die dood van Josua, was Otniël 
die eerste rigter wat Israel verlos 
het, nadat hulle vir 8 jaar onderhorig 
was aan die koning van Mesopotamië, 

Ehud het hulle verlos, nadat hulle 
vir 18 jaar deur die Moabiete onder- 
druk was. 

Samgar het hulle verlos uit die 
hande van die Filistyne. 

Toe die volk weer doen wat ver- 
keerd was in die oë van die Here, het 

] Blaai om 

DEBORA EN BARAK 


[7] Van vorige bladsy 


Hy dJabin, die koning van die Ka- 
nainiete, die oorhand oor hulle laat 
kry. Teen hom, met sy wakkere veld- 
heer Sisera en hulle 900 ysterwaens, 
kon Israel niks vermag nie. As die 
Israeliete dan die Naam van die Here 
aanroep om hulp, dan maak Hy sy 
planne om hulle te verlos bekend deur 
middel van Debora, `n profetes, wat 
in daardie tyd as rigter opgetree het 
in Israel, en die vrou was van Lap- 
pidot. 


Dit moes soos volg uitgevoer word: 


(1) Barak moes as aanvoerder aange- 
stel word. (2) Tienduisend man moes 
opgeroep word uit die stamgebiede 
van Naftali en Sebulon. (38) Die saam- 
trekpunt van die troepe moes die 
berg Tabor wees, in die Noord-Ooste- 
like deel van die vlakte van Jisreël. 
Dan sal die Here vir Sisera na die 
spruit Kison laat aftrek, in daardie 
vlakte, en hom so in die hand van 
Barak gee. 


Toe Debora hierdie krygsplan aan 
Barak meedeel was hy bereid op voor- 
waarde dat sy moes saamgaan. Sy het 
ingewillig, maar het bygevoeg dat die 
eer van die oorwinning dan aan 'n 
vrou gegee sou word. Debora het in 
hierdie oorlog leiding gegee. Toe dit 
op die punt kom dat Sisera sy leër 
by Kison saamtrek het sy vir Barak 
gesê: ,,Nou het die uur aangebreek 
om aan te val.” En met die wonder- 
bare hulp van die Here, is die vyand 
verslaan. Sisera het gevlug in die tent 
van dJael, die vrou van Heber, die 
Keniet. Terwyl hy slaap het sy `n 
tentpen deur sy kop gedrywe. So was 
die finale oorwinning verseker deur 
`n vrouehand, soos Debora voorspel 
het. 


Na die oorwinning was daar fees 
en vreugde. Die lofsang van Debora 
wat daarop betrekking het, staan in 
Rigters 5 opgeteken. Daarin word die 
oorwinning en verlossing op hartroe- 
rende wyse besing. Dit is van die heel 
oudste liedere wat van Israel bekend 
is, en is vandag nog beroemd oor 'n 
groot deel van die wêreld. 


Luther durfde in Gods krag die 
stryd teen die tydgees in die kerk aan. 


Tans spoel hierdie gees deur tal 
ryke damwalle die kerk binne. En 
hulle wat daarteen stry vorm `n uiter- 
ste klein minderheid. 


Persbureau Nederl. Herv. Kerk. 


WAT VAN DIE KLEINTJIES? 


Ons program vir 1972 


Liewe maats, vanaf Januarie 1972 
gaan ons iets nuut aanpak. Al ons 
Bybelverhale gaan volgens die Leer- 
plan vir Kategese opgestel word. Dit 
beteken maar net dat ons gaan pro- 
beer om die verhaaltjies uit die Bybel, 
of Bybelgeskiedenis so aan te bied dat 
dit gaan saamval met julle teksboe- 
kies, soos julle dit noem. 


Ek sien dus dat in Januarie 1972 
daar vier verhale sal verskyn: 

Sondag 9 Januarie: Die deurtog 
deur die Jordaan. Jerigo word inge- 
neem. 


Sondag 16 Januarie: Josua en die 
inneming van Ai. 

Sondag 23 Januarie: Josua — die 
Son en maan staan stil bokant Gibeon. 


Sondag 30 Januarie: Debora en Ba- 
rak. 


Dit beteken nou nie dat ons nie 
meer blokkiesraaisels en pryse en 
wedstryde gaan hê nie. O mee, ons 
gaan nog aan daarmee. Die doel is 
maar net om vir julle so `n bietjie 
met julle Kategete-onderrig (die ou 
Sondagskool) te help. 

`n Baie geseënde Kersfees aan julle 
almal en mag die Nuwe jaar net 
vreugde en geluk vir julle almal bring. 


Groetnis, — Oom Mike. 


(Onthou die nuwe adres: Univille 6, 
Pierneefstraat 1144, Villieria, Pretoria. 








VAKANSIEWOONSTELLE 
WARMBAD 





Keurige vakansieverblyf vlak- 
by die Minerale Bad. Verskil- 
lende tipe woonstelle (2 tot 
7 beddens) elk met badka- 
mer, kombuis, oop stoep en 
gratis motorafdak; grasperke 
en braaivleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 
halte meubels; ingeboude kle- 
rekaste en kombuiseenhede; 
elektriese stowe, ketels en ys- 
kaste; beddegoed, kookge- 
reedskap en eetgerei word 
volledig voorsien. Brosjure 
gratis beskikbaar. 
SPA-VISTA 
VAKANSIEKOONSTELLE 
Voortrekkerweg 55, 
Telefoon 535, Warmbad, Tvl. 

Hemelse voorspellings 


Dwarsdeur die hele Ou Testament 
het God kort-kort deur sy profete en 
boodskappers laat voorspel dat Jesus, 
ons Verlosser, gebore sou word. Ons 
noem dit die Goue Draad wat dwars- 
deur die Ou Testament loop. 


In Genesis 3:15 kry ons die eerste 
voorspelling waar God vir Eva sê dat 
daar eendag Iemand uit haar nageslag 
sou kom wat die kop van die slang, 
die ou Satan, sal vermorsel. 


In Genesis 49:10 voorspel Jakob dat 
uit sy seun Juda se nageslag Silo, dit 
is Jesus, sou kom aan Wie die volke 
gehoorsaam sou wees. 


Die profeet Jesaja het vele kere 
van Jesus die Messias, voorspel. Lees 
maar gerus Jesaja 9, 11, 28, 32, 42 53 
en nog baie ander plekke. 


Die profeet Miga het voorspel waar 
Jesus gebore sou word in Miga 5:1: 
,En jy, Betlehem Efrata, klein om te 
wees onder die geslagte van Juda, uit 
jou sal daar vir My uitgaan een wat 
'n Heerser in Israel sal wees; en sy 
uitgange is uit die voortyd, uit die dae 
van die ewigheid.” 


Sagaria voorspel in Sagaria 9:9 dat 
Jesus op 'n esel sou ry. ,,Verheug 
jou grootliks, o, dogter van Sion! Juig, 
o dogter van Jerusalem! Kyk, jou Ko- 
ning kom na jou; regverdig en `n oo0r- 
winnaar is Hy; nederig en Hy ry op 
'n esel.” 


Hoe heerlik is dit nie, liewe maats, 
om in die Bybel te lees van al hierdie 
beloftes en te besef dat God dit waar 
gemaak het op Kersdag, die geboorte- 
dag van Jesus. 





Die Hemelse teken 


Soms is ons ook gelukkig om 'n te- 
ken in die hemel te sien. As die son 
en die maan soms verduister word, 
kyk ons met verwondering daarna. Dit 
is hemelse tekens. Ook as daar `n 
komeet verskyn met `n lang stert of 
roei, dan vervul dit ons met verba- 
sing, want dit is nie iets wat aldag 
gebeur nie. 


So het daar ook eendag, lank gelede, 
'n ster in die Ooste verskyn en hierdie 
ster was `n besondere Hemelse teken. 
Dit het die drie wyse manne van `n 
ver land gelei na die krip in Betlehem, 
waar Jesus, ons Verlosser, byna twee- 
duisend jaar gelede gebore is. 


7] Na volgende bladsy 


Betlehem ster, o wonderlig, 

Heerlik, liefelik gesig. 

Wyse manne kom van ver, 

Betlehem ster, o lieflike ster. 
Betlehem ster, o lieflike ster, 
Leidsman na Jesus 

0, lieflike, lieflike ster. 

In Numeri 24:27 lees ons al van 
die voorspelling dat hierdie ster sal 
verskyn: ,Ek sien hom, maar nie nou 
nie, ek aanskou hom maar nie naby 
nie: 'n ster kom te voorskyn uit 
Takob 





Die Hemelse boodskap 


Elke dag kry ons baie boodskappe; 
van ons vriende dat ons hulle miskien 
op `n sekere plek moet ontmoet of 
dat hulle op so of so dag sal kom 
kuier. Partymaal is dit goeie bood- 
skappe wat ons met blydskap vervul 
en soms is dit `n boodskap wat nie so 
goed is nie, wat vir ons treurig laat 
voel, Soos wanneer `n goeie vriend 
of `n familielid oorlede is. 

In die Bybel lees ons ook op menige 
plek van boodskappe wat oorgedra is. 
Abraham het eendag twee boodskap- 
pers, engele, gekry wat vir hom kom 
sê het dat die Here van plan was om 
die goddelose stede, Sodom en GoO- 
morra, te verwoes. Farao, die koning 
in Egipte, het weer `'n boodskapper 
gekry, naamlik Moses, om vir hom te 
sê dat hy die Israeliete moet laat 
trek, anders gaan hy en sy volk 
teenspoed kry. Eli het weer op `n dag 
die vreeslike boodskap gekry dat sy 
twee seuns gesneuwel het en dat die 
Filistyne die ark van die Here geneem 
het. Ook Dawid het op `n keer twee 
boodskappe gekry wat nie so goed 
vir hom was nie. Die een was van die 
profeet Natan om vir Dawid van die 
straf van die Here te vertel en die 
ander was die berig van Sy seun 
Absalom se dood. 


Maar die heerlikste en pragtigste 
boodskap wat ooit op aarde gehoor is, 
was die Hemelse boodskap aan die 
herders van Betlehem deur die engele- 
koor: 

,ÉEer aan God in die hoogste hemele 
en vrede op aarde, in die mense `n 
welbehae!” 


Moenie vrees nie, want kyk ek 
bring julle 'n goeie tyding van groot 
blydskap wat vir die hele volk sal 
wees, dat vir julle vandag in die stad 
van Dawid gebore is die Saligmaker 
wat Christus, die Here, is.” 





Die Hemelse bood- 
skapper, Gabriel 


Nie alle engele het goeie boodskap- 
pe vir die mens op aarde gebring nie. 


Nee, soms het hulle gekom om mense 
te straf. In Genesis 4:24 lees ons van 
engele of gérubs met swaarde wat 
vlam en flikker wat die boom van die 
lewe in die paradys bewaak het, sodat 
Adam en Eva nie daarvan sou eet nie. 
En in 2 Samuel 24 lees ons dat die 
engel van die Here pes onder Israel 
gebring het op bevel van God, omdat 
Dawid die volk laat tel het. Bileam 
is amper deur die engel met die 
swaard gedood, as dit nie was vir die 
getroue donkie wat die engel met die 
swaard sien staan het nie. (Numeri 
22181-85). 

Altyd egter, tree die engele as die- 
naars en boodskappers van God op. 
,Is hulle (die engele) nie almal die- 
nende geeste wat vir diens uitgestuur 





word, ter wille van dié wat die salig- 
heid sal beërwe nie? (Hebreërs 1:14). 

Net `n paar engele word in die By- 
bel op die naam genoem, naamlik 
Gabriël en Migael en van hierdie twee 
is Gabriël na Maria gestuur om vir 
haar die blye boodskap te bring dat 
Sy 'n seuntjie sou hê, naamlik Jesus, 
wat ons van ons sondes verlos. 

Liewe maats, dit is nou weer De- 
sembermaand en op 25 Desember, 
Kersdag, sal ons weer met opregte 
blydskap in ons harte die geboorte 
van ons Verlosser en Saligmaker her- 
denk, sal ons weer op elke kansel 
in ons land, die blye boodskap van 
Gabriël hoor: ,En jy moet Hom Jesus 
noem, want dit is Hy wat sy volk van 
hulle sondes sal verlos.” 





Tussen die groen blare van die kam- 
ferboom sit Mossie en huil. Niemand 


f 


de 





EE Kersliedjie 


. dis net Kamfer- 


[] Blaai om 


sien hom huil nie .. 

Die Kersliedjie 


boom wat weet en hy sal vir niemand 
sê nie — is dit dan nie teen sy stam 
wat Mossie sy hartseer uitgesnik het 
nie? Hartseer .. . omdat hy nie meer 
sy Kersliedjie sou kon sing nie . .. 

Kamferboom se blare streel oor 
Mossie se kop ... 

,Het jy nie miskien vir ou Mossie 
Kwaakstem gesien nie?” wil die vro- 
like wind van Kamferboom weet. 

Skaam jou om hom so te noem!” 
sé Kamferboom kwaad. ,,As jy nie die 
reënwolke so vinnig aangejaag het 
nie, sou Mossie nie natgereën het 
nie maar betyds by sy nes gekom het.” 

,Hoe kon ek nou weet dat so `n 
paar druppels ou Mossie se stem sou 
laat hees word? Piep! dis wat hy 
het!” antwoord Wind en gee Kamfer- 
boom se blare 'n geniepsige ruk. 

Kamferboom skud sy blare reg en 
wonder waarom Wind in die laaste tyd 
so kortaf is .. . miskien omdat Kers- 
fees nader en hy nog graag die stof 
wil wegvee en die wolke bymekaar 
moet maak om die blare en die blom- 
me te was .'.. 

'n Blink, blink traan val uit Mossie 
se oog. Hy onthou elke noot van sy 
kersliedjie. Hy het so lank geoefen 
om die liedjie te sing. Kersoggend 
wou hy vroeg voor Johan se venster 
sing. Sê mooi sou hy sing dat Johan 
sou wakker word en hoor wat hy 
vir hom wil sê! Is dit dan nie sy plig 
om Johan te help nie? Dit is mos 
Johan wat die hond gekeer het om 


hom te vang — destyds toe hy nog 
geleer het om te vlieg! 
Mossie maak sy bek oop — vinnig 


maak hy dit weer toe. Dit is net 'n 
nare heesgeluid! Sing kan hy nie ... 
en hy wou so graag vir Johan op 
Kersoggend gesing het. Nog twee dae 
voor Kersfees .. . wat kan hy doen? 
,Kamferboom, Kamferboom 
staan en droom ... 
Kamferboom, Kamferboom 
Wat is jou droom?” 
. . lag Wind en vroetel Kamfer- 
boom se blare deurmekaar. 

,Waar kom jy alweer vandaan?” 
glimlag Kamferboom. Dis maar moei- 
lik om kwaad te wees as Wind so 
opgeruimd is. 

,Van die veld om Oupa Uil se raad 
te hoor. Glo my, hy weet tot selfs 
wat `n Mossie moet doen as dié se 
keel seer is.” 

,Wat is dit?” wil Kamferboom weet. 

,n Stukkie van jou blare moet 
fyngekou word. Die sap sal Mossie 
se keel binne 'n dag gesond laat word 
en sal hy op Kersoggend sy lied kan 
sing.” antwoord Wind vrolik en kielie 
Mossie agter sy nek toe hy hom tussen 
die blare gewaar. 

Dis Oukersaand. Mossie se stem is 
reg! 


[] Van vorige bladsy 


,Dankie Kamferboom!” fluister hy 
en gaan tevrede slaap ... 


Kersoggend en die stad lê nog en 
rus. 


Mossie wip uit sy nes en af op die 
tak voor Johan se venster. Sal hy 
Johan met sy liedjie kan help! 

Mooi en duidelik klink sy lied. 


Johan word wakker van die vrolike 
voëlgesang. Oor en oor kom die lied- 
jie. Hoe meer hy daarna luister, hoe 
duidelik kan hy dit hoor: 

,Dis-één! dis-één! dis mos net één! 

Sou die Mossie hom werklik aan- 
moedig om nog eenkeer te probeer? 
Sal dit hom help .. . Probeer hy nie 
al weke lank om te beweeg n4 die 
fietsongeluk nie? Hoe lank lê hy al 

hier op die bed voor die venster? Ses 
weke! Ag, as hy maar net weer soos 
ander kinders kan beweeg, kan rond 
harloop en spring! 

Dis-één! Eén! net één! 

Johan byt op sy tande en beur hom- 
self op . . . Hy gaên . . . hy gaan 
probeer! 

Pen! Net een! Net, net één! 

Hy is op sy voete . . . eers vashou 
aan die muur . . . sal hy kan loop? 

Dit mos net eën; Net één! 

Stadig strek hy sy voet vorentoe... 
een . . . twee .. . drie treëtjies! 


Mamma, ek loop! Ek l66p!” roep 
hy hard 

Vrolik wip Mossie weg. 

Dis Kersoggend! 

`n Kerkklok lui ... 


Onderrig van die Belydenis van die Kerk 


Wanneer besin word oor die onder- 
rig van die Belydenis van die kerk, 
is die onmiddellike vrae wat hulle 
voordoen die volgende: Waarom is dit 
nodig dat die lidmaat ook kennis van 
die Belydenis van die kerk moet hê? 
Is dit nie voldoende as hy net die 
Bybel sal ken nie? Is die Bybel dan 
nie die Boek met die grootste gesag 
in die lewe van die gelowige nie? En 
sal die onderrig van die Belydenis 
nie afbreuk doen aan die gesag van 
die Bybel, en die genoegsaamheid 
daarvan nie? Hierdie vrae is billik 
cen vrae om beantwoord te word. Om 
dit te kan doen sal daarom bepaal 
moet word wat die Belydenis is, en 
wat die verhouding van die Belydenis 
van die kerk tot die Bybel is; wat die 
belangrikheid en nut daarvan is, veral 
ook in die tyd waarin ons leef; watter 
worsteling en stryd die Belydenisskrif- 
te verteenwoordig: en ten slofte of 
hulle ook bindende gesag vir die se- 
lowige het, en of dit daarom mood- 
saaklik is dat hy hulle sal ken. 


(a) Wat is die Belydenis, en wat is die 
verhouding daarvan tot die Bybel? 


Die Reformatoriese kerk druk sy 
Belydenis uit in sy Belydenisskrifte. 
Die Belydenisskrifte van die drie 
erkende Afrikaanse Protestantse kerke 
in Suid-Afrika is die Nederlandse Ge- 
loofsbelydenis, Die Heidelbergse Ka- 
tegismus en die Dortse Leerreëls, ook 
genoem die Formuliere van Enigheid, 
soos vasgestel deur die Sinode van 
Dordrecht 1618-1619. 'n Belydenisskrif 
is 'n geskrif waarin die kerk verklaar 
en beskryf wat hy aanneem en bely as 
die waarheid soos dit in die Bybel 
aan hom geopenbaar is. Hierdie waar- 
heid is sonder 'n sistematiese en lo- 
giese volgorde versprei dwarsdeur die 
Bybel. In sy Belydenis het die kerk 
nou hierdie geopenbaarde waarheid 
sistematies en in logiese volgorde 
saamgevat. Daarom is dit dan ook dui- 
delik dat die Belydenis van die kerk 
niks anders as die onder-woorde bring 
van 'n ootmoedige luister na en 'n ge- 
hoorsame wandel met God is nie. 


In sy Belyednis verkondig en bely 
die kerk daarom geen nuwe waarheid 
nie ,maar die waarheid soos God dit 
aan hom in sy Woord geopenbaar het. 
Dit is dan ook voor die hand liggend 
dat die Reformatoriese kerk sy Bely- 
denisskrifte nie op die selfde vlak as 
die Heilige Skrif stel nie. Dit is steeds 
aan die Skrif onderworpe en dienoor- 
eenkomstig ingerig. Die Belydenis 
staan daarom nie naas die Heilige 
Skrif nie, en ook nie daar bokant nie, 
maar is daaraan ondergeskik. Gevolg- 


In die vorige twee uitgawes het 
ds. C. J. Smit gehandel oor die 
Bybelse inhoud in die kategetiese 
onderrig. In hierdie uitgawe han- 
del DS. J. M. LABUSCHAGNE 
oor die onderrig van die Be- 


lydenis. 


lik moet die kerk dan ook altyd sy 
Belydenis toets aan die Skrif. Die 
Belydenisskrifte dra dan ook nooit die 
stempel van onfeilbaarheid nie, en 
ook nie dié van `n eersterangse norm 
vir die selowige nie, maar steeds die 
van `n tweederangse norm. Die Hei- 
lige Skrif alleen is sy eersterangse 
norm. Maar al sou ons dan hier van 
die Belydenisskrifte moet praat as 'n 
tweederangse norm, is en bly dit 
nietemin 'n baie veiliger en stewiger 
norm as byvoorbeeld die alleenstaande 
uitsprake van selfs die grootste teoloog 
of geleerde in die wêreld. Vir die 
Reformatoriese belyer is sy belydenis 
'n logiese samevatting van die geloofs- 
waarhede uit die Skrif, so na aan 
volmaaktheid as wat dit maar moont- 
lik is vir mensewerk om te kan kom. 
Vir hom stem die leer soos vervat in 
die Belydenisskrifte (Formuliere van 
het dat hulle ooreenstem met die 
Woord van God, en dit is veronder- 
stel dat hy hulle onderskryf omdat 
hy hom self van die waarheid oortuig 
het dat hulle ooreenstem met die 
Woord van God. Ek verwys hier ook 
na die formule van ondertekening wat 
deur elke predikant van ons kerk on- 
derteken moet word alvorens hy be- 
roepbaar gestel word. Die onderteke- 
naar van die formule verklaar naam- 
lik deur sy ,handtekening dat hy glo 
dat die leer in die genoemde formu- 
liere in ooreenstemming is met die 
Woord van God”. Vir die gelowige is 
die Belydenisskrifte en behoort dit 
dan ook steeds te wees, die suiwerste 
verklaring van die Woord van God. 


(D) Nut van die Belydenis. 


Uit wat reeds hierbo gesê is kom 
die vraag vir ons as praktiese mense 
nou na vore: maar wat is nou eintlik 
die nut van die Belydenis? Watter 
voordeel steek daar vir ons in om die 
Belydenisskrifte te bestudeer? 


Om die vraag te beantwoord wil ek 
begin deur te verwys na die feit dat 
baie tekste of dele van die Bybel deur 
mense verskillend uitgelê en interpre- 
teer word. Ons ken 'die bekende 
spreekwoord wat sê dat in die Bybel 
elke ketter sy letter het. En ons weet 
maar alte goed hoe waar hierdie woord 
is. Maar al is hierdie spreekwoord ook 
waar dan gee ons nog nie daarmee toe 
dat elke ketter tog reg is nie. 


Vanweë die verskillende afwykende 
interpretasies en vanweë die feit dat 
die kerk van die begin af verstaan het 
dat dit sy plig en taak is om 'n pilaar 
cen grondslag van die waarheid te wees 
(1 'Tim. 3:15) en te volhard in die 
stuiwer leer, dit voor alle mense te 
bely en dit teenoor alle afwykendes 
en teenstanders te handhaaf en te 
verdedig, vind ons dat die kerk feitlik 
van die begin af, maar in elk geval 
van die tweede eeu af, `n Belydenis 
gehad het van wat hy geglo en as die 
waarheid aanvaar het. Ons dink hier 
aan die sogenaamde Vetus Romanum. 
In sy boekie ,,Die ersten Christlichen 
Glaubensbekentenisse”, vertel Oscar 
Cullmann, hoogleraar te Bazel in 1943, 
iets oor die ontstaan van die vroegste 
Belydenis van die kerk. Hy toon hier- 
in onder andere duidelik aan, hoedat 
die kerk vir die voorbereiding tot die 
doop, die onderrig van die katkisante, 
die bestryding van dwaalleringe en 
afwering van ketterye, en so vir die 
bewaring van die eensgesindheid van 
die geloof, 'n geformuleerde Belydenis 
dringend nodig gehad het. Daarby het 
nog gekom die vervolging van ower- 
heidsweë. Wat moes die Christene sê 
as hulle deur die owerheid tot ver- 
antwoording geroep is, iets wat feitlik 
'n daaglikse gebeurlikheid was? Die 
antwoord was voor die hand liggend: 
'n geformuleerde geloofsbelydenis 
moes tot hulle beskikking gestel word, 
sodat elkeen antwoord kon gee as daar 
na sy geloof gevra is. En vandag nog 
is dit so. Die lewe van die kerk. in 
hierdie wêreld van afval en dwaling 
en stryd, maak 'n vaste geformuleer- 
de Belydenis vir hom iets onmisbaars. 
Daarsonder sal hy verval in dwaling, 
gissing, en verwarring. 


In die Belydenisskrifte van die kerk 
het elkeen wat die Skrif ondersoek, en 
daarom elke teoloog, kategeet en kate- 
gumeen, die geleentheid om homself 
te kontroleer en te kritiseer. Hy kan 
hiermee sy persoonlike bevindinge 
toets aan 'n resultaat wat reeds deur 
die eeue heen gevorm en gesuiwer is 
in die vuurproef van stryd en kritiek. 


7] Blaai om 

`n Mens mag miskien meen dat hy 
oorspronklik en wetenskaplik is om 
self die Bybel te ondersoek sonder om 
hom te steur aan wat die Belydenis 
sê, maar sy resultaat sal nie betrou- 
baar wees nie, omdat dit nie getoets 
is aan de werk en resultaat van baie 
voor hom nie. En die gevaar is nie 
denkbeeldig nie dat so `n persoon ook 
baie gou in `n blote subjektivisme sal 
verval. Hieruit blyk dit dan ook dui 
delik hoe noodsaaklik die onderrig 
van die Belydenis van die kerk vir 
elke lidmaat is, ja feitlik onontbeerlik. 
`n Lidmaat wat sy geloof bely moet 
tog immers weet wat hy bely, anders 
sal hy wees soos `n blaar wat deur die 
wind rondgewaai word, vandag hierna- 
toe en mOêre weer daarnatoe. Die on- 
derrig van die Belydenis sal daarom 
ook geen afbreuk doen aan die gesag 
en die genoegsaamheid en die vol 
maaktheid van die Woord van God nie. 
Inteendeel, uit wat reeds gesê is, is 
dit duidelik dat die Bybel juis vir 
hom so `n duideliker taal sal spreek. 
Met dit alles word sy kennis aangaan- 
de God en sy beloftes soos in die 
Bybel geopenbaar, juis so verdiep en 
verbreed — iets wat hy juis so nodig 
het in hierdie tyd van dwaling en 
verval. 


(c) Geskiedenis van die Belydenis- 
skrifte. 


Die lidmaat wat sy geloof bely moet 
ook `n deeglike begrip hê van die wor- 
steling van die kerk om sy leer en 
lewe suiwer te hou, en tot eer van 
God te leef en te werk. Die Belydenis- 
skrifte is juis `n getuienis van hierdie 
worstelstryd van die kerk om in hier- 
die wêreld getuienis af te lê van die 
ware godsdiens, om dwalinge af te 
weer en lasteringe teen God en sy 
kerk te weerspreek, en om die suiwere 
leer in die kerk te bewaar en oor te 
lewer aan die nageslag. Daarom sal 
die lidmaat ook kennis moet dra van 
die geskiedenis van die Belydenisskrif- 
te. So sal hy weet watter stryd hulle 
verteenwoordig, ja dat die Belydenis- 
skrifte nie maar as 'n nuwe lekkerny 
aan hom opgedis is nie, maar dat hulle 
'n geskiedenis het. en deur die eeue 
heen in die boesem van die kerk ge- 
groei het. Alleen so sal hierdie erfenis 
vir hom weer mooi en dierbaar wees, 
en sal hy dit opreg kan waardeer. 
Deur die bestudering van hierdie ge- 
skiedenis van stryd en worsteling, sal 
die lidmaat ook beter besef watter ge- 
sag en waarde die Belydenisskrifte 
het; dat dit byvoorbeeld nie maar ver- 
klarings van indiwiduele persone is 
nie (hoewel sommige oorspronklik so 


ontstaan het), maar dat dit Belydenis 
van die kerk geword het deur aan- 
vaarding daarvan op sy hoogste verga- 
derings. Hieruit volg dan ook dat hy 
sal weet dat die Belydenis van die 
kerk nie maar willekeurig deur enige 
persoon verander of uitgebrei kan 
word nie. Dit is nie die taak van 
indiwiduele persone nie, maar van 
die gemeenskaplike aksie en oordeel 
van die kerk. Daarom moet alle be- 
sware wat iemand teen die Belydenis 
mag hê, aan hierdie gemeenskaplike 
oordeel onderwerp word. 


(d) Gebondenheid aan die Belydenis. 


Die Bybelse woord vir ,ek bely” is 
homologéo (Grieks), en dit beteken 
eintlik niks anders nie as ,ek sê 
dieselfde” of ,,ek stem saam met”. Dit 
staan teenoor woorde soos loën, ont- 
ken, en jou skaam. As iemand dus 
bely dat ,,Jesus die Here is”, dan stem 
hy saam, spreek hy mee, met ander 
wat ook so sê. 


Hieruit is dit duidelik dat as iemand 
belydenis van geloof doen, hy eintlik 
verklaar dat hy saamstem, saampraat 
met die kerk. 


Wanneer iemand dan ook lid van 
ons kerk word, verklaar hy deur sy 
toetrede, dat hy instem met die Bely- 
denis van die kerk, dat hy net soos 
die kerk dink en die gemeenskaplike 
Belydenis van die kerk aanneem as Sy 
eie norm van wat die Bybel leer. Om- 
dat hy nie hiertoe gedwing is nie, 
maar dit vrywillig gedoen het, is hy 
sedelik gebonde om hierde Belydenis 
te huldig, en alle verklarings of leer- 
stellings wat strydig is met die Belyde- 
nis van die kerk te verwerp. 


Dit is gevolglik baie duidelik dat 
om So 'n belofte te kan nakom, hy 
'n deeglike kennis van die inhoud van 
die Belydenis moet hê. Die werk van 
die kategeet in hierdie verband is 
daarom uiters belangrik, gewigtig en 
verantwoordelik. 


Die lidmaat wat sy geloof bely moet 
immers weet wat hy bely, en hy moet 
dit wat bely ook gaan uitleef. 'n Bely- 
denis met die mond wat nie met die 
daad of lewenswandel beseël word nie, 
is geen Belydenis nie, maar maak van 
die kerk en sy Belydenis 'n spot in 
die oog van die wêreld, en verlam die 
kerk in sy arbeid. Die einddoel van 
alle godsdienstige onderrig, en daarom 
ook van die Belydenis van die kerk, 
is om God te ken en te eer, nie net 
met die mond of net by sekere geleent- 
hede nie, maar met die hele lewe, oral 
en altyd. 


`n Saak wat tot groot kommer en 
nadenke stem in die Reformatoriese 
kerk van ons dag, is juis die feit dat 

so baie lidmate van die kerk ontrou 
word aan hulle afgelegde belydenis. 
Die toeskouertal in die kerk het ge- 
groei. Algemeen is die klag van kerk- 
loosheid en kerklosheid en 'n verval- 
ling in die hande van die sektes. En 
die rede vir hierdie toestand kan se- 
ker tot geen geringe mate nie toege- 
skryf word aan `n gebrek aan kennis 
van die leer van die kerk. Daar is 
talle lidmate wat vandag nie meer 
weet wat is die Belydenisskrifte van 
die kerk nie. Hulle is daarvan salig 
onbewus dat die kerk `n verlede het, 
en dat `n deeglike kennis van die leer 
van die kerk nodig is, om hulle self 
te vrywaar van afdwaling, vervlakking, 
en meedoenery aan allerlei dwalinge, 
asook om mee te help om die kon- 
tinuiteit van die verlede met die hede 
en die toekoms te bewaar, die eenheid 
van die geloof te beskerm, en om die 
goeie orde en tug in die kerk te 
handhaaf. 


Gesien die sorgwekkende toestande 
kan met reg die vraag gevra word of 
al hierdie dinge genoegsaam aan die 
hedendaagse lidmaat voorgehou word 
wanneer hy lidmaat word? Ek glo hier 
is geleentheid vir groot verbetering. 


'n Verdere vraag wat miskien hier 
ernstige oorweging verdien, is die 
vraag of die kind nie reeds op `n 
jonger leeftyd moet kennis maak met 
die leer van die kerk nie? In die 
kategetiese arbeid van die kerk is dit 
by ons die praktyk om die kind eers 
van die twaalfde jaar af in aanraking 
te bring met die leer van die kerk. 
Dan begin hy met die bestudering van 
die Kort Begrip, en baie keer is dit 
ook nie veel meer as papegaaiwerk 
nie. Sal dit nie beter wees as hy reeds 
op vroeëre leeftyd, maar dan op heel 
eenvoudige en bondige wyse, kennis 
maak met die leer van die kerk nie? 
Is dit nie tyd dat die kerk ook ten 
opsigte van die onderrig van die Be- 
lydenis, aandag sal gee aan die onver- 
anderlike waarheid van die vermaning 
van die Spreuke digter: ,,Oefen die 
seun volgens die eis van sy weg; dan 
sal hy, ook as hy oud word, daar nie 
van afwyk nie”? (Spr. 22:6). 


Om te konkludeer sou ek graag die 
onderrig van die Belydenis van die 
kerk as volg wou saamvat: 


(1) Hierdie onderrig is noodsaaklik, 
omdat die kind hiermee ingelei en 
ingewy word in die Belydenis en lewe 
van die kerk. Reeds op vroeë leeftyd 
behoort hiermee begin te word. 

LESERS SKRYF — Boommonumente 


Seergeagte Redakteur — Graag wil 
ek aan prof. dr. A. D. Pont se uit- 
nodiging in die uitgawe van Oktober 
1971 bladsy 28 voldoen om ,,ter ge- 
legenertyd 'n opmerking oor hierdie 
punt te (wil) maak.” 


Ek sal my stiptelik aan die woordjie 
Opmerking” hou. 


Die brief is interessant omdat dit 
'n stukkie geskiedenis op die voor- 
grond bring en ek het die vyf kolom- 
me met belangstelling gelees. Dit ge- 
tuig van kennis en studie en hoe sal 
'n pensionaris wat ,,genadebrood” van 
die Staat eet nou met 'n jeugdige pro- 
fessor gaan kragte meet! 


Trouens, prof. Pont skrywe op So 
'n vriendelike en vreedsame manier 
dat ek verkies om die vrede verder 
van my kant af doelbewus voort te 
sit. 


Dit was my doel om in hierdie 
sewentiende artikel oor Boommonu- 
mente in die F.A.K. tydskrif, Hand- 
haaf, net die aandag op nog `n his- 
toriese boom te vestig. Die artikel was 
aanvanklik baie langer, maar ek het 
heelwat sinne en paragrawe weggesny 
juis omdat ek beslis nie in `n penne- 
stryd omtrent daardie gebeurtenis in 
die bewoë vyftiger jare van die volk 
se geskiedenis betrokke wou raak nie. 
Hat ek tog maar die ou paar sinnetjies 
waarna prof. Pont op so `n meesterlike 
wyse verwys ook weggelaat. Maar he- 
laas! Moontlik seker ook die resultaat 
van my gryse ouderdom. 


Daar is seker ook nog baie ander 
lesers, net soos ondergetekende wat 
graag wil kennis neem van die profes- 
sor se gedagtes oor die volgende paar 
puntjies, as hy die tyd kan vind en 
geneë voel om daarop te reageer. 


1. Die tent(e) wat op daardie stig- 
tingsdag van die Gereformeerde Kerk 
onder (of by) die seringboom vir 
die bejaardes opgeslaan was, kon ook 
vir die doel om hulle teen reën te 
beskerm, daar voorsien gewees het, 
want dit het daardie dag (dae) ge- 
reën (veral in Rustenburg se wêreld). 


2. Die stigting van die kerk onder 
die seringboom is van daardie dag af 
en verder, deur die aanwesiges oor- 
vertel en die kennis en die feit om- 
trent die besondere boom het dus `n 
aanvaarbare (historiese) oorlewering 
geword (van een geslag na die ander 
tot vandag). 


3. Hoe verklaar prof. Pont die feit 
dat daar in die vyftiger jare van die 
vorige eeu, afgevaardigdes uit 'Trans- 
vaal (Overvaal en ook die Vrystaat 


en Natal) na die Kaapse Sinode ge- 
gaan het, dit wil sê na die Ned. Ge- 
reformeerde Kerk se byeeenkoms 
(heelwat afgevaardigdes). 


Ek wil beslis nie met die erkende 
geleerde professor omtrent hierdie 
aangeleenthede in `n woordestryd raak 
nie, maar sal sy uiteensetting met die 
grootste belangstelling wil lees. 

Boweal is dit my oortuiging dat 'n 
mens op een of ander tyd, en veral 
in die pensioentyd, jou moet losmaak 
van die besige aardse lewe, en weer 
soos trouens gedurende die hele lewe, 
voorberei moet word vir die ware lewe 
anderkant die lang brug of tonnel 
waarvandaan geen mens nog terugge- 
keer het nie. 


'n Mens moet gemoedsrus en siele- 
stilte kry. Daarom vermy ek 'n penne- 
stryd. 

— Dr. J. J. van Tonder. 


ALBERTUS STEPHANUS 
PRETORIUS 





'n Regstelling 


Geagte redakteur — Mnr. Herman 
Rex het `n hoogstaande werk oor die 
geskiedenis van die gemeente Zeerust 
gelewer. By die deurlees daarvan kom 
'n mens onder die indruk van die ge- 
weldige hoeveelheid werk en navor- 
sing wat hy gedoen het om so 'n 
lywige publikasie die lig te laat sien. 


As oud-Zeeruster, dooplidmaat en 
iemand wat belydenis van die geloof 
in die ou kerkgebou afgelê het, het 
ek net die hoogste agting vir mnr. Rex 
se werk. Tog is daar 'n paar historiese 
onjuisthede in die boek wat hinder. 
Daarop wil ek nie volledig ingaan nie. 
My bedoeling is ook nie om te kriti- 
seer nie, ek wil graag net een baie 
werklike mistasting regstel. 


Op bladsy 307 maak die skrywer 
die volgende bewering: Ouderling 
Pretorius self is, in die aanval deur 
die naturelle ernstig vermink en die 
res van sy lewe het hy die letsels 
van die verminking gedra .. .” Hier- 
die mededeling is heeltemal foutief. 
Oom Albertus was wel by die betrokke 
aanval by Derdepoort, maar is beslis 
nie daar verwond nie. Dit is baie jam- 
mer mnr. Rex het nie seker gemaak 
dat sy informasie korrek is nie, want 
so 'n verkeerde stelling doen afbreuk 
aan 'n andersinds hoogstaande en ver- 
dienstelike stuk. 


Die aanval by Derdepoort het in die 
vroeë oggendure van 25 November 
1899 plaasgevind. Dit was bietjie meer 
as `n maand na die vyandelikhede in 
die Tweede Vryheidsoorlog begin het. 
Die twee en dertig persone wat daar 
so wreed om die lewe gebring is, was 
die eerste burgerlike slagoffers van 
die oorlog. Onder hulle was oom Al- 
bertus se vader, my grootvader, en my 
oom Koos Pretorius. Soos reeds ver- 
meld is oom Albertus beslis nie daar 
verwond nie. Daar is egter 'n hele 
verhaal aan verbonde hoe hy saam 
met my ouma en die ander oorbly- 
wende familie ongemolesteerd wegge- 
kom het. Hy het vrouensklere aange- 
trek en 'n doek om sy gesig gebind, 
sodat die volgelinge van Linchwe hom 
nie as manspersoon moes uitken nie. 
As die naturelle dit agtergekom het, 
was hy net daar doodgeskiet. Daar 
moet onthou word dat oom Albertus 
toe reeds 18 jaar oud en so te sê 
'n volwasse man was. 


Daar is verder vertel dat die kaffers 
met wantroue ma die ,,meisiekind” 
gekyk het, maar dat my ouma hulle 
meegedeel het dat ,.haar” tande seer 
was, daarom die doek om die gesig. 
Die groepie vrouens en kinders is te 
voet na Mochudi aangejaag en van- 
daar is hulle na die Transvaal terug- 
gestuur. Gelukkig het die agterdogtige 
Bantoes nie nadere ondersoek ingestel 
nie en so het oom Albertus veilig 
titgekom. 


By hulle terugkeer in Transvaal het 
oom Albertus by die kommando's aan- 
gesluit en in die veldkornetskap van 
die bekende Pieter Daniel Swart ge- 
dien. Net soos die ander kommando's 
was hierdie burgers ook noodlottig 
geref deur die oorgawe van generaal 
Piet Cronje by Paardeberg op 27 
Februarie 1900. Die oorgawe het aan 
Lord Roberts die groot deurbraak 
verleen, waarna hy die Boere geleide- 
lik terug gedryf het. 


Die hele wesfront is deur die bevel- 
voerders Baden-Powell en Ian Hunter 
verbrokkel in hulle opmars na Pre- 
toria. Op 26 Mei 1900 het Zeerust in 
hulle hande geval. 'n Paar dae later 
het die slag van `Wilgerboomspruit 
plaasgevind. Dit was met die veldslag 
dat oom Albertus sy veelvuldige wonde 
opgedoen het. 


Hy en 'n klompie ander mans was 
aangesê om 'n trop beeste 'n end van 
die gevegsterrein te bewaak. Terwyl 
hulle daar op wag was, is hulle deur 
gewapende volgelinge van Linchwe 
oorval. Die rowerbende het feitlik die 
hele wagpos uitgewis. Oom Albertus 

self het vyf wonde opgedoen, elkeen 
waarvan bene in sy liggaam gebreek 
het. Hy het as dood daar bly lê. Ure 
later na die slag van Wilgeboomspruit 
is hy opgetel en na die militêre 
hospitaal vervoer. 


In die hospitaal het hy 28 maande 
deurgebring en eers lank na die Vrede 
van Vereeniging op 31 Mei 1902 is hy 
ontslaan. Sy hele lewe moes by as 
kreupele en semi-invalide deurbring. 
`n Wond aan sy linker bo-arm wal sep- 
ties was, wou nooit genees nie en het 
vir 28 jaar voortdurende gesweer. 
Dit was eers in 1928 dat die bekende 
dr. $. R. Moll van Zeerust 'n los been- 
tjie uit die wond verwyder het dat 
oom Albertus volkome herstel het. 


As kind het ek letterlik honderde 
kere aanskou hoe hy elke aand met 
groot sorg die arm moes verbind. Na 
die los beentjie uitgehaal is het die 
wond heeltemal genees, maar die 
linkerarm het krom en baie dunner 
as sy regterarm gebly. 


Dit is die werklike feite hoe Bart 
Pretorius aan sy wonde gekom het. 


Die volgelinge van Linchwe wat op 
SO `n verraderlike wyse op die wagpos 
toegeslaan het, is gelukkig deeglik 
gestraf. Die latere kommandant An- 
dries D. Swart het na die slag van 
Wilgerboomspruit met 'n patrollie Boe- 
re die rowers agtervolg. As gevolg 
van die groot trop beeste wat hulle 
moes aanjaag kon die naturelle nie 
Vinnig genoeg wegvlug nie. Hulle is 
laer af langs die Maricorivier inge- 
haal en feitlik almal doodgeskiet en 
die beeste teruggevat. 


Ou inwoners van EÉEnselzberg en 
Marico wat met oom Albertus bekend 
was, sal my vertelling kan bevestig. 
Dan is daar ook nog die volgende his- 
toriese bronne wat die feitelike kor- 
rektheid van my bewering staaf: 
Amery, L.$S.: The History of the War 
in South Africa, deel IV en V. Brey- 
tenbach, J. H.: Gedenkalbum van die 
Tweede Vryheidsoorlog. Ook Breyten- 
bach se heel nuutste werk oor die 
Tweede Vryheidsoorlog. Dan J. E. V.: 
Die moord op Derdepoort (die Huisge- 
noot 18 Oktober 1940). Otto, J. C.: 
Die Smart van vrou en kind en van 
dieselfde skrywer: Die konsentrasie- 
kampe. Dan nog in alle beskeidenheid: 
Pretorius, Z. L.: Die Geskiedenis van 
Rustenburg 1851-1918. 


Nog net een opmerking oor die prag- 
werk van mnr. Rex. Dit is 'n groot 
jammerte dat hy die verwysings en 
voetnote in die gepubliseerde teks 
weggelaat het. Soos hy sê om ruimte 


te bespaar. Hy kon sekere gedeeltes 
veral die eerste inleidende afdelings 
baie verkort het en minder breed- 
voerig beskryf het. Dan sou hy voet- 
notas en die verwysplekke kon aange- 
bring het. Die reeds hoogstaande werk 
Sou dan as historiese naslaanwerk nog 
baie meer waarde gehad het. 


— AL Pretorius, 


ONDERRIG VAN DIE 
BELYDENIS VAN 
DIE KERK 

(2) Die lidmaat word hiermee toe- 
gerus met 'n duidelike verklaring van 
die Woord van God. Terselfdertyd 
het hy `n juiste en gesaghebbende be- 
skrywing van wat die kerk glo en 
bely, soos dit aan hom geopenbaar 
is in die Woord van God. 

(3) Hiermee word aan hom oor- 
handig die suiwere leer sodat hy dit 
weer op sy beurt aan die nageslag kan 
oorlewer (Kontinuiteit). 'Terselfder- 
tyd het hy iets waarmee hy die laste- 
ringe teen God en sy kerk kan beveg, 
en alle dwaalleringe en ketterye kan 
weerspreek en afweer. Sodoende neem 
hy deel aan die stryd van die kerk 
en is hy nie maar 'n blote toeskouer 
nie. 

(4) Deeglike onderrig van die Bely- 
denis verskaf aan die lidmaat (omdat 
dit nooit los van die Skrif staan nie 
maar altyd daarop gebasseer), 'n sui- 
were maatstaf waardeur hy in staat sal 
wees om tussen waarheid en dwaling 
te onderskei, en homself te vrywaar 
van afdwaling. Hy het iets prakties in 
die hand wat hy kan gebruik as reël 
en rigsnoer van sy geloof en wandele, 
waaraan hy homself steeds kan kon- 
troleer. 

(5) Die onderrig van die Belydenis 
is belangrik omdat dit verder dien om 
die geestelik onmondige lidmaat op te 
voed tot mondigheid en selfstandig- 
heid in die geloof, sodat hy ook 'n 
lewende lid van die gemeente kan 
wees. 

(6) Laaste maar nie die minste nie, 
lê die belangrikheid van hierdie onder- 
rig daarin, dat dit, soos trouens alle 
christelike onderrig, dien om die ken- 
nis en eer van God te vermeerder en 
te versterk, en die eenheid van die 
geloof te bewaar. Dit maak dit ook 
moontlik om orde en tug in die kerk 
te handhaaf. 


LEES)(vIEE SI 


IN SUID-AFRIKA deur Sakkie van 
der Merwe. Gedruk deur: Voortrekker- 
pers Bpk. 

Afsonderlike ontwikkeling is een 
van die pilare van ons landsbeleid. Dit 
word in beide binne- en buiteland 
voortdurend bespreek. Dit is uiters be- 
langrik dat dit goed begryp word. 
Die skrywer wil 'n leemte aanvul wat 
skoolkinders betref. Dit is noodsaaklik 
dat dit ook aan hulle verduidelik sal 
word. Hulle is die stemgeregtige bur- 
gers(esse) van die toekoms. 

Die skrywer slaag in sy doel. Die 
beleid word op 'n duidelike en @em- 
voudige wyse uiteengesit. Ek wil dit 
graag sterk aanbeveel. Vir die engels- 
talige kind is kennis van die besondere 
landsbeleid nog meer noodsaaklik om- 
dat hulle kennis hieromtrent soms 
wat verdraaid is. 


Die skrywer kan gerus 'n vertaling 
oorweeg. 


— T.F.J. Dreyer, Snr. 


SO VER NA MOOIGELEGEN deur 
H. S. van Blerk. Uitgegee deur Voor- 
trekker Boekklub, Posbus 4892, Johan- 
nesburg. 

Van Blerk is tuis in sy onderwerp. 
Hy ken die wêreld waarin sy verhaal 
speel en hy vertel dit so dat 'n mens 
aanhou lees as jy daarmee begin het. 


Dit het my in besonder geinteres- 
seer omdat dit die wêreld is waar ek 
as jong dominee te perd huisbesoek 
gedoen het. En die kerkgebou op Dull- 
stroom is dié van die Hervormde ge- 
meente waarin ek georden is en vir 
vier jaar die Woord verkondig het. 


Die verhaal van die verraaiers wat 
in die kerkgebou gaan skuil het en 
deur generaal Ben Viljoen se mense 
om die bos gelei is, is histories, juis. 

Koop en lees dit. U sal dit geniet. 


— Joh. Dreyer. 


DIE LUGSPIEGELING deur Eliza- 
beth Vermeulen. DIE WRAK BY 
SKUA deur Jan Scholtz. 


Albei uitgegee deur Voortrekker- 
pers, Johannesburg. 


Albei hierdie boeke is soos ons 
van die publikasies van Voortrekker- 
pers gewoond is naamlik mooi gesonde 
lektuur van spannende verhale wat 
aangename lees uurtjies verskaf en 
sterk aan ons lesende publiek aanbe- 
veel word. Daarby is albei keurig uit- 
gegee. 

— EH.D. 


] Blaai om 

LEES! 


AFRIKANER OUO VADIS? ... ad 

Deur F. A. van Jaarsveld, uitgegee 
deur Voortrekkerpers, Johannesburg. 

Professor F. A. van Jaarsveld is `n 
skrywer wat in Suid-Afrika reeds groot 
bekendheid verwerf het. Talle histo- 
riese publikasies het al van hom 
verskyn. 

,Afrikaner (@uo Vadis”, was oOoI- 
spronklik as `n reeks radiopraatjies 
gelewer, maar verskyn gelukkig nou 
in boekvorm. Daardeur kan nou rus- 
tiger oor die argumente en bewerings 
van prof. Van Jaarsveld besin word. 

Dit is met groot waardering en lof 
van die Afrikaner se kant dat ons 
kennis neem van die professor se 
duidelike siening van ons verlede en 
hoe hy daarin ook die riglyne vol hoop 
en vertroue van ons toekoms aantoon. 

Daar hoef nie altyd met Van Jaars- 
veld se beskouings ingestem te word 
nie, tog is sy standpunt steeds insigge- 
wend en die moeite werd om na te 
dink. 

Afrikaner @uo Vadis?” behoort in 
elke huis op die boekrak te wees. 
Nie net op die boekrak nie — dit 
behoort deurgelees te word en die 
Afrikaner weer `n keer te laat besin. 
`n Werk wat met groot vrymoedigheid 
baie sterk aanbeveel kan word. 


— #. L. Pretorius. 


NACHTBOEK deur O. Bult en L. 
van Ginkel. Uitgewer: Boekensentrum 
N.V. `'s Gravenhage. 

Dagboekies verskyn gereeld, elke 
jaar, voorsien bepaald in `n behoefte. 
Daarom word hulle geskryf, gekoop 
en gelees. 


Hier is egter iets nuuts. Wie het van 
te vore gedink aan `n nagboek? Dit 
sal bepaald ook in `n behoefte voor- 
sien. Dit is nie net koning Ahasveros 
(Ester 6:1) wat aan slapeloosheid gely 
het nie. Die gejaagde tyd waarin ons 
leef bring onrus waardeur die slaap 
wyk. 

Wat kan ons daarteen doen? Daar is 
baie rate. Tel tot honderd. Tel die 
solderplanke of die blomme van die 
plakpapier aan die muur. Of nog 
beter: Sluk `n slaappil. 

Die skrywers kom met `n nuwe plan: 
lees. Lees kort gedeeltes uit die Bybel: 
uit Spreuke, een of ander Psalm, die 
skeppingsverhaal, een en ander uit 
die Profete byvoorbeeld Amos. Nacht- 
boek het kort en mooi gedagtes oor 
alles en nog wat. Dit is meditatief, 
iets om oor te mymer en dan in te 
slaap. 


Van harte aanbeveel. 


— T.F.J. Dreyer, Snr. 


LEES! 


#WAAROM ZOU IK NAAR DE 
KERK GAAN” — Dr. A. A. van Ruler, 
uitgegee deur (Callenbach, Nykerk. 
Prys f12.50. 


Hierdie boek is `n besondere boek. 
Dit bevat 'n besondere inhoud. Vir 
hulle wat kerk toe gaan sowel as hulle 
wat nie kerk toe gaan nie is dit `n 
moet om hierdie werk te lees. 


In hierdie werk luister ons na iemand 
wat goed onderlê is in die waarhede 
van die Bybel. Hy wil in hierdie boek 
vir hom `n duidelike antwoord gee 
waarom hy na die kerk gaan. Die 
opskrif van die boek is by die eerste 
oogopslag misleidend, in die sin dat 
hy veel meer vrae beantwoord as wat 
die titel van die boek wil voorgee. 


Hierdie gedagte van kerk en wat 
die kerk in werklikheid is, kom in 
hierdie werk duidelik na vore. Die 
skrywer onderstreep die waarheid dat 
om na die kerk te gaan of nie, `n 
vraag is waarop elke mens vir hom of 
haar terdeë moet antwoord gee. Die 
vraag gaan ek kerk toe of nie is nou 
verbonde aan die wese van elke mens. 

Die mooie in hierdie werk is dat 
nadat die skrywer homself rekenskap 
gegee het op grond van Gods Woord, 
deel hy op besondere wyse aan die 
leser mee wat kerkgaan in sy lewe 
vir hom beteken het. Hierna maak 
hy die stelling dat as `n mens in sy 
totale menswees wil ontwikkel, dan is 
kerk gaan net so noodsaaklik in die 
lewe van die mens as voedsel vir die 
liggaam. Sonder kerk gaan mis die 
mens `n integrale deel van egte en 
ware lewensontwikkeling. 


Maar ook stel die skrywer in hierdie 
werk eise aan die kerk en aan die 
predikers in die kerk. Dit word nie 
as kritiek gestel nie. By die lees kom 
'n mens diep onder die indruk dat 
die skrywer in die kerk gevind het 
dit waaraan sy hart en sinne behoefte 
het. 


Graag word hierdie boek aanbeveel 
vir lees veral vir predikers van die 
Woord. Dit verryk die gees van 
elkeen wat dit lees. 


Dit laat die prediker van die Woord 
met nuwe belangstelling sy werk be- 
jeën en wek in die hart dankbaarheid 
om die Woord te mag verkondig aan 
sulke luisteraars. Ons beveel hierdie 
boek sterk by lesers aan. 


Hier is `n fyn kenner van die 
Heilige Skrif aan die woord. Hier is 
`n denker van formaat wat spreek. 
Hier is `n gelowige wie se belydenis 
eerbied eis. 


— D. J. van Staden. 


Die Hervormer, Desember 1971, bladsy 30 


LEES! 


BEDINK JULLE, BEKEER JULLE 
deur Frits Gaum (53 bls.). Uitgewers: 
N.G. Kerk-Uitgewers 1971. Prys on- 
vermeld. 


Wie is Frits Gaum? Hy is eintlik 
dr. F. Gaum, predikant van die N.G. 
Kerk, tans direkteur van die Bybelkor- 
respondensiekursus skool te Welling- 
ton. 


Wanneer 'n mens oor die onderwerp 
bekering-wedergeboorte handel is die 
gevaar groot dat jy een of ander mis- 
vatting kan kwytraak. Ons almal ken 
die mense wat rondloop en elkeen 
voorkeer met die vraag: ,Is jy be- 
keer?” En as jy ietwat uit die veld 
geslaan nie dadelik kan antwoord nie, 
dan kom die dringende waarskuwing: 
,Bekeer jou, voordat dit te laat is, jy 
het nog tyd oor, gryp die geleentheid 
aan!” Dit is dié mense wat aan een of 
ander aktivistiese-piëtistiese groep be- 
hoort of die metodisme voorstaan waar 
alle nadruk gelê word op die bekering 
as daad van die mens. Daarteenoor 
kry ons ook die dguiëtistiese-piëtisme 
wat alle nadruk lê op die wederge- 
boorte, dit wat met ons gebeur, waar 
enige menslike aktiwiteit uitgeskakel 
is, waar die Heilige Gees jou eenvou- 
dig oorval met `n onweerstaanbare 
krag. 

Aansoeke vir gekwalifiseerde, 
geregistreerde vroedvroue word 
ingewag vir die pos van matrone 
en enigste verpleegster aan die 
bond van Welgedacht te Tolwe, 
noord van Potgietersrust. Moet 
ook huishouding waarneem. Ge- 
noeg bediendes. Salaris R200 per 
maand. Losies R$8.00 per maand 
en 60 dae verlof per jaar. Indien 
getroud, akkommodasie beskik- 
baar. Meld ouderdom, ondervin- 
ding en kerkverband, en stuur 
aansoeke en getuigskrifte, veral 
van laaste werkgewers aan: Mev. 
H. Olivier, Posbus 12, Pk. Tolwe, 
oor Potgietersrust, Tvl. Diens 
moet so gou as moontlik aanvaar 
word na Desember. Vir enige 
%* verdere inligting, skakel 1131 
Tolwe. 

DOODSBERIGTE 


Es SE 
IN MEMORIAM 


Dit het die almagtige God behaag om 
die siele van hierdie ons tans ge- 
storwe broeders en susters, tot Hom 
te neem. Hulle liggame is aan die 
aarde toevertrou in die vaste en se- 
kere hoop van die opstanding tot die 
ewige lewe deur ons Here Jesus 
Christus wat die vernederde liggaam 
aan Sy verheerlikte liggaam gelyk sal 
maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar 
treur nie oor hulle soos die ander 
wat geen hoop het nie. Ons dank God 
vir wat hulle deur sy genade beteken 
het. 


VAN DEN BERG: Jacob Emil — Sag 
en stil het die doodsengel gekom en 
uit ons midde van ons weggeneem, 
my geliefde eggenoot, vader en oupa, 
op die 9de September 1971, in die 
ouderdom van 66 jaar 2 maande en 5 
dae. Daar was geen afskeid, sy plek 
is leeg, sy stem is stil, ons swyg 0, 
Heer, dit was u wil. Met sy heengaan 
was hy 'n dienende ouderling en kat- 
kisasiemeester in die Vereeniging 
gemeente. 

— 'Treurende eggenote, S. van den 
Berg, kinders en kleinkinders, Ver- 
eeniging. 


SUTHERLAND: Arthur Lawrence — 
4 November 1965. Ja ses jaar van 
eensame verlange is verby, toe ons 
afskeid geneem het van ons dierbare. 
Die jare kom en gaan maar die een- 
saamheid en verlange bly steeds, maar 
ons berus in sy wil. 

—  Verlangende eggenote, kinders 
en kleinkinders. 'Trien Sutherland, 
Nietgedacht, Krugersdorp. 


CRAGGS: Alexander, William — Met 
verlange dink ons terug aan die og- 
gend van 22 November 1970, toe van 
ons weggeneem is 'n dierbare egge- 
noot, vader en oupa, in die ouderdom 
van 63 jaar en 4 maande. 

— Van Rita Craggs, kinders en 
kleinkinders, Mynmenasie, Thabazim- 
bi. 


] Blaai om 

LEESb: rykEE 9! 


Wanneer 'n mens dus 'n boek oor 
hierdie onderwerp skryf moet jy seker 
maak van die korrekte Bybels-reforma- 
toriese standpunt. 'n Mens kom gou 
agter dat dr. Gaum hom deeglik in 
sy onderwerp ingestudeer het en dat 
hy weet waarvan hy praat. Versigtig 
stuur hy sy boot tussen al die gevaar- 
like rotse deur. Een oomblik lyk dit 
vir jou of hy beweeg in die rigting 
van die aktivistiese-piëtisme maar net 
in die volgende paragraaf word die 
visier weer subtiel in perspektief ge- 
stel. (Die enigste punt waar ons voel 
dat die skrywer gevaarlik op dun ys 
beweeg is op bls. 22 en 234 waar hy 
handel oor die mens geskape na die 
beeld van God: ,Dit beteken onder 
andere: God het hom 'n eie wil, `n 
eie verantwoordelikheidsbesef, 'n eie 
beslissingsreg — soos God dit in vol- 
strekte sin besit — gegee .. . God stel 
dit as eis: As die mens gered wil word, 
`n brug wil span oor die afgrond wat 
hom van sy Skepper skei, dan moet 
hy hom bekeer. 


God eis dit. Maar Hy dwing niemand 
daartoe nie. Hy respekteer sy skepsel 
as na sy beeld geskape, as `` wese 
met 'n eie wil.” Uit hieraie ge- 
deelte lei ons af dat die skrywer 
die beeld Gods sien as `n sekere 
ingebore menslike eienskap en twee- 
dens dat die mens oor 'n vrye wil 
beskik. Hierdie siening oor die beeld 
van God word nie deur die wêreld se 
vooraanstaande behoudende teoloë 
aanvaar nie. Vergelyk O. Weber, 
Grundlagen der Dogmatik, Band 1, 
blse. 615-639. Dat mens oor geen vrye 
wil beskik nie, word voldoende deur 
Calvyn afgewys in sy Institusie, Boek 
IT, Hoofstukke 1-5). 


Wat veral tref is die gemaklike 
manier waarop die skrywer hierdie 
uiters delikate onderwerp met soveel 
gemak en helderheid kan stel. Sy 
styl is vars, fris en soms trek hy los 
met telegramstyl wat mens meevoer. 
Hy praat in die beeldryke taal van 
vandag wat elke mens kan verstaan. 
,Hierdie Goddelike hartoorplantings- 
operasie kan ons ook die ,,wederge- 
boorte” noem. .. . Die wedergeboorte 
is die nuwe hart wat in jou klop. 


Jou bekering is om, deur Gods ge- 
nade, die natuurlik-sondige verwer- 
pingsaksie te oorkom en die nuwe 
hart dankbaar te aanvaar!” 


'n Mens kry die indruk dat die skry- 
wer rustig in sy studeerkamer og ty- 
dens huisbesoek besig is om te gesels 
met 'n lidmaat oor hierdie uiters be- 
langrike deel van die geloofslewe. 


Hierdie boek is sterk aan te beveel 
by oud en jonk. Veral Christelike 


(] Van bladsy 30 


Studenteverenigings, Jeugverenigings 
en Kategeseklasse sal met groot vrug 
van hierdie werkie gebruik kan maak. 
Ons sien uit na verdere boeke aan 
die hand van hierdie kragtige jong 

skrywer-teoloog. 
— A. J. Conradie. 


GEMEENTEVORMEN EN GEMEEN- 
TE OPBOUW .(Rapport van die ,,Com- 
missie voor Gemeentevormen en Ge- 
meente oubouw, vanweë die Nederland- 
se Hervormde Kerk), 1971, Boekenlen- 
trum, `s-Gravenhage. 

Die opdrag van hierdie kommissie 
was om alle fasette van die kerklike 
bearbeiding, sowel as van die struk- 
ture waarin dit plaasvind, te ondersoek 
en aanbevelings te maak met betrek- 
king tot die herstrukturering van die 
werk in die kerk. Die finale rapport 
soos goedgekeur deur die generale 
synode in Oktober 1970, verskyn on- 
der bogenoemde titel. 

Op 'n interessante en insiggewende 
wyse word aandag gegee aan die ver- 
houding tussen kerk en kultuur. Daar 
word op gewys dat die verband onlos- 
maaklik is. Terselfdertyd word op `n 
pertinente wyse gestel dat die kerk tog 
ook nie kritiekloos teenoor alle kul- 
tuurvorme kan staan nie. 

Met betrekking tot al die diensge- 
staltes soos die prediking, die pasto- 
raat, diakonaat en apostolaat, die kate- 
gese, ensovoorts, word die huidige 
stand van sake eers bespreek. Dit 
word opgevolg met 'n nugtere en 
kritiese bespreking van hoe die ou 
vorme nie meer pas in die moderne 
samelewing nie. Dan word vervolgens 
wenke gegee hoe om die situasie posi- 
tief die hoof te bied. Ten slotte volg 
daar 'n hoofdeel oor herstrukture- 
ringsvoorstelle. 

Dit is `n nugtere rapport waarin be- 
ginsels nie oorboord gegooi word nie, 
maar waarin die opstellers hulle ook 
nie blind hou vir die eise van die 
tyd nie. Dit is voor-die-handliggend 
dat 'n mens nie oral saamstem met 
soms ingrypende veranderinge wat 
aan die hand gedoen word nie. Tog is 
dit prikkelende leesstof vir al diegene 
wat daarin belang stel om vernuwing 
te bring in die metodes van kerklike 
bearbeiding. 

Genoemde kommissie het 'n deeg- 
like stuk werk gedoen wat nie net 
vrugte vir die Nederlandse Hervormde 
Kerk behoort af te werp nie, maar ook 
vir die Suid-Afrikaanse kerke wat in 
wese maar met dieselfde probleme te 
kampe het. 

Die boekie word derhalwe sterk 
aanbeveel. 

— SS. J. Prins. 

1. My Beste Nagereg. Prys R2.80. 
2. Beproefde Kitsgeregte. Prys R2.80. 


3. 1000 Wenke vir die vrou. Prys 
R2.20. 


Al1 drie deur Erina Bezuidenhout en 
by haar posbus 17077, Groenkloof, 
Pretoria, verkrygbaar. 


Heerlike resepte. Goeie wenke. Volg 
dit en u sal lekker eet. Dit kan nie 
beter nie. Hartlik aanbeveel. 


—E. HD. 





DOODSBERIGTE EN 
MEMORIAMS 


[] Van vorige bladsy 


LABUSCHAGNE: F. J. A. C. — Wuer 
dink ons aan 7 Oktober 1970 toe 0% 
van hom moes afskeid neem. Tyd ge- 
nees die diepste leed, maar ons sal 
hom nooit vergeet. As ons sy graf sien 
lê, is dit asof hy sê .. . Vee af julle 
trane en moenie ween. Ek was maar 
net aan julle geleen. 


— Eggenote S. Labuschagne, kin- 
ders en kleinkinders. 


MEYER: Jacob Johannes — Dit het 
die God van hemel en aarde behaag, 
om op 24 September 1971, deur die 
dood van ons weg te neem, ons ge- 
liefde vader en grootvader, in die 
ouderdom van 91 jaar 6 maande. Na 
`n smartlike lyding van 45 dae, het hy 
stil, soos hy geleef het, gegaan. Waar 
die dood in liefde skei, sal mooi her- 
inneringe altyd bly. 


— Bedroefde kinders, kleinkinders 
en agterkleinkinders. Kareeboskuil, 
Leeudoringstad. 


OOSTHUIZEN: Stephanus Daniël — 
In liefdevolle herinnering aan my 
dierbare eggenoot, vader, grootvader 
en oorgrootvader wat van ons wegge- 
neem is op 3 Oktober 1969. 

— Verlangende eggenote Ellie, kin- 
ders, kleinkinders en agterkleinkin- 
ders. Doornfontein, Pk. Fochville. 


Pyn se Moses . .. 


OTTO se 


VYF-AKSIE 
SENUWEE PYNPOEIERS 
Prys: 17ic en 37dc 
Nie net 'n gewone Hoofpyn 
Poeier nie. 


Seker die enigste pynpoeier met vyf 
bestanddele en SE n vir 'n sekere 
oel. 

Duisende word elke dag vervaardig en 
verkoop. Is u een van die verbruikers? 
Indien nie, probeer OTTO'S vir Hoof- 
ke Jig, Rumatiek, Verkoue, Heupjig, 
oorsagtigheid en enige ander pyn. 
OTTO'S verlig pyn binne enige oom- 
blikke. OTTO'S bring genesing aan en 
verban pyn. OTTO'S kalmeer en voed 
die senuwees. OTTO'S breek verkoue 
en koors. 


As daar nie pyn en moeilikheid in die 
wêreld was nie, sou alles uit pret be- 
staan het. Ongelukkig is die grootste 
vyand PYN. Die vyande van alles wat 
leef en asem haal. Ja, pyn wat genot 
vernietig, die lewe bemoei en swart- 
galligheid verwek en selfs kan lei tot 
senuweewrakke. Maar vra uself of dit 
nodig is in die moderne wêreld? Nee, 
glad nie! Hou net 'n pakkie OTTO se 
poeiers byderhand, die vyfaksie poeier, 
wat pyn se moses bly, die senuwees 
kalmeer en lewenslustigheid verskaf. 


Na jare van navorsingswerk 
bied ons u aan 
OTTO SE BOEGOE EN 
JENEVER PILLE 
OM DIE NIERE EN BLAAS TE 
REINIG 
Prys: 35c. 


In smaaklike Pil vorm, is dit 'n heel 
ander storie. Die Pille is saamgestel 
grotendeels uit die ekstrakte van Boe- 
goe en Jenever met ander stowwe. 
Boegoe en Jenever is welbekend. Ook 
die mediese waarde en smaak. Maar 
om u bloed, lewer en blaas te suiwer 
tesame met 'n sagte lakseermiddel. 
Besonder goed vir Jig en Rumatiese 
leiers om die Pille saam met OTTO se 
vyfaksie senuwee en pynpoeiers te 
gebruik. 


Dr. Gollins se Pille 


PRYS: d5c. 
VIR GAL EN LEWER 


Blakende gesondheid is die teenoor- 
gestelde van die volgende klagtes: 
Nare hoofpyne, 
Gal aanvalle, 
Bitter mond, 
Aangepakte tong, 
Hardlywigheid, 
Vlekke voor die oë, 
Opgeblaasde gevoel, 
Lusteloosheid, 
Sooibrand, 
Geelgelaat. 


DIE OORSAAK: 


Lewer, Gal en Hardlywigheid 
Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 
Terselfdertyd is gal vloeistof ook die 
natuurlike lakseermiddel en behoed- 
middel, dit verhoed die onnatuurlike 
vergaan van voedselware in die inge- 
wande. 


Die lewer kan te veel of te min gal 
vervaardig en dan volg al die ver- 
melde moeilikhede. 


Oorryke voedsel, gemengde etes, te 
veel vleis, vet, en gebak veroorsaak 
oortollige gal wat dan in die galblaas 
bewaar word, en dan volg al die be- 
kende kwale bo vermeld. 


Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe Dr. Collins se pille saam- 
gestel is om albei, lewer en galblaas te 
reinig en u van die klagtes te verlos. 
Sterk lakseermiddels soos kasterolie, 
ens., is slegs tydelike verligting. 
Vir oortollige gal, wat alles veroorsaak 
behalwe hardlywigheid, is die behan- 
deling stadig maar seker. Dr. Collins 
se Pille. — Neem een pil drie keer 
per na ete vir 3-4 dae. Dan een pil 
soggens en saans vir 7 dae. Neem elke 
pil saam met 'n glas vol water. Hard- 
lywigheid kan verhoed word deur 6-8 
glase water gedurende die dag te 
drink dan met slapensteyd een of 
twee Dr. Collins se Pille. 


Onthou: Dr. Collins se Pille vir Lewer 
en Gal moeilikhede. 


OTTO se 
TIEMIE STROOP 


PRYS: 25c. 
DIE KLEINSPAN SE VRIEND 


Vir Hoes, .Kroep, Verkoue, Koors, 
Kinkhoes en enige bors aandoeninge. 
Dié is seker die enigste Tiemie Stroop 
so bemark vir die gebruik van Babas 
en 'Tiemie bevat die gesonde ont 
smettingsmiddel naamlik ,,Fhymol” 
wat kroepagtige borskwale dadelik 
verlig deur die slym vloeibaar te 
maak en verstopping in die lugpype te 
voorkom. Bestanddele word ook by 
die smaakvolle stroop gevoeg om 
koors te breek, slym op te bring, hoes 
te bestry en hardlywigheid te voor- 
kom. Kindersiektes laat u skrik, maar 
met OTTO SE TIEMIE STROOP is u 
heel veilig, vernaam as kinders vals 
verkoues het met tande kry. 
Dié middel is uitstekend vir Babas en 
Kinders tot 8-10 das en dit is smaak- 
vol. 


Senuwees! 


DIE ALOMBEKENDE KLAGTE 
IN DIE MODERNE WEÉÊRELD 


DIE ANTWOORD. 
DIE GEURIGE ROOI STROOP! 


OTTO SE SENUWEE EN 
VERSTERKMIDDEL 


Die algemene versterkmiddel vir lus- 

teloosheid, senuweeswakheid, slegte 

eetlus, bloedarmoede, slaaploosheid, 

moegheid, bewerigheid en 'n snaakse 
gevoel op die maag. 


Wel, indien u so voel, is OTTO SE 
SENUWEE EN VERSTERKMIDDEL 
u enigste toevlug! 


Senuwees! 


Die Brein en Rugmurg is die hoof 
senustelsel. ,,Hulle voedsel is ryk, 
skoon bloed.” Vanuit die ruggraat 
sprei die hele senuweestelsel, elk be- 
doel vir 'n sekere deel van die lig- 
gaam. Word een of ander senuwee ge- 
stoor of ooreis, dan volg die bover- 
melde kwale, gekenmerk deur die 
kortgebondenheid. 


Die toevlug — Otto se Scnuwee en 
Versterkmiddel. 
PRYS: 65e 


32 dosie. 


Weier a.u.b. plaasvervangers, dring aan op die egte met hierdie geregistreerde handelsmerk .Oral 


(p 


verkrygbaar of direk van Apteker. 
F. FOURIE — POSBUS 762 — PIETERMARITZBURG. 

Produk van Suid-Afrika 


VRFA 165 

